title: বর্মী রন্ধনশৈলী

text: মহিঙ্গা হচ্ছে মিয়ানমারের ঐতিহ্যবাহী প্রাতঃরাশ এবং জাতীয় খাবার। সিৎয়ে, কিউকপিউ, মও্লামিয়াইং (সাবেক মৌলমান), মার্গুই (মৈয়িক) এবং দোয়েই এর মত উপকূলীয় শহরগুলির একটি সাধারণ খাদ্য উপাদান হচ্ছে সমুদ্রজাত খাবার। অন্যদিকে মাংস এবং হাঁস-মুরগী ম্যান্ডেলার মত ভূমিবদ্ধ শহরগুলিতে সাধারণ খাদ্য। মিষ্টি পানির মাছ এবং চিংড়ি রান্নায় প্রোটিনের প্রাথমিক এবং বিভিন্ন উপায়ে ব্যবহার করা হয়: তাজা, নোনা, শুটকি, বেটে, টক মিশিয়ে ইত্যাদি।


title: তিব্বতী রন্ধনশৈলী

text: তিব্বতী ফসলকে অধিক উচ্চতায় জন্মাতে সক্ষম হতে হয়। যদিও তিব্বতের কয়েকটি অঞ্চল চাল, কমলা, কলা এবং লেবু উৎপাদনের জন্য যথেষ্ট নিচু। তিব্বত সবচেয়ে গুরুত্বপূর্ণ ফসল বার্লি। ভাজা বার্লি থেকে বানানো ময়দাকে বলা হয় তসম্পা যা "শা ফালের" (মাংস ও বাঁধাকপি দিয়ে তৈরী) মত তিব্বতের প্রধান খাবার। বালেপ নামক তিব্বতী রুটি সকালের নাস্তা ও মধ্যাহ্নভোজনে খাওয়া হয়। থুকপা হলো রাতের প্রধান খাবার যাতে শাকসব্জি, মাংস এবং বিভিন্ন দৈর্ঘ্যের নুডলস এর সমন্বয়ে তৈরী হয়। তিব্বতী রন্ধনশৈলীতে খাবার ঐতিহ্যগতভাবে বাঁশের চপস্টিক্সের সাথে পরিবেশন করা হয়। অন্য হিমালয়ী রন্ধনশৈলীতে সাধারনত হাত দিয়ে খাওয়া হয়। তিব্বতীরা ছোট ছোট স্যুপের বাটি ব্যবহার করে এবং তাদের সোনার ও রূপার বাটি ব্যবহারের ইতিহাস রয়েছে। সিপেন হচ্ছে তিব্বতীদের এক প্রকার ঝাল সস।


title: চিংড়ি ঝোল

text:
চুপে ডি কামারোনস, যার ইংরেজি হচ্ছে চিংড়ি ঝোল, পেরুর একটি ঐতিহ্যবাহী এবং জনপ্রিয় খাবার৷ খাবারটি প্রস্তুতে নদীর চিংড়ি, অন্যান্য মাছ, আলু, ডিম, দুধ, মরিচ ইত্যাদি ব্যবহৃত হয়৷
ফিলিপাইনেও চিংড়ির ঝোল বেশ জনপ্রিয় একটি খাবার৷ তবে এখানে সুপটির স্বাদ টক৷ সুপটি তৈরিতে ব্যবহৃত হয় চিংড়ি মাছ, পেয়াজ, রসুন, মুলা, টমেটো এবং মরিচ৷ এতে মাছের সসও ব্যবহৃত হয়৷
মূলত খাবারটি থাইল্যান্ডের দক্ষিণাঞ্চল হতে এসেছে৷ এখানকার চিংড়ির ঝোল খাবারটি মসলাযুক্ত এবং স্বাদে কিছুটা টক৷ এটি তৈরিতে ব্যবহৃত হয় চিংড়ি মাছ, সবজি ও মসলা৷
চিংড়ির সুপ খাবারটি আমেরিকার গালফ স্টেটস এ খুবই জনপ্রিয়৷ খাবারটি তৈরিতে দুধ অথবা ক্রীম, আলু, পেয়াজ, চিংড়ি ইত্যাদি ব্যবহৃত হয়৷


title: তিব্বতী রন্ধনশৈলী

text:
তিব্বতির খাবারগুলি লাদাখ, সিক্কিম, অরুণাচল প্রদেশ এবং ভারতে তিব্বতীদের বসবাস যেখানে এবং উত্তর নেপালের বিভিন্ন অঞ্চলে যেমন মুস্টাং ও অন্যান্য অঞ্চলে খাওয়া হয়।
বড় তিব্বতী নগর ও শহরে অনেক রেস্টুরেন্ট এখন সিচুয়ান-শৈলীর হান চীনা খাবার পরিবেশন করছে। পশ্চিমা আমদানি এবং মিশ্র খাবার যেমন ভাজা চমরী গাই এবং চিপস জনপ্রিয়। ঐতিহ্যবাহী তিব্বতী খাবার পরিবেশনকারী অনেক ছোটো রেস্তোরাঁ শহর ও গ্রামাঞ্চলে টিকে আছে।


title: থাইল্যান্ডের বিশ্ব ঐতিহ্যবাহী স্থানসমূহের তালিকা

text: ইউনেস্কো থাইল্যান্ডে পাঁচটি জায়গাকে বিশ্ব ঐতিহ্যবাহী স্থান মনোনীত করেছে। ইউনেস্কো বিশ্ব ঐতিহ্যবাহী স্থান সেইগুলি যা ইউনেস্কো বিশ্ব ঐতিহ্য অধিবেশন অনুযায়ী গুরুত্বপূর্ণ সাংস্কৃতিক বা প্রাকৃতিক ঐতিহ্য রূপে বর্ণিত।


title: দক্ষিণপূর্ব এশিয়ায় জৈনধর্ম

text: থাইল্যান্ডের জৈন গোষ্ঠীটি স্থানীয় থাই পিএইচডি ছাত্রছাত্রীদের জৈনধর্ম নিয়ে গবেষণার জন্য অর্থসাহায্য দেয়। থাইল্যান্ডের কিছু কিছু রেস্তোরাঁয় জৈন খাদ্য পরিবেশন করা হয়।


title: ফরেনসিক রসায়ন

text: ফরেনসিক রসায়নবিদরা তদন্তের দিকনির্দেশ করতে এবং তদন্তকারীর কোনও অনুমান সমর্থন বা বাতিল করায় সাহায্য করেন । ঘটনাস্থলে পাওয়া অজানা পদার্থের পরিচয় জানা গেলে কোন পথে তদন্ত এগোবে, সেটা ঠিক করা সহজ হয় । যেমন, অগ্নিঘটিত ঘটনায়, ফরেনসিক রসায়নবিদ পরীক্ষার মাধ্যমে নিশ্চিত হতে পারেন যে আগুন লাগাতে কোনও অতিদাহ্য পদার্থ , (যেমন পেট্রল বা কেরোসিন )ব্যবহৃত হয়েছিল কিনা ; সেক্ষেত্রে আগুন ইচ্ছাকৃতভাবে লাগানো হয়েছিল এই সিদ্ধান্তে আসা যায় । আবার সন্দেহভাজনদের মধ্যে কার নাগালে বিশেষ কোনও জিনিস আছে, তা জানলে অপরাধীর তালিকা বাছাই করতে সুবিধা হয় । যেমন, বিস্ফোরণের ঘটনার তদন্তে , RDX বা C-4 পাওয়া গেলে তা দুর্ঘটনার সাথে মিলিটারি সংযোগের প্রমাণ দেয় , কারণ এই সব বিস্ফোরক মিলিটারীরই ব্যবহার করে থাকে । আবার, যদি TNT ব্যবহার করা হয়েছে বলে প্রমানিত হয়, তবে সন্দেহভাজনের তালিকা বেড়ে যায়, কেননা, এটা মিলিটারি আর ভাঙ্গার কাজ, দুটোতেই ব্যবহার করা হয় । বিষপ্রয়োগের ঘটনার তদন্তে ,নির্দিষ্ট কিছু বিষ পাওয়া গেলে সেটা গোয়েন্দার জিজ্ঞাসাবাদের সময় সহায়ক হয় । যেমন ,যদি রাইসিন প্রয়োগে মৃত্যু হয়ে থাকে , তবে তদন্তকারী এর সম্ভাব্য উত্‍স (রেড়ী গাছের বীজ )খুঁজতে পারেন । অন্যদিকে, যদি স্ট্রিকনিন প্রয়োগে মৃত্যু হয়ে থাকে, তবে এর গাছ বা এর বীজ অনলাইনে অর্ডার দিয়ে কে কিনেছিল, তা জানা যেতে পারে ।


title: ফিলিপাইনের জাতীয় বিজ্ঞানী

text: ১৯৭৬ সালের ১৬ই ডিসেম্বর দেশটির রাষ্ট্রপতি ফের্দিনান্দ মারকোস রাষ্ট্রপতির আদেশ নং ১০০৩ এবং ১০০৩-এ ঘোষণা করেন। এই ঘোষণা একই সাথে ফিলিপাইনের জাতীয় বিজ্ঞান ও প্রযুক্তি একাডেমির সূচনা করে। আইনী ব্যাপারে স্বচ্ছতা রাখার জন্য বিজ্ঞানীর সংজ্ঞায় একজন ব্যক্তিকে "বিজ্ঞানী" মর্যাদা পেতে হলে "বিজ্ঞানের অন্তত একটি বিষয়ে ডক্টরাল সম্মাননার অধিকারী" হতে হবে এবং "প্রায়োগিক বিজ্ঞান ক্ষেত্রে নিজের উদ্ভাবনী ও নিজস্ব গবেষণার উল্লেখযোগ্য চিহ্ন" রাখতে হবে। এই সংজ্ঞায় কৃষি, প্রকৌশল এবং চিকিৎসাবিজ্ঞানের পাশাপাশি গণিত ও সামাজিক বিজ্ঞানকেও বিজ্ঞান ও প্রযুক্তির জার্নালে বৈজ্ঞানিক প্রকাশনা থাকা স্বাপেক্ষে স্বীকৃতি দেয়া হয়েছে। ২০০৩ সালে এই সম্মাননাকে জাতীয় বিজ্ঞানী সম্মাননা বা অর্ডার অব ন্যাশনাল সায়েন্টিস্ট নামকরণ করা হয়।


title: ফরেনসিক রসায়ন

text: অন্যান্য ফরেনসিক বিশেষজ্ঞদের সাথে সাথে ফরেনসিক রসায়নবিদরা আদালতে উপস্থিত হয়ে প্রত্যক্ষদর্শীর মত তাঁদের প্রমাণ পেশ করেন । ফরেনসিক রসায়নবিদদের কাজ বিভিন্ন নিয়ন্ত্রক সংস্থা,(যেমন Scientific Working Group on the Analysis of Seized Drugs) দ্বারা প্রস্তাবিত নিয়মাবলী ও মানদন্ড মেনে চলতে বাধ্য । নিয়ন্ত্রক সংস্থা নির্ধারিত মানদন্ড ছাড়াও , বিভিন্ন ফরেনসিক সংস্থা তাদের ফলাফল ও যন্ত্রপাতির গুণমানের নিশ্চয়তা বজায় রাখতে নিজস্ব কিছু বাড়তি নিয়মকানুন অনুসরণ করে । প্রাপ্ত ফলাফল যাতে নিখুঁত হয় তা নিশ্চিত করার জন্য ফরেনসিক রসায়নবিদরা যন্ত্রপাতি এবং বিভিন্ন রাসায়নিকের পরিমাণ তারা ঠিকভাবে পরিমাপ করতে পারছে কী না , তা নিয়মিতভাবে পরীক্ষা করা হয় ।


title: ফরেনসিক রসায়ন

text: ফরেনসিক রসায়ন মূলত: রসায়ন এবং এর উপশাখা ফরেনসিক বিষবিদ্যার (forensic toxicology) আইনি ক্ষেত্রে প্রয়োগ নিয়ে আলোচনা করে । একজন ফরেনসিক রসায়নবিদ কোনও অপরাধস্থলে (crime scene). পাওয়া অজানা বস্তুর সনাক্তকরণে সহায়তা করেন । অজানা বস্তুর সনাক্তকরণের জন্য ফরেনসিক বিশেষজ্ঞরা অনেকরকম যন্ত্র এবং পদ্ধতি ব্যবহার করে থাকেন । সাধারণত ব্যবহৃত পদ্ধতিগুলির মধ্যে high-performance liquid chromatography(HPLC), gas chromatography-mass spectrometry(GCMS),atomic absorption spectroscopy(AAS), Fourier transform infrared spectroscopy (FTIR), এবং thin layer chromatography(TLC) ইত্যাদি প্রধান । অপরাধস্থলে অনেক ধরনের অজানা পদার্থ পাওয়া যেতে পারে এবং সনাক্তকরণে ব্যবহৃত কোনো কোনো যন্ত্র ধংসাত্মক পদ্ধতিতে কাজ করে, তাই সনাক্তকরণে কী পদ্ধতি ব্যবহার করা হবে তা ঠিক করা খুব গুরুত্বপূর্ণ । যেখানে সম্ভব, সেখানে প্রথমে অ-ধংসাত্মক পদ্ধতি প্রয়োগ করার চেষ্টা করা হয় । এতে প্রামাণ্য বস্তূও নষ্ট হয় না, আবার কোন ধংসাত্মক পদ্ধতি ব্যবহার করলে সনাক্তকরণ সহজ হবে, তারও ধারণা পাওয়া যায় ।


title: কম্পিউটার বিজ্ঞানের ইতিহাস

text:
যদিও বিজ্ঞানী জন ভন নিউম্যান কে কম্পিউটারের জনক বলা হয়, কিন্তু অনেকের মতেই আসলে অ্যালেন ট্যুরিং-এর তত্ত্ব থেকেই কম্পিউটারের ধারণা শুরু হয়। উদাহরণস্বরুপ, (লস্ অ্যালামস্) গবেষণাগারের বিজ্ঞানী স্ট্যানলী ফ্র্যাঙ্কেল-এর একটি চিঠির কথা উল্লেখ করা যায় যার বয়ান নিম্নরুপ:
১৯৩০ সাল পর্যন্ত যেসব ইলেকট্রনিক সার্কিট বা বৈদ্যুতিক বর্তনী তৈরী হত সেগুলি সবই ছিল প্রয়োজনভিত্তিক, অর্থাৎ এর কোন নিয়মমাফিক লিপিবদ্ধ তাত্ত্বিক প্রকাশ ছিল না। এই সমস্যার সমাধানের উদ্দেশ্যে নিপ্পন ইলেকট্রিক কোম্পানী(এনইসি)-এর জনৈক ইঞ্জিনীয়ার নাকাশিমা আকিরা কয়েকটি গবেষণামূলক প্রবন্ধ প্রকাশ করেন। এর দ্বারা আকিরা দেখান যে দুই প্রান্ত বিশিষ্ট রিলে বর্তনী চালনা করার যোগ্য দুই মান(০ ও ১) বিশিষ্ট একটি নতুন ধরনের বীজগণিতের কথা বলেন। এই বীজগণিত-এর সুবিধা ছিল এই যে এর সাহায্যে সুইচিং সার্কিট-এর কার্যপদ্ধতি খাতায়-কলমে গাণিতিকভাবে দেখানো ও গণনার মাধ্যমে বার করা সম্ভব হয়। আকিরা বস্তুত (জর্জ বুল) আবিস্কৃত বুলিয়ান বীজগণিতের-ই পুনরুদ্ভাবন করেন। সুইচিং সার্কিট তত্ত্ব (ডিজিটাল কম্পিউটার) তথা সমস্ত (ডিজিটাল যন্ত্রের) বুনিয়াদ হিসাবে ব্যবহার হয়।


title: বেঞ্জামিন ফ্রাঙ্কলিন

text: বেঞ্জামিন ফ্রাঙ্কলিন, (৬ই জানুয়ারি ১৭০৬ - ১৭ই এপ্রিল, ১৭৯০) আমেরিকার প্রতিষ্ঠাতা জনকদের মধ্যে একজন। তিনি বিবিধ বিষয়ে দক্ষ ছিলেন। ফ্রাঙ্কলিন একাধারে একজন লেখক, চিত্রশিল্পী, রাজনীতিবিদ, রাজনীতিক, বিজ্ঞানী, সঙ্গীতজ্ঞ, উদ্ভাবক, রাষ্ট্রপ্রধান, কৌতুকবিদ, গণআন্দোলনকারী এবং কূটনীতিক। বিজ্ঞান বিশেষ করে পদার্থবিজ্ঞান বিষয়ে তার অবদানসমূহ বেশ উল্লেখযোগ্য। তিনি তড়িৎ সংক্রান্ত বিবিধ বিষয়ে তার অবদান রাখেন। তিনি বজ্রনিরোধক দন্ড, বাইফোকাল লেন্স, ফ্রাঙ্কলিনের চুলা, অডোমিটার, ফ্রাঙ্কলিন হারমোনিকা ইত্যাদী উদ্ভাবন করেন।


title: মনোরোগ বিজ্ঞান

text: রোগীকে বন্ধন থেকে মুক্ত করার পোষকতা করা প্রথম ব্যক্তি ছিলেন 'ফিলিপ পিনেল' (Philippe Pinel)। তিনি ১৭৯৩ সালে প্যারিস-এর 'বিয়েট্রি' (Bisetr / Bicetre) চিকিৎসালয়র রোগীদেরকে আবদ্ধ করে রাখার নিয়ম বন্ধ করে দিয়েছিলেন। পিনেলের এই কাজকে মানসিক রোগ বিজ্ঞানের সাথে আধুনিক চিকিৎসা বিজ্ঞানের এক মাইলফলক বলে গণ্য করা হয়। তাঁকে 'মনোরোগ বিজ্ঞানের জনক' বলে অভিহিত করা হয়। রোগীকে বন্ধন মুক্ত করে সাধারণ মানুষের মতো চিকিৎসা করতে সাহায্য করা তাঁর মতবাদকে 'মানবীয় চিকিৎসা' (Moral Treatment) নাম দেওয়া হয়েছিল। অবশ্য এই মতবাদ সম্পূর্ণরূপে পিনেলের সৃষ্টি ছিল না। এই মতবাদের সঙ্গে 'জঁ বাপ্টিস্ট পুসি'-র (Jean-Baptiste Pussin (1745-1811)) অবদানের কথা তিনি নিজেই উল্লেখ করে গেছেন। পিনেল মানসিক রোগীদের লক্ষণ সমূহ অধ্যয়ন করার ক্ষেত্রে জোর দেন। এই ধারণা অত্যন্ত গুরুত্বপূর্ণ এই কারণেই যে আজও মানসিক রোগের নিদানের জন্য লক্ষণের উপর গুরুত্ব দেওয়া হয়। কিন্তু চিকিৎসা বিজ্ঞানের অন্যান্য শাখায় রোগের নিদান রোগের কারণের উপর ভিত্তি করে করা হয়। মানসিক রোগের কারণসমূহ এখনও বিশদভাবে জানা যায়নি, এজন্য এই ব্যবস্থা এখনও মেনে চলা হচ্ছে। পিনেলের এই অবদান পরবর্তীতে মানসিক রোগের শ্রেণীবিভাগ করতে বিশেষ আগ্রহ যোগায়।


title: রোজালিন্ড ফ্রাঙ্কলিন

text: রোজালিন্ড এল্জি ফ্রাঙ্কলিন (, ২৫শে জুলাই, ১৯২০, লন্ডন, যুক্তরাজ্য – ১৬ই এপ্রিল, ১৯৫৮, লন্ডন) একজন ব্রিটিশ ভৌত রসায়নবিদ ও কেলাসবিজ্ঞানী যিনি ডিঅক্সিরাইবোনিউক্লিয়িক অ্যাসিড তথা ডিএনএ-র আণবিক কাঠামো আবিষ্কারে গুরুত্বপূর্ণ অবদান রাখেন। ডিএনএ হল সমস্ত জীবকোষের ভেতরে অবস্থিত ক্রোমোজোম নামক অংশের গাঠনিক উপাদান, যাতে জীবের বংশগতি বা জিনগত তথ্যগুলি সংকেতায়িত থাকে এবং যে তথ্যগুলি প্রজন্ম থেকে প্রজন্মে হস্তান্তরিত হয়। এছাড়া ফ্রাঙ্কলিন ভাইরাস নামক অণুজীবের গঠন সম্পর্কেও নতুন তথ্য আবিষ্কার করেন, যার বদৌলতে সাংগঠনিক ভাইরাসবিজ্ঞান নামক বিজ্ঞানের একটি নতুন উপশাখার ভিত্তি প্রতিষ্ঠিত হয়। এর বাইরে কয়লা এবং গ্রাফাইটের গঠন-কাঠামো অনুধাবনের ক্ষেত্রেও তাঁর গুরুত্বপূর্ণ ভূমিকা ছিল।


title: আলফ্রেড রাসেল ওয়ালেস

text: ঊনবিংশ শতকে প্রাণীদের ভৌগোলিক বণ্টন বিষয়ে তাকে সবচেয়ে বিজ্ঞদের একজন মনে করা হতো এবং অনেক সময় তাকে জীবভূগোলের জনক বলা হয়। পাশাপাশি ঊনবিংশ শতকের শীর্ষ বিবর্তন বিষয়ক চিন্তাবিদ ও গবেষকদের মধ্যে তিনি অন্যতম। যৌথ কিন্তু স্বাধীনভাবে প্রাকৃতিক নির্বাচন আবিষ্কার ছাড়াও বিবর্তনীয় তত্ত্বের উন্নতিতে তার অনেক অবদান রয়েছে। যেমন, প্রাণীদের মধ্যে সতর্কীকরণ রঙের ধারণা, ওয়ালেস ক্রিয়া- প্রাকৃতিক নির্বাচন কিভাবে সংকরীকরণের বিরুদ্ধে বাঁধা তৈরির মাধ্যমে প্রজাতির উৎপত্তিতে ভূমিকা রাখতে পারে সে বিষয়ক একটি অণুকল্প।


title: রিচার্ড ফাইনম্যান

text: রিচার্ড ফিলিপ্‌স ফাইনম্যান (১১ই মে, ১৯১৮ - ১৫ই ফেব্রুয়ারি, ১৯৮৮) একজন নোবেল বিজয়ী মার্কিন পদার্থবিজ্ঞানী, যিনি তার কোয়ান্টাম বলবিদ্যার পাথ ইন্টিগ্রাল ফর্মুলেশন, কোয়ান্টাম তড়িৎ-গতিবিজ্ঞান তত্ত্ব এবং অতিশীতলকৃত তরল হিলিয়ামের চরমপ্রবাহমানতা ক্রিয়াকৌশল ব্যাখ্যা করেছেন ও কণা পদার্থবিজ্ঞানে তার কাজের জন্য (তিনি পার্টন মডেল প্রস্তাব করেন।) খ্যাত। কোয়ান্টাম তড়িৎ-গতিবিজ্ঞানে তার অবদানের স্বীকৃতিস্বরূপ ১৯৬৫ সালে ফাইনম্যান মার্কিন বিজ্ঞানী জুলিয়ান শুইঙার এবং জাপানি বিজ্ঞানী সিন-ইতিরো তোমোনাগার সাথে যৌথভাবে পদার্থবিজ্ঞানে নোবেল পুরস্কার অর্জন করেন। ফাইনম্যান অতিপারমাণবিক কণাসমূহের আচরণ নিয়ন্ত্রণকারী গাণিতিক প্রকাশের বহুল ব্যবহৃত একটি চিত্ররূপ প্রদান করেন, যা ফাইনম্যান চিত্র নামে পরিচিত। জীবদ্দশায় এবং মৃত্যুর পরেও ফাইনম্যান পৃথিবীর অন্যতম জনপ্রিয় ও বিখ্যাত বিজ্ঞানী হিসেবে বিবেচিত।


title: ডাইনোসর

text: ডাইনোসরেরা যে পাখিদের পূর্বপুরুষ হতে পারে এ'কথা প্রথম বলেন টমাস হেনরি হাক্সলি, ১৮৬৮ খ্রিস্টাব্দে। বিংশ শতাব্দীর শুরুতে জেরার্ড হাইলমানের গবেষণার পর এই ধারণার পরিবর্তে ডাইনোসর ও পাখিদেরকে সাধারণ থেকোডন্ট-দের আলাদা আলাদা বংশধর বলে চিহ্নিত করা হয়। এর প্রমাণ হিসেবে ডাইনোসরদের জীবাশ্মে 'কন্ঠাস্থির অনুপস্থিতির' নিদর্শন দেওয়া হত । কিন্তু পরবর্তী অনুসন্ধান প্রমাণ করে যে ডাইনোসরদের কন্ঠাস্থি প্রকৃতপক্ষে অনুপস্থিত নয়; পাখিদের মতোই তাদের দু'টি কন্ঠাস্থি জুড়ে গিয়ে ফারকুলা নামক একক হাড় হিসেবে অবস্থান করে। "ওভির‍্যাপ্টর"-এর জীবাশ্মে এর আগে ১৯২৪ খ্রিঃ এই হাড়ের খোঁজ পাওয়া গিয়েছিল, কিন্ত বিজ্ঞানীরা তখন সেটাকে আন্তঃকন্ঠাস্থি মনে করেছিলেন। ১৯৭০ এর দশকে বিজ্ঞানী জন অস্ট্রম ডাইনোসর থেকে পাখির উৎপত্তির মতবাদের পুনঃপ্রতিষ্ঠা করেন, এবং পরবর্তীকালে ক্ল্যাডিস্টিক বিশ্লেষণের বহুল প্রচলন ও প্রচুর থেরোপড ও আদিম পাখির জীবাশ্মের আবিষ্কারের সাথে সাথে মতটি অধিক গুরুত্ব পেতে থাকে। এই প্রসঙ্গে বিশেষভাবে উল্লেখযোগ্য য়িক্সিয়ান প্রস্তরক্ষেত্র, যেখান থেকে বহুসংখ্যক আদিম পাখি ও থেরোপডের জীবাশ্ম পাওয়া গেছে, অনেক ক্ষেত্রে কোনো না কোনো পালক সমেত। পাখিদের সাথে থেরোপড ডাইনোসরদের শারীরস্থানিক বৈশিষ্ট্যের মিলের সংখ্যা একশোরও বেশি, আর ঐ ডাইনোসরদেরকেই এখন বিবর্তনের ধারায় পাখিদের নিকটতম জ্ঞাতি বলে মনে করা হয়। সিলুরোসরদের অন্তর্গত ম্যানির‍্যাপ্টোরা বিভাগটি পাখিদের নিকটতম। অ্যালান ফেদুচ্চিয়া, ল্যারি মার্টিন ও মুষ্টিমেয় অপর কয়েকজন বিজ্ঞানী বিকল্প বিবর্তনীয় ধারার প্রস্তাব করেছেন। এগুলোর মধ্যে পড়ে হাইলমানের প্রাথমিক আর্কোসর মতবাদের পুনর্নবীকরণ এবং ম্যানির‍্যাপ্টোরাদেরকে পাখিদের পূর্বপুরুষ হিসেবে মেনে নিয়েও তাদের ডাইনোসরদের থেকে আলাদা করে দেখা। এই শেষোক্ত মতবাদে ডাইনোসরদের সাথে ম্যানির‍্যাপ্টোরার মিলটি অভিসারী বিবর্তনের নমুনা হিসেবে গণ্য করা হয়।


title: প্যারানথ্রোপাস বয়েজি

text: ১৯৫৯ সালের ১৭ জুলাই নৃতত্ত্ববিদ ম্যারী লিকি তানজানিয়ার অলদুভাই গর্জে একটি মাথার খুলি আবিষ্কার করেন। এই জীবাশ্মটি (ডাক নাম "নাটক্র্যাকার ম্যান") বেশ ভালোভাবে সংরক্ষিত ছিল। অনুমান করা হয় এর বয়স সাড়ে ১৭ লক্ষ বছরের পুরোনো। এই স্থুলকায় অস্ট্রালোপিথেসিনের স্বতন্ত্র বৈশিষ্ট্য ছিল। ম্যারী এবং তার স্বামী লুইস লিকি এই প্রজাতির নাম "জিঞ্জানথ্রোপাস বয়েজি" রাখেন। এখানে ""জিঞ্জ"" শব্দটি মধ্য আফ্রিকার জাঞ্জ এলাকার নাম থেকে উদ্ভুত; আর ""এন্থ্রোপাস"" ( প্রাচীন গ্রিকে: ἄνθρωπος, "এনথ্রোপোস") অর্থ হলো "মানুষ" এবং ""বয়েজি"" শব্দটি এসেছে; লিকি পরিবারের এই জীবাশ্ম অন্বেষণের জন্য যে অর্থের প্রয়োজন তার পৃষ্ঠপোষকতাকারী চার্লস ওয়াটসন বয়েজীর নাম থেকে।


title: টারডিগ্রেড

text:
টারডিগ্রেড(English: Tardigrade) (Latin: Tardigrada) হচ্ছে একটি অতিক্ষুদ্র ভাইরাস।এটি "পানি ভালুক" বা "Water Bear" নামেও পরিচিত।এই জীব পৃথিবীর অতি প্রাচীন জীবগুলোর একটি।এটি এতই ছোট যে একে শুধু মাইক্রোস্কোপ দিয়েই দেখা যায়।এটি সর্বপ্রথম আবিষ্কার করেন জার্মান বিজ্ঞানী Johann August Ephraim Goeze , 1773 সালে এবং তিন বছর পর এর ল্যাটিন নাম (Tardigrada:অর্থ- ধীর পদক্ষেপকারী) দেন ইতালীয় বিজ্ঞানী Lazzaro Spallanzani.এই আট পা ওয়ালা প্রানী যা পানিতে ভাসমান অবস্থায় থাকে , তা চরমভাবে টিকে থাকা একটি প্রানী।এটি ৩০ বছর পর্যন্ত বিনা খাদ্য গ্রহনে বেঁচে থাকতে পারে।তাছাড়াও এটি শূন্য ডিগ্রি থেকে হাজার ডিগ্রি তাপমাত্রায় বেঁচে থাকে।এমনকি এটি মহাশূন্যেও বেঁচে থাকতে পারে।গবেষণার মাধ্যমে দেখা গেছে, যদি এই প্রাণী খাদ্য না পায় তবে এর শারীরিক প্রক্রিয়া অনেকটাই স্থির হয়ে যায় যা একে বহুবছর বিনা আহারে বাঁচিয়ে রাখে।
তথ্যসূত্র:
Tardigrades - http://en.wikipedia.org/wiki/Tardigrade


title: হাইপসিরোপাস

text: ১৮৭৮ সালে পুরাপ্রাণীতত্ত্ববিদ এডওয়ার্ড ড্রিঙ্কার কোপ কলোরাডোর গার্ডেন পার্কের যে খননস্থলটি বর্তমানে 'কোপ'স নিপল' বা "কোপের সূঁচ" নামে পরিচিত, সেখানকার "কোয়ারি ৩" থেকে "স্টেগোসরাইডি" গোত্রের একটি প্রাণীর অসম্পূর্ণ দেহাবশেষ আবিষ্কৃত হলে তার নাম দেন "হাইপসিরোপাস ডিসকারাস"। এর ঠিক আগের বছরই আবিষ্কৃত "স্টেগোসরাস আর্মাটাস"-এর সাথে এর যথেষ্ট মিল খুঁজে পাওয়া গেলে বিশেষজ্ঞরা সেইসময় থেকেই এই দুটিকে একই প্রজাতির প্রাণী হিসেবে গণ্য করতে শুরু করেন। এরপর ১৮৯১ সালে ওথনিয়েল চার্লস মার্শ "স্টেগোসরাস আনগুলেটাস"-এর যে আনুমানিক সম্পূর্ণ স্কেচ প্রকাশ করেন, ১৮৯৩ সালে রিচার্ড লাইডেকার সেটিকেই "হাইপসিরোপাস" নামে পুনরায় প্রকাশ করেন, ফলে দু'টি নামের সমার্থকতা বৃদ্ধি পায়।


title: আবেদ চৌধুরী

text: আবেদ চৌধুরী আধুনিক জীববিজ্ঞানের প্রথম সারির গবেষকদের একজন। তিনি পড়াশোনা করেছেন ঢাকা বিশ্ববিদ্যালয়ের রসায়ন বিভাগে, যুক্তরাষ্ট্রের অরেগণ স্টেট ইনিস্টিটিউট অফ মলিকুলার বায়লজি এবং ওয়াশিংটন স্টেটের ফ্রেড হাচিনসন ক্যান্সার রিসার্চ ইনিস্টিটিউটে। ১৯৮৩ সালে পিএইচ.ডি গবেষণাকালে তিনি রেকডি নামক জেনেটিক রিকম্বিনেশনের একটি নতুন জিন আবিষ্কার করেন যা নিয়ে আশির দশকে আমেরিকা ও ইউরোপে ব্যাপক গবেষণা হয়। তিনি অযৌন বীজ উৎপাদন (এফআইএস) সংক্রান্ত তিনটি নতুন জিন আবিষ্কার করেন,যার মাধ্যমে এই জিনবিশিষ্ট মিউটেন্ট নিষেক ছাড়াই আংশিক বীজ উৎপাদনে সক্ষম হয়। তার এই আবিষ্কার এপোমিক্সিস এর সূচনা করেছে যার মাধ্যমে পিতৃবিহীন বীজ উৎপাদন সম্ভব হয়।


title: টুভালুর ইতিহাস

text: স্পেনদেশীয় বনিক আলভারো ডি মেন্ডানা ওয়াই নেইরা ১৫৬৮ সালে প্রথম টুভালুর অন্তর্গত নুই নামক একটি ছোট দ্বীপ আবিষ্কার করেন। টেরা অস্ট্রালিস নামক একটি পৌরাণিক ভূমি আবিষ্কারের অভিযানে বের হয়েছিলেন তিনি। ১৮১৯ সালে ক্যাপ্টেন আরেন ডি পেইস্টার ভালপারাইসো থেকে ভারতে আসার পথে ফুনাফুটি আবিষ্কার করেন যেখানে এখন টুভালুর রাজধানী অবস্থিত। ফুনাফুটি প্রায় ১৪টি ছোট ছোট দ্বীপের সমন্বয়ে গঠিত। ডি পেইস্টার বৃটিশ আইনসভার সদস্য "এডওয়ার্ড এলিসের" নামে এই দ্বীপসমষ্টির নামকরণ করেন "এলিসেস গ্রুপ"। এলিসই ডি পেইস্টারকে জাহাজ জোগাড় করে দিয়েছিলেন যার নাম ছিল "রেবেকা"। পরেরদিন সকালে পেইস্টার ফুনাফুটি থেকে ৪৩ মাইল দূরে ১৭টি ছোট ছোট দ্বীপের আরেকটি গুচ্ছ আবিষ্কার করেন এবং এর নামকরণ করেন "ডি পেইস্টার্‌স আইল্যান্ড" বা ডি পেইস্টারের দ্বীপ। এটি ছিল প্রথম প্রদত্ত নাম যা সমগ্র অঞ্চলের জনগণ কর্তৃক স্থায়ীভাবে ব্যবহৃত হয়।


title: ডুবোজাহাজ

text: ১৬২০ সালে কর্নেলিয়াস জ্যাকবসজুন ড্রেবেল নামীয় একজন ডাচ কর্তৃক প্রথম নৌযানবাহন হিসেবে ডুবোজাহাজ আবিষ্কার করেন বলে জানা যায়। তিনি ইংল্যান্ডের রাজা প্রথম জেমসের অধীনে রাজকীয় নৌবাহিনীতে কর্মরত ছিলেন। ইংরেজ গণিতজ্ঞ উইলিয়াম বোর্ন কর্তৃক ১৫৭৮ সালে সূচিত ধারণা ও কাঠামোকে পুঁজি করে ডুবোজাহাজ যন্ত্রটি আবিষ্কার করেন তিনি। তাঁর আবিস্কৃত ডুবোজাহাজটি "ড্রেবেলীয় ডুবোজাহাজ" নামে পরিচিত হয়ে আছে। যন্ত্রটিকে দাঁড় টেনে সামনের দিকে নিয়ে যেতে হতো। এজাতীয় ডুবোজাহাজর আবিস্কার নিয়ে কিছুটা বিতর্ক রয়েছে। কেউ কেউ দাবী করেন যে, অন্য কোন নৌকা দ্বারা এটিকে টেনে নেয়া হয়েছিল। পরবর্তীতে ১৬২০ থেকে ১৬২৪ সালের মধ্যে টেমস নদীতে আরও দু'টো উন্নতমানের সংস্করণ পরীক্ষা-নিরীক্ষা করা হয়েছিল। প্রত্যেকটিই পূর্বের তুলনায় বড় ছিল।


title: ডাইনোসর

text: ১৮৫৮ খ্রিঃ বিজ্ঞানী ফুল্কের তত্ত্বাবধানে নিউ জার্সির হ্যাডনফীল্ড শহরের মার্ল থেকে প্রথম আমেরিকান ডাইনোসর আবিষ্কৃত হয়। সে'দেশের অন্যত্র তার আগে ডাইনোসর জীবাশ্ম পাওয়া গেলেও সেগুলোর সম্বন্ধে সঠিক ধারণা গড়ে ওঠেনি। এই প্রজাতিটির নাম দেওয়া হয় "হ্যাড্রোসরাস ফাউলকিয়াই"। এই আবিষ্কারটির গুরুত্ব অনেক, কারণ এটি ডাইনোসরদের প্রাপ্ত প্রথম সম্পূর্ণ কংকালগুলোর মধ্যে অন্যতম,আর এটা থেকে পরিষ্কার বোঝা গিয়েছিল যে জীবিত অবস্থায় প্রাণীটি ছিল দ্বিপদ। এর আগে পর্যন্ত বিজ্ঞানীরা মনে করতেন ডাইনোসরেরা অন্যান্য সরীসৃপদের মতোই চার পায়ে হাঁটত। ফুল্কের আবিষ্কার মার্কিন যুক্তরাষ্ট্রে ডাইনোসর নিয়ে উন্মাদনার সৃষ্টি করে।


title: ডিপলোডোকাস

text: ডিপলোডকাসের বেশ কয়েকটি প্রজাতি ১৮৭৮ থেকে ১৯২৪ সালের মধ্যে বর্ণিত হয়। প্রথম কঙ্কালটি আবিষ্কৃত হয়েছিল ১৮৭৭ সালে কলোরাডোর ক্যানন সিটিতে, আবিষ্কারকদ্বয় ছিলেন বেঞ্জামিন মাজ এবং স্যার স্যামুয়েল ওয়েনডেল উইলিস্টন। এর নাম রাখা হয়েছিল "ডিপলোডোকাস লঙ্গাস" । ডিপলোডোকাসের দেহাবশেষ ইউটা, মন্টানা এবং কলোরাডোএর মরিসন ফরমেশন এ পাওয়া যায়। প্রাণীদের ফসিল প্রায় একই রকম থাকে, খুলি বাদে। কখনও খুলিসহ সম্পূর্ণ কঙ্কাল পাওয়া যায়নি। ১৯২৪ সালে জানা যায় ১৯০২ সালে উইলিয়াম এইচ. আটারব্যাক "ডিপলোডকাস হাই" এর কঙ্কালতন্ত্রের অংশবিশেষ আবিষ্কার করেন খুলিসহ। ২০১৫ সালে এর গণ গ্যালিমোপাস এ পরিবর্তন করে এর পুনরায় নামকরণ করা হয়। এবং পরবর্তীতে বহু ডিপলোডোকাসকে এই গণভুক্তি করা হয়। যার ফলে ডিপলোডকাসের কোন নির্দিষ্ট খুলি নেই।


title: ট্রেবল (ফুটবল)

text: ইউরোপীয় দলগুলোর মধ্যে এএফসি আয়াক্স ট্রেবল জয়ের সবচেয়ে নিকটবর্তী হয়েছিল ১৯৭৩ সালে। ঐ বছর তারা ডাচ এরেডিভিজি এবং ইউরোপীয়ান কাপ জিতে, কিন্তু কেএনভিবি কাপে তারা ব্যর্থ হয়। ২০০৯ সালে উয়েফা চ্যাম্পিয়নস লীগের ফাইনালে জয় লাভের মাধ্যমে স্পেনীয় ক্লাব বার্সেলোনা পঞ্চম ইউরোপীয় ক্লাব হিসেবে ট্রেবল জিতে। তারা সেবছর লা লিগা, কোপা দেল রে এবং উয়েফা চ্যাম্পিয়নস লীগ জিতেছিল। ২০১০ সালে ইতালীয় ক্লাব ইন্টারন্যাজিওনালে হোসে মরিনহোর অধীনে ট্রেবল জিতে।


title: টটেনহ্যাম হটস্পার ফুটবল ক্লাব

text: ২০শতাব্দীর প্রথম ডাব্‌লস জেতা দল হচ্ছে টটেনহাম। ১৯৬০-৬১ মৌসুমে তারা লীগ ও এফএ কাপ জিতে এই কৃতিত্ব অর্জন করে। ১৯৬৩ সালে স্পার্স প্রথম ব্রিটিশ ক্লাব হিসেবে কোন ইউরোপীয় ট্রফি জেতে। তারা ইউরোপিয়ান কাপ উইনার্স কাপ জিতেছিল।


title: সান্ডারল্যান্ড এসোসিয়েশন ফুটবল ক্লাব

text: দ্বিতীয় বিশ্বযুদ্ধের আগে সান্ডারল্যান্ড ছয়বার লীগ শিরোপা জিতেছিল - ১৮৯২, ১৮৯৩, ১৮৯৫, ১৯০২, ১৯১৩ ও সর্বশেষ ১৯৩৬ সালে। তারাই স্ট্রিপ জার্সি পরিহিত সর্বশেষ দল যারা লীগ জিতেছে। ১৮৯০ সালে তারা ফুটবল লীগে প্রবেশ করে এবং ১৮৮৮ সালে লীগ প্রতিষ্ঠিত হবার পর ইতিহাসের প্রথম দল হিসেবে এতে যোগ দেয়। ১৯৫৮ সাল পর্যন্ত তারা একটানা শীর্ষ বিভাগে খেলেছিল। কেবলমাত্র আর্সেনালেরই এর থেকে বেশি মৌসুম একটানা শীর্ষ বিভাগে খেলার রেকর্ড আছে। ১৯৩৭ সালে প্রেস্টন নর্থ এন্ড দলকে ৩-১ গোলে হারিয়ে তারা তাদের প্রথম এফএ কাপ জিতে।


title: ২০১৮–১৯ উয়েফা নেশনস লীগ

text: উয়েফা ইউরো ২০২০ বাছাইপর্বের গ্রুপ পর্যায়ে ব্যর্থ হওয়া দলগুলো এখনও প্লে-অফের মাধ্যমে চূড়ান্ত প্রতিযোগিতায় খেলার যোগ্যতা অর্জন করতে পারে। উয়েফা নেশনস লীগের প্রতিটি লীগ হতে অবশিষ্ট চারটি উয়েফা ইউরো ২০২০-এর স্থান বরাদ্দ হবে। ইউরোপীয় চ্যাম্পিয়নশিপের ফাইনালের খেলার জন্য ইতিমধ্যে যোগ্যতা অর্জনকারী প্রতিটি লীগের চারটি দল ২০২০ সালের মার্চ মাসে প্লে-অফে প্রতিদ্বন্দ্বিতা করবে। প্রথমবারের মতো প্লে-অফ স্থানগুলো প্রতিটি গ্রুপের বিজয়ীদের জন্য বরাদ্দ করা হয়েছে এবং যদি কোন গ্রুপের কোন বিজয়ী ইউরোপীয় চ্যাম্পিয়নশিপের ফাইনালে খেলার জন্য ইতিমধ্যে যোগ্যতা অর্জন করে থাকে তবে লীগের পরবর্তী সেরা উক্ত স্থান গ্রহণ করবে।


title: ২০০২ আইসিসি চ্যাম্পিয়ন্স ট্রফি

text: সর্বমোট বারোটি দেশ অংশ নেয়। ১০টি টেস্টভূক্ত দেশ, পূর্ণাঙ্গভাবে ওডিআই মর্যাদাভূক্ত কেনিয়া এবং ২০০১ সালের আইসিসি ট্রফি বিজয়ী নেদারল্যান্ডস এতে অংশগ্রহণ করে। দলগুলোকে চারটি ভাগে বিভক্ত করে প্রতি গ্রুপে তিন দল একে-অপরের বিপক্ষে একবার করে মোকাবেলা করে। প্রত্যেক গ্রুপের শীর্ষস্থানীয় দল সেমি-ফাইনালে অগ্রসর হয়। অস্ট্রেলিয়া স্বাগতিক শ্রীলঙ্কার কাছে প্রথম সেমি-ফাইনালে এবং ভারত দক্ষিণ আফ্রিকাকে দ্বিতীয় সেমি-ফাইনালে পরাজিত করে চূড়ান্ত খেলায় নামে। তবে, ভারত-শ্রীলঙ্কার মধ্যকার খেলাটি দুইবার বৃষ্টিতে বাঁধাপ্রাপ্ত হলে খেলায় কোন ফলাফল হয়নি। বীরেন্দ্র শেওয়াগ প্রতিযোগিতার সর্বোচ্চ রান সংগ্রাহক এবং মুত্তিয়া মুরালিধরন সর্বোচ্চ উইকেট সংগ্রাহক হন।


title: ২০১৭–১৮ প্রিমিয়ার লীগ

text: গত আসরে বিজয়ী দল ছিলো চেলসি।গত আসর থেকে সান্ডারল্যান্ড,মিডলসব্রো এবং হাল সিটি এই তিনটি দল অবনমিত হয়।তাদের বদলেচ্যাম্পিয়ন শিপ থেকে উঠে আসে নিউক্যাসেল, ব্রাইটন এবং হোভ আলবিওন,হাডারসফিল্ড টাউন এ এফ সি


title: ২০১৮–১৯ উয়েফা চ্যাম্পিয়নস লীগ

text: ২০১৬ সালে ৯ই ডিসেম্বর তারিখে, উয়েফা ২০১৮–২০২১ পর্যন্ত উয়েফা চ্যাম্পিয়নস লীগের জন্য নতুন বিন্যাস ঘোষণা করে, যেটি ২০১৬ সালের ২৬শে আগস্ট তারিখে ঘোষণা করা হয়। নতুন নিয়ম অনুসারে, পূর্ববর্তী মৌসুমের উয়েফা ইউরোপা লীগ বিজয়ী দল স্বয়ংক্রিয়ভাবে উয়েফা চ্যাম্পিয়নস লীগের গ্রুপ পর্বের জন্য উত্তীর্ণ হবে (পূর্বে উয়েফা ইউরোপা লীগ বিজয়ী দল প্লে-অফ রাউন্ডের জন্য উত্তীর্ণ হতে পারত, কিন্তু সেই দলটি গ্রুপ পর্বের জন্য তখনই উত্তীর্ণ হতে পারত যখন উয়েফা চ্যাম্পিয়নস লীগ বিজয়ী দলের স্থানটি শূন্য হয়ে যেত; যদিও উক্ত নিয়মের অধীনে হওয়া তিন মৌসুমেই উয়েফা ইউরোপা লীগ বিজয়ী দল গ্রুপ পর্বে উত্তীর্ণ হয়েছিল।)। উয়েফা দেশ গুণাঙ্ক অনুযায়ী শীর্ষ ৪ জাতীয় এসোসিয়েশনের লিগের শীর্ষ ৪ দল স্বয়ংক্রিয়ভাবে গ্রুপ পর্বে খেলার যোগ্যতা অর্জন করবে। বাছাইপর্বের মাধ্যমে মাত্র ছয়টি দল গ্রুপ পর্বের জন্য উত্তীর্ণ হবে (যেখানে পূর্বে দশটি দল উত্তীর্ণ হত)।


title: চেন্নাই সুপার কিংস

text: চেন্নাই সুপার কিংস ইন্ডিয়ান প্রিমিয়ার লীগের সবচেয়ে সফল টিম যারা তিনবার আই পি এল খেতাব জিতেছে এবং প্রত্যেক বছর এই টিমটি প্লে-অফে পৌঁছায়। ২০১৫ সালের আই পি এল ৮ এ তাদের কাছে তাদের জয়ের ধারা বজায় রাখবার সুযোগ ছিল কিন্তু ২০১৫ সালের আই পি এলে তারা রানার্স হয়। তারাই হল প্রথম কোন ভারতীয় দল যারা চ্যাম্পিয়ন্স লীগ টোয়েন্টি-২০ জিতেছিল। এই দলের হয়ে সর্বাধিক রান করেছেন তিন জন খেলোয়াড় এবং তারা হলেন মহেন্দ্র সিং ধোনি, সুরেশ রায়না এবং মাইকেল হাসি, এবং সর্বাধিক উইকেট নিয়েছেন আলবি মরকেল, রবিচন্দ্রন অশ্বিন, ডোয়েন ব্র্যাভো। ২০১২ সালে চেন্নাই সুপার কিংসের ব্র্যান্ড মূল্য ছিল মার্কিন ডলার ৭৫.১৩ মিলিয়ন, যা তাদেরকে আই পি এলের সবচেয়ে মুল্যবান দল করে তোলে।


title: রূপকল্প ২০২১

text: রূপকল্প ২০২১ (ভিশন ২০২১ নামেও পরিচিত) ছিল ২০০৮ সালের জাতীয় নির্বাচনে জয়ী হওয়ার আগে বাংলাদেশ আওয়ামী লীগের একটি নির্বাচনী ইশতেহার। এটি দেশের বিজয়ের সুবর্ণ জয়ন্তীর বছরের জন্য বাংলাদেশের একটি রাজনৈতিক রূপরেখা হয়ে ওঠে। এই নীতিটি বাংলাদেশের প্রেক্ষাপটে প্রযুক্তিগত আশাবাদীতার নীতিমালা হিসাবে সমালোচিত হয়েছে এবং গণমাধ্যমের রাষ্ট্রীয় নিপীড়ন, কম খরচে ইন্টারনেটে প্রবেশ, পর্যাপ্ত বিদ্যুৎ উৎপাদন এর অন্তভুর্ক্ত। এই রূপকল্প ২০২১ হল ২০২১ সালের মধ্যে দেশ কোন অবস্থানে যাবে, এবং এই বছরে বাংলাদেশের স্বাধীনতার ৫০তম বার্ষিকী পালন করবে। ২০২১ সালের মধ্যে বাংলাদেশকে মধ্যম আয়ের দেশে পরিণত করাও এর অন্যতম প্রধান উদ্দেশ্য।


title: ম্যানচেস্টার ইউনাইটেড ফুটবল ক্লাব

text: ইউনাইটেড ২০০০ ও ২০০১ মৌসুমে আবার লীগ জিতে কিন্তু সাংবাদিকদের দৃষ্টিতে তাদের এই মৌসুমকে ব্যর্থ বলা হয়েছে কারণ তারা ইউরোপীয়ান কাপ ধরে রাখতে পারেনি। ২০০০ সালে ম্যানচেস্টার ইউনাইটেড ও সহযোগী ইউরোপের আরো ১৩টি দল মিলে ১৪ দলের জি-১৪ জোট গঠন করে। ফার্গুসন আরো রক্ষণাত্নক দল গঠন করেন যাতে ইউনাইটেডকে ইউরোপে হারানো কঠিন হয়, তবুও তিনি সফল হননি এবং ইউনাইটেড ২০০১-০২ মৌসুমে তৃতীয় স্থান দখল করে। তারা ২০০২-০৩ মৌসুমে আবার লীগ দখল করে ও পরবর্তী মৌসুমের শুরুটাও ভালো হয়। কিন্তু রিও ফার্ডিনান্ড ড্রাগ টেস্টে ব্যর্থ হলে তার ওপরে আট মাসের নিষেধাজ্ঞা আরোপ করা হয়। ফলে তাদের খেলার মান খারাপ হয়। ২০০৪ মৌসুমে তারা ২০০৩-০৪ মৌসুমের লীগজয়ী আর্সেনালকে হারিয়ে তারা আবার এফএ কাপ জিতে।


title: মিয়ানমার

text:
মূল্যবান সেগুন ও বিষুবীয় গাছপালায় ভরা বন মায়ানমারের শতকরা ৪৯ ভাগের বেশি এলাকা জুড়ে রয়েছে। অন্যান্য গাছের মধ্যে রাবার, বাবলা, বাঁশ, ম্যানগ্রোভ, নারিকেল উল্লেখযোগ্য। উত্তরাঞ্চলে ওক, পাইন ইত্যাদি রয়েছে বিপুল পরিমাণে।
বন্য জীবজন্তুর মধ্যে বাঘ, বুনো মহিষ, মেঘলা চিতা, বুনো শূকর, শিয়াল, হরিণ, কৃষ্ণসার, হাতি, উল্লুক, বানর, চামচিকা, বনরুই এবং কলাবাদুড় পাওয়া যায়। আটশ'রও বেশি প্রজাতির পাখি পাওয়া যায় যার মাঝে আছে সবুজ টিয়া, পাতি ময়না, ময়ূর, লাল বনমোরগ, বাবুই, কাক, বক, মানিকজোড়, লক্ষ্মীপেঁচা প্রভৃতি। সরীসৃপের মাঝে রয়েছে কুমির, তক্ষক, গুই সাপ, অজগর, শঙ্খচূড়, কচ্ছপ প্রভৃতি। স্বাদু পানির মাছ পাওয়া যায় বিপুল পরিমাণে, যা এখানকার খাদ্যের গুরুত্বপূর্ণ উৎস।


title: কালো রাজহাঁস

text: কালো রাজহাঁস প্রায় সাধারণত তৃণভোজী, আরকিছু আঞ্চলিক ও ঋতুভিত্তিক তারতম্য ছাড়া, এদের খাদ্য সাধারণত জলজ ও জলাভূমির উদ্ভিদ দ্বারা প্রভাবিত হয়। নিউ সাউথ ওয়েলসে রিডমেস পাতা (মহাজাতি টাইফা) হল জলাভূমি পাখির সবচেয়ে গুরুত্বপূর্ণ খাবার। নিমজ্জিত শেত্তলাগুলি এবং জলজ উদ্ভিদ যেমন "ভ্যালিস্নেরিয়া"ও এদের গুরুত্বপূর্ণ খাবার।  কুইন্সল্যান্ডে জলজ উদ্ভিদ যেমন "পোটামোগেটন", স্টোনভরট, এবং শেত্তলা হল এদের গুরুত্বপূর্ণ খাবার। সঠিক রচনা পানি স্তরের সাথে পরিবর্তিত হয়; বন্যা পরিস্থিতিতে কালো রাজহাঁস যখন স্বাভাবিক খাবার নাগালের বাইরে থাকে তখন তারা তীরে চারণভূমির উদ্ভিদ খায়। কালো রাজহাঁস অন্যান্য রাজহাঁসএর অনুরূপ পদ্ধতিতেই খায়। এরা যখন অগভীর জলে খায় জলের নিচে তার মাথা এবং ঘাড় ডিপ করে। গভীর জলে পাখি পৌঁছানোর জন্য আলাদা পদধতি ব্যবহার করে। কালো রাজহাঁস জল পৃষ্ঠতল থেকে খাদ্য ছেঁকে নিতে সক্ষম হয়।


title: মিরিক

text: এখানে ভিন্ন ভিন্ন রসনার বিভিন্ন খাবার দোকান আছে। কোলকাতা হোটেল পরিবেশন করে বিশুদ্ধ বাঙালী খাবার । টি প্লাস একটি আদর্শ ফাস্ট ফুড কেন্দ্র । এছাড়াও অন্য রেস্তোঁরাগুলি হল গীতাঞ্জলি নেপালী হোটেল ও হিলস্ রেস্তোঁরা । মিরিকে কয়েকটি বিদেশি পানীয়ের দোকান ও বার আছে । হোটেল লোহিত সাগর এবং তেজশ্বী ফাস্ট ফুড বিশুদ্ধ নিরামিশ খাবার পরিবেশন করে যার মধ্যে দক্ষিণ ভারতীয় খাবারও আছে । আহার্য সামগ্রী ও নরম পানীয়ের জন্য মিরিক পেট্রল পাম্পের সাথেই একটি বিভাগীয় সমবায় বিপণি আছে । মিরিক লেকের কাছেই অনেকগুলি খাবারের দোকান আছে যারা সূর্য ডোবার আগে অবধি গরমগরম ফাস্ট ফুড পরিবেশন করে ।মিরিকে পাঁচটি ব্যাঙ্কের শাখা আছে, এগুলি হল, স্টেট ব্যাঙ্ক অফ ইণ্ডিয়া(ব্রাঞ্চ কোডঃ ৭৩৩৬)(কৃষ্ণনগর), ইউনাইটেড ব্যাঙ্ক অফ ইণ্ডিয়া(কৃষ্ণনগর), ইণ্ডিয়ান ওভারসিস ব্যাঙ্ক(কৃষ্ণনগর), সেন্ট্রাল ব্যাঙ্ক অফ ইণ্ডিয়া(মিরিক বাজার), উত্তরবঙ্গ ক্ষেত্রীয় গ্রামীণ বিকাশ ব্যাঙ্ক(শিলিগুড়ির পথে ৬কিমি দূরত্বে সৌরেনী বাজারে)। এখানে ৭টি এ.টি.এম আছে, যার মধ্যে দুটি স্টেট ব্যাঙ্কের(একটি মিরিক বাজারে এবং আরেকটি কৃষ্ণনগরে), একটি সেন্ট্রাল ব্যাঙ্কের(মিরিক বাজারে), একটি এইচ.ডি.এফ.সি., একটি আক্সিস ব্যাঙ্ক(দুটিই রয়েছে কৃষ্ণনগরে) এবং বাকি দুটি ইণ্ডিক্যাস এ.টি.এম(একটি মিরিকের থানা লাইনে ও আরেকটি সৌরেনী বাজারে)।


title: বর্মী রন্ধনশৈলী

text: মহিঙ্গা হচ্ছে মিয়ানমারের ঐতিহ্যবাহী প্রাতঃরাশ এবং জাতীয় খাবার। সিৎয়ে, কিউকপিউ, মও্লামিয়াইং (সাবেক মৌলমান), মার্গুই (মৈয়িক) এবং দোয়েই এর মত উপকূলীয় শহরগুলির একটি সাধারণ খাদ্য উপাদান হচ্ছে সমুদ্রজাত খাবার। অন্যদিকে মাংস এবং হাঁস-মুরগী ম্যান্ডেলার মত ভূমিবদ্ধ শহরগুলিতে সাধারণ খাদ্য। মিষ্টি পানির মাছ এবং চিংড়ি রান্নায় প্রোটিনের প্রাথমিক এবং বিভিন্ন উপায়ে ব্যবহার করা হয়: তাজা, নোনা, শুটকি, বেটে, টক মিশিয়ে ইত্যাদি।


title: জাপানী রন্ধনশৈলী

text: জাপানী রন্ধনশৈলী জাপানের বিভিন্ন আঞ্চলিক ও ঐতিহ্যগত খাবারের রান্নার প্রণালী নিয়ে গড়ে উঠেছে। যা শত বছরের সামাজিক ও অর্থনৈতিক পরিবর্তনের মাধ্যমে উন্নত হয়েছে। জাপানের ঐতিহ্যবাহী রন্ধনপ্রণালী 和食 বা ওয়াশোকু চালের উপর ভিত্তি করে তৈরী হয়। এখানে মৌসুমী উপাদানগুলোর বেশ প্রভাব আছে। খাবারে সহযোগী পদে প্রায়ই মাছ, শাকসব্জীর আচার এবং ঝোলওয়ালা শাকসব্জির তরকারী থাকে। তেমপুরার মত পাতলা গোলায় মাখিয়ে সামুদ্রিক খাবার এবং শাকসব্জি প্রায়ই কড়া ভাজা করা হয়। সামুদ্রিক খাবার প্রায়ই ভাজা হয় আবার অনেক ক্ষেত্রে সাশিমি হিসেবে কাঁচা বা সুশীতে পরিবেশিত হয়। ভাত ছাড়াও নুডলস যেমন সোবা ও উডন ইত্যাদি প্রধান খাবার হিসেবে পরিবেশিত হয়। জাপানে অনেক মজাদার খাবার রয়েছে যেমন মাছের ঝোল ওডেন এবং সুকিয়াকি ও নিকুঞ্জাগায় গোমাংস। বৈদেশিক খাদ্য দ্বারা অনুপ্রাণিত খাবার - বিশেষ করে চীনা খাবার যেমন র‌্যামেন, ফ্রাইং ডাম্পলিংস এবং গয়জা জাপানে গৃহীত হয়েছে। তবে জাপানী স্বাদ ও উপাদান ব্যবহৃত হয়ে এগুলোতেও আলাদা বৈচিত্র এসেছে। ঐতিহাসিকভাবে জাপানীরা কম মাংস গ্রহণ করতো। কিন্তু আধুনিকীকরণের ফলে ১৮৮০ সালের দিকে জাপানে টোংকাটসুর মত মাংসের পদ জনপ্রিয় হয়ে ওঠে। জাপানী রন্ধনশৈলী বিশেষ করে সুশী সারা বিশ্বে জনপ্রিয় হয়ে উঠেছে। ২০১১ সালে জাপান ফ্রান্সকে অতিক্রম করে মিচেলিয়ান-তারকাচিত রেস্তোরাঁ অর্জন করে এবং শিরোনামটি এখনো ধরে রেখেছে।


title: মিশ্র রন্ধনশৈলী

text:
মিশ্র রন্ধনশৈলী হচ্ছে একটা রান্নার ধরণ যেখানে বিভিন্ন ঐতিহ্যের রান্নার সমাবেশ ঘটেছে। এই রন্ধনশৈলীকে সুনির্দিষ্টভাবে কোন একটি রন্ধনপ্রণালীর সংগে মেলানো যায় না এবং ১৯৭০ দশক থেকে অসংখ্য রেস্তোরাঁর অবদানে এই শৈলীটি গড়ে ।
মিশ্র খাবার হচ্ছে রান্না করা বিভিন্ন খাবারের রূপ যা বিভিন্ন উৎস থেকে এসেছে। আঞ্চলিক মিশ্র রন্ধনশৈলীতে কোন অঞ্চলের বা উপ অঞ্চলের বিভিন্ন রান্নার সম্মিলিত রূপ দেখা যায়। এশিয় ফিউশন রেস্তোরাঁ গুলোতে এশিয়ার বিভিন্ন দেশের রান্নার মিশ্রিত রূপ দেখা যায় যা যুক্তরাষ্ট্র এবং যুক্তরাজ্যের বিভিন্ন অংশে খুবই জনপ্রিয়। পূর্ব এশীয়, দক্ষিণ পূর্ব এশীয়, দক্ষিণ এশীয় নামে পরিচিত খাবার গুলো হচ্ছে বিভিন্ন রন্ধন প্রণালীর মিশ্র রূপ। ক্যালিফোর্নিয়া কুইজিন একটি ফিউশন কুইজিন যা ইতালি, ফ্রান্স, মেক্সিকোর খাবার থেকে অনুপ্রাণিত এবং ইউরোপীয় ও পূর্ব এশীয় সজ্জায় সজ্জিত করে পরিবেশন করা হয় যেমন ক্যালিফোর্নিয়া পিৎজা। এরকম আরেকটি খাবারের উদাহরণ হচ্ছে টেক্স-মেক্স যা যুক্তরাষ্ট্রীয়, মেক্সিকীয় এবং প্যাসিফিক রিম রন্ধনশৈলীর মিশ্র একটি রূপ। যুক্তরাজ্যে মাছ এবং চিপসকে প্রথমদিকের ফিউশন খাবার হিসেবে বিবেচনা করা হয় কারণ এটা তৈরির উপাদানসমূহ ইহুদি, ফরাসি, বেলজীয় রন্ধনশৈলী থেকে নেওয়া হয়েছে।


title: মালয় রন্ধনশৈলী

text: মালয় রন্ধনশৈলী মালয়েশিয়ার মালয় নৃগোষ্ঠীর রন্ধনশৈলী যদিও এটা ইন্দোনেশিয়া (সুমাত্রার কিছু অংশে ও পশ্চিম কালিমান্টন), সিংগাপুর, ব্রুনেই, দক্ষিণ থাইল্যান্ড এবং ফিলিপাইনে জনপ্রিয়। মালয়ের বিভিন্ন অঞ্চল তাদের নিজস্ব বা স্বতন্ত্র খাবারের জন্য পরিচিত - তেরেংগানু ও কেলান্টন তাদের নাসি দাগাং, নাসি কেরাবু ও কেরোপক লেকর এর জন্য, নেগেরি সেম্বিলান তার লেমাক ভিত্তিক খাবারের জন্য, পেহাং ও পেরাক তাদের গুলাই টেম্পোয়াক ইত্যাদির জন্য পরিচিত। প্রথাগত মালয় খাবারের প্রধান বৈশিষ্ট্য হচ্ছে মশলা ব্যবহারের প্রাচুর্য। মালয় খাবারের আরেকটি গুরুত্বপূর্ণ উপাদান হচ্ছে নারকেল দুধ। চিংড়ি বাটা বা বেলাকান হচ্ছে অন্যতম ভিত্তি। মালয় রন্ধনশৈলীতে প্রচুর পরিমাণে লেমনগ্রাস ও গ্যালাংগ্যাল ব্যবহৃত হয়।


title: ক্যারিবীয় রন্ধনশৈলী

text: আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত।


title: মঙ্গোলীয় রন্ধনশৈলী

text: গ্রাম্যের সবথেকে প্রচলিত খাবারের পদ হচ্ছে রান্না করা ভেড়ার মাংস, যা প্রায়শই কোন প্রকার উপাদান ছাড়াই রান্না করা হয়। শহরের খাদ্যে, প্রতিটি স্থানীয় খাদ্য তালিকায় "বুউজ" নামের খাবারের চিহ্ন লেগে আছে। এগুলো হচ্ছে মাংসে ভর্তি সেদ্ধ পুডিং বা বড়া বিশেষ। অন্য ধরণের পুডিং যা পানিতে সেদ্ধ (বান্‌শ, মান্টি), বা গাঢ় করে ভেড়ার চর্বি (খূসূর) দিয়ে ভাঁজা। অন্যান্য খাবারের পদের মধ্যে আছে ভাতের সাথে মাংস বা টাটকা নুডলসের সংমিশ্রণে তৈরি বিভিন্ন জাতের ভাপে সিদ্ধ মাংস ("জুইভান", "বুদাতাই হূরগা") বা নুডলস স্যুপ ("গুরিলতাই শোল")।


title: কাডাপা

text: কাডাপা শহরটি তার মশলাযুক্ত এবং রন্ধনসম্পর্কীয় খাবারের জন্য বিখ্যাত, যা দক্ষিণ ভারতীয় খাবারের অনুরূপ। কারাম ডোসা কাডাপা শহরের নাগরিকদের সবচেয়ে প্রিয় একটি খাবারের পদ। তাদের সকালের জলখাবার হল ডোয়েডেইলে, স্যাম্বার এবং চাটন, এছাড়া ভাত, ডাল এবং কুরি সাধারণত দুপুরের হিসাবে পরিবেশন করা হয়। বেশীরভাগ রেস্টুরেন্ট দক্ষিণ ভারতীয় থালীতে তাদের দুপুরের খাবার এবং রাতের খাবার এই খাবারের সাথে পরিবেশন করে। যদিও এটির খাবারের মধ্যে একটি দক্ষিণ ভারতীয় স্পর্শ রয়েছে এটির নিজস্ব একটি বৈচিত্র্য রয়েছে যার মধ্যে রয়েছে রাগি সঙ্গী বা রাগি মুদ্দা, বোটি কুরি, নাটুকোদি চিকেন, পেয়া কুরি ইত্যাদি। রাগি কাঁঠার সাথে রাগি সঙ্গী কাডাপাতে প্রধান খাদ্য। এছাড়াও, এটি শহরের সবচেয়ে বিখ্যাত খাবারের একটি। স্থানীয় রেস্টুরেন্টে অন্যান্য অনেক ধরণের খাবারও পাওয়া যায়। ভারতের অন্যান্য শহরগুলির মত চটজলদী খাবার শহরটির নাগালের মধ্যে রয়েছে।


title: কিন সাম্রাজ্য

text: প্রথম সম্রাট শি হুয়াং যাযাবরদের আক্রমণ থেকে রক্ষার জন্য উত্তরে প্রাচীর গড়ে তোলার পরিকল্পনা করেন। ফলে তিনি চীনের মহাপ্রাচীর নির্মাণের ভিত্তিপ্রস্তর স্থাপন করেন। পরবর্তী সময়ে বিভিন্ন অভিজাত ও পরবর্তী সাম্রাজ্যের সময়ে তা পুনঃনির্মাণের ফলে তা বিশাল আকৃতি লাভ করে। শি হুয়াংয়ের আরেকটি প্রকল্প ছিল টেরাকাটা সেনাবাহিনী, যা তিনি তার প্রতিরক্ষার জন্য নির্মাণ করেন। টেরাকাটা সেনাবাহিনী মাটির নীচে অবস্থিত হওয়ায় ১৯৭৪ সালে আবিস্কৃত হওয়ার পূর্ব পর্যন্ত তেমনভাবে লক্ষণীয় ছিল না।


title: প্রথম যশোবর্মণ

text: যশোবর্মণ ছিলেন মহান আঙ্কোর রাজাদের একজন। তাঁর সর্বশ্রেষ্ঠ কৃতিত্ব হরিহরালয় থেকে যশোধরপুর পর্যন্ত রাজধানী সরানো, যেখানে পরবর্তী ৬০০ বছর ধরে রাজধানী ছিল। এই নতুন রাজধানীতেই সকল মহান এবং বিখ্যাত ধর্মীয় স্মৃতিসৌধ নির্মিত হয়েছিল, উদাহরণস্বরূপ: আংকর ওয়ত। এই স্থান পরিবর্তনের জন্য অনেক কারণ ছিল। পুরাতন রাজধানী পূর্বের রাজাদের নির্মিত মন্দিরে ভর্তি ছিল। সুতরাং, সিদ্ধান্তটি অনেকাংশেই ধর্মীয় ছিল: একজন নতুন রাজা উন্নতির জন্য, তাঁকে তাঁর নিজের মন্দির নির্মাণ করতে হবে এবং যখন তিনি মারা যান এখানে তার সমাধি হবে। দ্বিতীয়ত, নতুন রাজধানী সিএম রিপ নদীর কাছে ছিল এবং কুলেন পাহাড় এবং টোনলে সাপের ঠিক মাঝামাঝি ছিল। নদীর কাছাকাছি রাজধানী সরানোর মাধ্যমে রাজা উভয় নদী দ্বারা সরবরাহিত অনেক সুবিধা পেতে পারতো।


title: প্রথম বায়েজীদ

text: ১৩৯৪ সালে বায়েজীদ বাইজেন্টাইন সাম্রাজ্যের রাজধানী কনস্টান্টিনোপল অবরোধ করেন। দ্বিতীয় অবরোধের অংশ হিসেবে আনাদোলুহিসারি দুর্গ ১৩৯৩ থেকে ১৩৯৪ সালের মধ্যে নির্মিত হয় এবং ১৩৯৫ সালে দ্বিতীয়বার অবরোধ করা হয়। বাইজেন্টাইন সম্রাট দ্বিতীয় মানুয়েলের আগ্রহে বায়েজীদকে পরাজিত করার জন্য একটি নতুন ক্রুসেড সংগঠিত করা হয়। এই চেষ্টা ব্যর্থ হয়, ১৩৯৬ সালে হাঙ্গেরির রাজা সিগিসমুন্ডের নেতৃত্বে খ্রিষ্টান জোটবাহিনী নিকোপলিসের যুদ্ধে পরাজিত হয়। এই বিজয়ের স্মরণে বায়েজীদ বুরসায় বুরসা জামে মসজিদ নির্মাণ করেন।


title: উমিয়া টাউন হল

text: ২রা জুলাই, ১৮৯২ সালে ভিক্টর রিয়েডবার্গ ও জর্জ ভন রোসেন উমিয়া সিটি কাউন্সিলে ভাস্কর্যবিদ অস্কার বার্গের সুপারিশ লেখেন। বার্গ বিচারের দেবী জাস্টিটিয়ার ভাস্কর্য নির্মাণ করতে চেয়েছিলেন। ভাস্কর্যে পশ্চিমদিকের ত্রিকোণ ধারে কিছু আঁকা বিষয়ও থাকবে যা পুরাতন পুলিশ স্টেশনের ওপরে থাকবে এবং বর্তমানে এখানে দেয়াল উঠেছে। ১৮৮৮ সালের ভয়াবহ অগ্নিকাণ্ডের পর সিটি কাউন্সিল ঠিক করে যে এই খরচ তাদের পক্ষে বহন করা সম্ভব হবে না। একই কারণে হেলমার অসলান্ডের ভাই এলি অসলান্ড ৫০০ ক্রাউনে ভাস্কর্যটি নির্মাণের প্রস্তাবও ত্যাগ করা হয়। তাই, টাউন হলের পশ্চিম পাশের বাড়ির ত্রিকোণ ধারে অবস্থিত আজকের কুলুঙ্গি কোন মূর্তি ছাড়া খালি দাঁড়িয়ে রয়েছে।


title: জ্যাকব ওয়াচ টাওয়ার

text:
জ্যাকব ওয়াচ টাওয়ার ( Jacob Watch Tower) বাংলাদেশের একটি বিখ্যাত দর্শনীয় স্থান। মূলত পর্যটকদের জন্য নির্মিত এটি একটি ওয়াচ টাওয়ার। এখান থেকে আশেপাশের প্রাকৃতিক সৌন্দর্য্য উপভোগ করা যায়। এটি উপমহাদেশের সবচেয়ে উঁচু ওয়াচ টাওয়ার।
ভোলা জেলা শহর থেকে ৭০ কিলোমিটার দূরে বঙ্গোপসাগরের উপকূল ঘেঁষে উপজেলা শহর চরফ্যাশনে ওয়াচ টাওয়ারটি অবস্থিত।
নির্মাণের শুরুতে এর নাম জ্যাকব টাওয়ার ছিলো না। ১৮ মে, ২০১৭ তারিখে নির্মাণাধীন টাওয়ার পরিদর্শনে যান বাণিজ্যমন্ত্রী তোফায়েল আহমেদ। নির্মাণশৈলী আর নান্দনিক সৌন্দর্যে অভিভূত হয়ে তিনি এর নাম দেন জ্যাকব টাওয়ার।
২০১৩ সালের ফেব্রুয়ারিতে এই টাওয়ার নির্মাণের কাজ শুরু হয়। পুরো কাজ শেষ হতে সময় লাগে প্রায় ৫ বছর। বাংলাদেশ সরকারের বন ও পরিবেশ উপমন্ত্রী ভোলা-৪ আসনের সংসদ সদস্য আবদুল্লাহ আল ইসলাম জ্যাকবের একান্ত চেষ্টা ও শ্রমে এই টাওয়ার নির্মাণ করা হয়। টাওয়ার নির্মাণে ব্যয় হয়েছে প্রায় ২০ কোটি টাকা। এর উচ্চতা ২২৫ ফুট। ১ একর জমিতে টাওয়ার নির্মাণ প্রকল্প বাস্তবায়ন করেছে চরফ্যাশন পৌরসভা। টাওয়ারটির নকশা করেছেন স্থপতি কামরুজ্জামান লিটন। মাটির ৭৫ ফুট নিচ থেকে ঢালাই-পাইলিং ফাউন্ডেশনের ওপর সম্পূর্ণ ইস্পাত নির্মিত এই টাওয়ার ৮ মাত্রার ভূমিকম্প সহ্য করতে পারে। ভূমির উপর থেকে টাওয়ারের ওপরে অবস্থিত গম্ভুজ আকৃতির ওয়াচ পয়েন্ট পর্যন্ত চারদিকে অ্যালুমিনিয়ামের ওপর রয়েছে ৫ মিলিমিটার ব্যাসের স্বচ্ছ কাঁচ। এর চূড়ায় ওঠার জন্য সিঁড়ির পাশাপাশি রয়েছে ক্যাপসুল লিফট। টাওয়ার চূড়ায় স্থাপন করা হয়েছে উচ্চক্ষমতার বাইনোকুলার। এর সাহায্যে পর্যটকরা দূরবর্তী স্থান দেখতে পারবেন।
জ্যাকব টাওয়ারের শীর্ষ থেকে আশেপাশে প্রায় ১০০ বর্গকিলোমিটার এলাকা দেখা যায়। দূরের স্থান স্পষ্ট ভাবে দেখার জন্য বাইনোকুলারের ব্যবস্থা রয়েছে। এখানে থেকে দেখা যাবে সংরক্ষিত বনাঞ্চল চর কুকরি-মুকরি, তারুয়া সৈকত, স্বপ্নদ্বীপ মনপুরার চর পিয়াল, হাতিয়ার নিঝুম দ্বীপ আর বঙ্গোপসাগরের বিশাল নীল জলরাশি। এখানে প্রবেশের জন্য ১০০ টাকার মূল্যে টিকিট কিনতে হয়।


title: টেরাকোটা আর্মি

text:
টেরাকোটা আর্মি () প্রথম চীন সম্রাট কিন শি হুয়াং এর সমাধীমন্দিরে প্রতিষ্ঠিত পোড়ামাটির তৈরী সৈন্যবাহিনী ও ঘোড়ার মূর্তী।
২১০ থেকে ২০৯ খ্রীঃপূঃ অব্দে নির্মিত এটি একটি সমাধীস্থম্ভ শিল্প। সম্রাটের মৃত্যুর পর তার সমাধীক্ষেত্রে এই মূর্তিগুলো নির্মাণ করা হয়। তৎকালিন বিশ্বাস মতে এই সৈন্যবাহিনী সম্রাট কিন এর মৃত্যুর পরবর্তী জীবনে তার নিরাপত্তা বিধান করবে। ১৯৭৪ সালে Shaanxi প্রদেশের Lintong জেলার কৃষকরা মূর্তীগুলো আবিষ্কার করে। সামরিক পদমর্যাদা অনুযায়ী মূর্তীগু‌লোর মা‌ঝে আকারের ভিন্নতা আছে। যেমন, সবচেয়ে লম্বা মূর্তীটি একজন সেনাপতির। টেরাকোটা আর্মিতে যোদ্ধা ছাড়াও রথ ও ঘোড়ার মূর্তী আছে।


title: ট্রেজারস হাউজ

text: ট্রেজার হাউজ ত্রয়োদশ শতাব্দীতে হ্যামস্টোন নির্মিত একটি মধ্যযুগীয় যাজকালয়। ১২৫০ সালে নির্মিত সৌর ফলকগুলো ভবনটির প্রাচীনতম অংশ হিসেবে আজো টিকে আছে যা একে সামারসেটের দ্বিতীয় প্রাচীনতম অধ্যুষিত ভবন করে তুলেছে। এটি চার্চ অফ অল সেইন্টস গ্রামে যাজকের বাসভবন হিসেবে অভিহিত হত। এটি ১২২৭ সালে ওয়েলস ক্যাথেড্রালের হিউ অফ ওয়েলস মালিকানাধীন হয়,  যিনি গীর্জাটির প্রধান যাজক এবং রক্ষক নিযুক্ত হন। দরবার হলটি ১২৯৩ সালে যুক্ত করা হয়। ১২৯২ সালে জন ল্যাংটন রাষ্ট্রীয় মহামুদ্রা গ্রহন করেন, যা মারটকের কোর্টে সংরক্ষিত ছিল। রান্নাঘর পঞ্চদশ শতাব্দীতে যুক্ত করা হয়।


title: হাফিজ কন্ট্রাক্টর

text: ১৯৯১ সালে, ইনফোসিস ব্যাঙ্গালোরের ক্যাম্পাসে ভবন যোগ করার জন্য হাফিজকে তালিকাভুক্ত করা হয়। তিনি পুনের বাইরে যে প্রথম সফটওয়্যার ডেভেলপমেন্ট পার্ক নকশা করতে গিয়েছিলেন, এবং মাইসোরের কাছাকাছি তার কর্পোরেট শিক্ষা সুবিধা। তাঁর সবচেয়ে বিখ্যাত প্রকল্প হিরানন্দানি গার্ডেন, মুম্বাইয়ের একটি শহরতলির পয়াইয়ের একটি শহর। ২০০৫ সালে, হাফিজ কন্ট্রাক্টর টুইন টাওয়ার আবাসিক ভবনটি নির্মাণ করেন, দ্য ইম্পেরিয়াল, যা ২৫৪ মিটার লম্বা টাওয়ারটি ২০১০ সালে সমাপ্তির পর ভারতে (টাওয়ার ২ সামান্য পিছনে) উচ্চতম আবাসিক ভবন হয়ে দাঁড়ায়। ২০১৭ সালে এক আভঘনা পার্ক (২৬৬ মিটার)। হাফিজ কন্ট্রাক্টর কলকাতায় দ্য ৪২ এর স্থপতি, যা ২০১৮ সালে সম্পন্ন হওয়ার আশা করা হয়, কিন্তু স্থাপত্যটি ২৬৮ মিটার উচ্চতায় অবস্থিত। তিনি দুবাইতে ২৩ টি মারিনা ডিজাইন করেছেন, যা বিশ্বের সর্ববৃহৎ সর্বমোট আবাসিক ভবন ছিল, এবং বর্তমানে রয়েছেন প্রিন্স টাওয়ারের পাশে তৃতীয় টাওয়ার এবং নিউ ইয়র্ক সিটির ৪৩২ পার্ক এভিনিউ।


title: দ্বিতীয় সূর্যবর্মণ

text: তাঁর আমলেই শিল্প ও স্থাপত্যের সর্বাধিক উন্নতি ঘটে। তিনি রাজধানীতে নির্মিত সর্বকালীন বৃহত্তম মন্দির ও সৌধাবলী আংকর ওয়ত। নির্মাণের সভাপতিত্ব করেন। অনেক আধুনিক ঐতিহাসিক আঙ্কোর ভাটকে খমের আমলে নির্মিত সর্বশ্রেষ্ঠ স্থাপত্য বলে মনে করেন। এর পাঁচটি কেন্দ্রীয় রত্ন (টাওয়ার) হিন্দু দেবদেবীর বাসস্থান সুমেরু পর্বতের শিখরকে নির্দেশ করে। এটির মন্দিরগাত্রে ১৮৬০টি অপ্সরা, বা স্বর্গীয় নর্তকীদের চিত্র অঙ্কিত রয়েছে এবং হাজার হাজার মিটার প্রশস্ত চিত্রাবলী রয়েছে, হিন্দু পৌরাণিক কিংবদন্তী এবং সমসাময়িক জীবনের দৃশ্য নিয়ে। তাঁর রাজত্বের সাথে সম্পর্কিত অন্যান্য মন্দিরগুলোর মধ্যে রয়েছে বান্তে সামের, থমম্যানন, চাউ সাও তেভোদা এবং রাজধানীর পূর্বপ্রান্তে, বিশাল বেং মেওলা কমপ্লেক্স।


title: চাংলিমিথাং স্টেডিয়াম

text: ১৮৮৫ সালের যুদ্ধে ভুটানের ইতিহাসে একটি সিদ্ধান্তমূলক যুদ্ধের জায়গায় চাংলিমিথাং নির্মিত হয়, যা প্রথম ড্রুক গালপো হিসেবে তাঁর সিংহাসনটি উজিয়েন ওয়াংচুকের জন্য সার্বভৌমত্ব প্রতিষ্ঠা করে। এটি ১৮৮২ ও ১৮৮৫ সালের মাঝামাঝি গৃহযুদ্ধ ও বিদ্রোহের ধারাবাহিকতায় ভুটানের একীকরণের দিকে পরিচালিত করে। মূল স্টেডিয়ামটি ১৯৭৪ সালে চতুর্থ ড্রুক গালপো, জিগমে সিঙ্গিও ওয়াংচুকের রাজত্বের সময় নির্মাণকাজ সম্পন্ন হয়েছিল এবং সেই সময় সমগ্র পার্কটি প্রায় ১১ হেক্টর এলাকা জুড়ে প্রায় ১০,০০০ দর্শকের ধারণক্ষমতা বিশিষ্ট করা ছিল। পাশাপাশি জাতীয় স্টেডিয়ামের ভূমিকা গ্রহণ এবং ভুটান জাতীয় ফুটবল দল ও জাতীয় আড়ম্বরপূর্ণ প্রতিযোগিতায় অংশ নেওয়ার পাশাপাশি, এই স্টেডিয়ামটি স্কোয়াশ, বিলিয়ার্ডস এবং টেনিসের জন্য ভুটান অলিম্পিক কমিটির সদর দপ্তর ছাড়াও বেশ কিছু সুবিধা প্রদান করে থাকে।


title: চার্লি চ্যাপলিন

text: তাঁর আত্মকথা প্রকাশের কিছুদিন পর চ্যাপলিন "আ কাউন্টেস ফ্রম হংকং" ছবির নির্মাণ কাজ শুরু করেন। তিনি এই প্রণয়ধর্মী হাস্যরসাত্মক চলচ্চিত্রটি মূলত ১৯৩০ এর দশকে পলেট গডার্ডকে নিয়ে নির্মাণের জন্য রচনা করেছিলেন। সমুদ্রে একটি জাহাজের উপর চিত্রায়িত ছবিটিতে মার্লোন ব্র্যান্ডো একজন মার্কিন দূত চরিত্রে এবং সোফিয়া লরেন ব্র্যান্ডোর কেবিনে পাওয়া এক নারী চরিত্রে অভিনয় করেন। ছবিটি চ্যাপলিনের পূর্ববর্তী ছবিগুলো থেকে অনেক বিষয়ে ভিন্ন ছিল। এই ছবিতে তিনি প্রথম টেকনিকালার এবং বড় পর্দা ব্যবহার করেন। তিনি ছবিটি পরিচালনায় মনোযোগী ছিলেন এবং জাহাজের তত্ত্বাবধায়ক হিসেবে অতিথি চরিত্রে অভিনয় করেন। তিনি ইউনিভার্সাল পিকচার্সের সাথে চুক্তিবদ্ধ হন এবং তাঁর সহযোগী জেরোম এপস্টেইনকে প্রযোজক হিসেবে নিয়োগ দেন। চ্যাপলিনকে পরিচালক হিসেবে ৬০০,০০০ মার্কিন ডলার এবং আয়ের ভাগ প্রদান করা হয়। ১৯৬৭ সালের জানুয়ারি মাসে "আ কাউন্টেস ফ্রম হংকং" ছবিটির উদ্বোধনী প্রদর্শনী হয়। ছবিটি নেতিবাচক সমালোচনা লাভ করে এবং বক্স-অফিসে ব্যর্থ হয়। চ্যাপলিন নেতিবাচক প্রতিক্রিয়ার খুবই মনঃক্ষুণ্ণ হন এবং এর ফলে এটিই ছিল তাঁর শেষ চলচ্চিত্র।


title: হামফ্রি বোগার্ট

text: ১৯৪১ সালে নির্মিত “হাই সিয়েরা” ছবিটির পরিচালক ছিলেন রাউল ওয়ালশ। ছবিটি ডব্লিউ আর বার্নেট-এর “লিটল সিজার” উপন্যাস অবলম্বনে নির্মিত এবং এর চিত্রলিপি লিখেছিলেন বোগার্টের বন্ধু ও মদ্য পানের সঙ্গি জন হিউস্টন। ছবিটির অভিনেত্রী আইডা লুপিনোর সাথে বোগার্ট খুব ভাল অভিনয় করেন এবং তাঁদের সম্পর্ক ছিল নিবীড়, যার কারণে বোগারটের স্ত্রী মেথট খুবই ঈর্ষান্বিত ছিলেন।


title: ক্যাথরিন হেপবার্ন

text: হেপবার্ন ক্রীড়া-হাস্যরসাত্মক "প্যাট অ্যান্ড মাইক" (১৯৫২) ছবিতে কাজ করেন। এটি বিশেষভাবে ট্রেসি-হেপবার্ন জুটির জন্য কানিন ও গর্ডন রচিত দ্বিতীয় চলচ্চিত্র। ছবিতে হেপবার্নকে অ্যাথলেট চরিত্রে দেখা যায়। এই চলচ্চিত্রের গল্পের প্রেরণা প্রসঙ্গে কানিন বলেন তিনি একদিন তাঁকে টেনিস খেলতে দেখেন এবং মনে করেন তাঁর দর্শকদের তাঁর এই বিশেষ দিকটি দেখানো প্রয়োজন। হেপবার্নকে তাঁর চরিত্রের জন্য কয়েক ধরনের খেলা খেলতে হয়েছিল এবং চলচ্চিত্রে তিনি কয়েকটি খেলা খেলতে পারেন নি। "প্যাট অ্যান্ড মাইক" এই যুগলদের সবচেয়ে জনপ্রিয় ও সমাদৃত চলচ্চিত্রের একটি এবং ট্রেসির বিপরীতে করা নয়টি চলচ্চিত্রের মধ্যে হেপবার্নের ব্যক্তিগত প্রিয় চলচ্চিত্র। তাঁর এই কাজের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।


title: হ্যারি পটার অ্যান্ড দ্য ডেথলি হ্যালোস (চলচ্চিত্র)

text: হ্যারি পটার অ্যান্ড দ্য ডেথলি হ্যালোস ২০১০-১১ সালে মুক্তিপ্রাপ্ত দুই পর্বের এপিক ফ্যান্টাসি চলচ্চিত্র। ছবিটি ডেভিড ইয়েটস পরিচালিত এবং জে কে রাউলিং রচিত একই নামের একটি উপন্যাস অবলম্বনে স্টিভ ক্লোভস কর্তৃক লিখিত। ছবিটি প্রযোজনা করেন রাওলিং এবং ডেভিড হেয়ম্যান ও ডেভিড ব্যারন। এটি "হ্যারি পটার" চলচ্চিত্র সিরিজের সপ্তম তথা শেষ পর্ব। ছবিটি দুটি পর্বে বিভক্ত। এই ছবিতে দেখা যায়, হ্যারি পটার লর্ড ভল্ডেমর্টের অমরত্বের গোপন রহস্য হরক্রাক্সগুলির অনুসন্ধান করছে। এই ছবিতে হ্যারি পটারের ভূমিকায় অভিনয় করেছেন ড্যানিয়েল র‌্যাডক্লিফ; তার দুই বন্ধু রন উইজলি ও হারমায়োনি গ্রেঞ্জারের চরিত্রে অভিনয় করেছেন যথাক্রমে রুপার্ট গ্রিন্ট ও এমা ওয়াটসন। এছাড়াই এই ছবিতে অভিনয় করেছেন রালফ ফাইনেস, হেলেনা বনহ্যাম কার্টার ও অ্যালান রিকম্যান।


title: ১০১ রেন্ট বয়েজ

text: "ভ্যারাইটি" পত্রিকায় চলচ্চিত্র সমালোচক ডেনিস হার্ভে এই ছবিটি সম্পর্কে মিশ্র প্রতিক্রিয়া ব্যক্ত করেন। তাঁর মতে, যে যৌনকর্মীদের সাক্ষাৎকার নেওয়া হয়েছে “তাঁদের সেখানে চিহ্নিত করার কাজই বেশি করা হয়েছে। তাঁদের যথার্থভাবে বোঝার চেষ্টা করা হয়নি।” তিনি বলেছেন যে, চলচ্চিত্রকারেরা “এমন এক মার্জিত ও সযত্নে দর্শিত প্যাকেজ উপস্থাপন করেছেন, যাতে একঘেয়েমির কোনও স্থানই নেই।” তবে তাঁর মতে, এই যৌনকর্মীদের জীবন সম্পর্কে আরও গভীর আলোচনা কর প্রয়োজন ছিল। তার জন্য কম যৌনকর্মীর সাক্ষাৎকার নেওয়াই উচিত ছিল। যদিও হার্ভে মানে করেন ছবির কিছু কিছু দৃশ্য অবশ্যই “স্মরণীয়”। তিনি একটি উদাহরণ দেন। এক যৌনকর্মী অতিমাত্রায় হেরোইন সেবনে বাবা-মায়ের মৃত্যুর বর্ণনা দেন। হার্ভে বলেন, এই বর্ণনার ফলে “তাঁর আত্মা ভেসে গিয়েছে।”


title: হেক্টর (পৌরাণিক চরিত্র)

text: গ্রিকপুরাণে হেক্টর একজন ট্রোজান রাজকুমার ছিলেন এবং ট্রয়ের যুদ্ধে ট্রয় সেনার প্রধান যোদ্ধা ছিলেন । রাজা প্রিয়াম, যিনি দার্দানুস ও ট্রয় রাজ্যের প্রতিষ্ঠাতা ট্রসের বংশোদ্ভব ও রাণী হেকুবার প্রথম পুত্র হিসেবে তিনি ট্রয় রাজ্যের যুবরাজ ছিলেন । তিনি আন্দ্রমাকিকে বিবাহ করে স্কামান্দ্রিয়ুস নামে এক পুত্র লাভ করেন যাকে ট্রয়বাসীরা আস্টিয়ানাক্স বলে ডাকত । হাইজিনুসের মতে তিনি ট্রয় রক্ষায় ট্রয় সেনা ও তার মিত্রদের পক্ষে নেতৃস্থানীয় ছিলেন এবং ৩১০০০ গ্রিক সেনা বধ করেন । হেক্টর তাঁর সাহসিকতা, মহানুভবতা ও বিনয়ের জন্য ইউরোপীয় মধ্যযুগে জ্যাকস্ ডি লঙ্গিয়ন বর্ণিত নয় যোগ্য পুরুষের অন্যতম ছিলেন । মহাকবি হোমারও হেক্টরকে শান্তিপ্রিয়, সুবিবেচক, সাহসী, সুপুত্র, ভালো স্বামী ও পিতা এবং দুরভিসন্ধি বিহীন হিসেবে বর্ণনা করেছেন । জেমস রেডফিল্ড হেক্টরকে বলেছেন "martyr to loyalties, a witness to the things of this world, a hero ready to die for the precious imperfections of ordinary life."


title: এরিক ব্যানা

text: পরবর্তীকালে তিনি মহাকাব্যিক "ট্রয়" (২০০৪) ছবিতে হেক্টর, স্টিভেন স্পিলবার্গের ঐতিহাসিক নাট্য ও রাজনৈতিক থ্রিলারধর্মী "মিউনিখ" (২০০৫) ছবিতে মুখ্য চরিত্রে, "দ্য আদার বলেইন গার্ল" (২০০৮) ছবিতে ইংল্যান্ডের অষ্টম হেনরি, বিজ্ঞান কল্পকাহিনীমূলক "স্টার ট্রেক" (২০০৯) ছবিতে খলনায়ক নিরো চরিত্রে অভিনয় করেন।


title: জেইক ইলেনহল

text: ২০১২ সালে ইলেনহল পরিচালক ডেভিড আয়ের কর্তৃক নির্মিত চলচিত্র এন্ড অফ ওয়াচ চলচিত্রে অভিনয় করেছিলেন যেখানে তাঁর সহ-অভিনেতা ছিল মাইকেল পেনা এবং ছবিটি ছিল লস এঞ্জেলেসের রাস্তায় কর্মরত দুইজন পুলিশের কাহিনী নিয়ে। ছবিটি সেপ্টেম্বর ২১, ২০১২ সালে মুক্তি পেয়েছিল এবং রজার ইবার্টের মত চলচিত্র সমালোচক ছবিটির প্রশংসা করে বলেছিলেন, "শিল্পাদিকৌশল এবং চমকপ্রদ অ্যাকশানের সমন্বয়ে সাময়িক বছরগুলোর মধ্যে এন্ড অব ওয়াচ অন্যতম সেরা একটি পুলিশি-ঘরানার চলচিত্র"। "স্যালন.কম" ওয়েবসাইটের অ্যান্ড্রিউ ও'হেইর বলেন, "পরিচালক জেইমস্ গ্রেইয়ের ছবি উই ওন দ্য নাইট এবং পরিচালক অ্যানটোইনি ফুকুয়ার ট্রেনিং ডে-এর পরেই এন্ড অব ওয়াচ সেরা চলচিত্র"। এন্ড অব দ্য ওয়াচ ছবিতে পুলিশি চরিত্রের ভূমিকায় অভিনয় করার জন্য এবং তাদের ভাষা আয়ত্ত করার অভিপ্রায়ে জিলেনহল এবং তাঁর সহ-অভিনেতা মাইকেল পেনা-কে সত্যিকারের কৌশলগত পুলিশি প্রশিক্ষণ নিতে হয়েছিল।


title: হামফ্রি বোগার্ট

text: এই ছবিটি ছিল বোগার্টের অস্কার বিজয়ী ছবি এবং ছিল তাঁর নিজস্ব প্রতিষ্ঠানের বাইরে। পরিচালক ছিলেন জন হিউস্টন এবং প্রযোজক ছিলেন স্যাম স্পিগেল। বোগার্টের বিপরীতে অভিনয় করেন ক্যাথরীন হেপবার্ন। স্পিগেল যখন হেপবার্নকে ছবির চিত্রলিপি পাঠান, তখন হেপবার্ন তাঁর বিপরীতে বোগার্টের নাম প্রস্তাব করেন, এবং বলেনঃ “তিনিই একমাত্র ব্যক্তি যিনি চরিত্রটি ফুটিয়ে তুলতে পারবেন।“ বোগার্ট ও বাকল তাঁদের আরামদায়ক হলিউড ছেড়ে আফ্রিকার দুর্গম অঞ্চল বেলজিয়ান কঙ্গোতে পাড়ি জমান ৪ মাসের জন্য। ছবিটির জন্য বোগার্টের প্রাপ্য মুনাফার ৩০% এবং হেপবার্নের জন্য ১০% সাথে দু’জনের জন্য স্বল্প পারিশ্রমিক।


title: হামফ্রি বোগার্ট

text: ছবির পরিচালক হাওয়ার্ড হক্স এক পর্যায়ে অভিনেতা যুগলের প্রেম অপছন্দ করা শুরু করেন। তিনি ভাবতেন তিনিই বাকলের অভিভাবক ও পরামর্শদাতা, আর বোগার্ট তাঁর এই ভূমিকাকে অতিক্রমণ করছে। হক্স ছিলেন বিবাহিত এবং চেষ্টা করতেন তাঁর নায়িকাদের প্রতি আকৃষ্ট না হতে, কিন্তু তিনিও বাকলের প্রেমে পড়ে যান আর বাকলকে বলেন বোগার্ট তাঁকে মোটেও পছন্দ করে না, এবং এমনকি তাঁকে হুমকি দেন মনোগ্রাম স্টুডিওতে পাঠিয়ে দেয়ার, যেটা ছিল হলিউডের সবচেয়ে নিকৃষ্ট স্টুডিও। বোগার্ট এটা শুনে ক্ষেপে যান। জ্যাক ওয়ার্নার ঝগড়া মিটিয়ে দেন এবং চিত্রগ্রহণ আবার শুরু হয়। হক্স বাকল সম্বন্ধে বলেছিলেনঃ


title: বাংলাদেশ প্রিমিয়ার লীগ

text:
বাংলাদেশ প্রিমিয়ার লীগ (সংক্ষেপে বিপিএল) বাংলাদেশের পেশাদার টুয়েন্টি২০ ক্রিকেট লীগ। ২০১২ সালে বিসিবি (বাংলাদেশ ক্রিকেট বোর্ড) প্রথম বিপিএল আয়োজন করে। বিপিএল-এর প্রথম আসর শুরু হয় ১০-ই ফেব্রুয়ারি, ২০১২ সালে বিশ্বের বিভিন্ন দেশ থেকে খেলোয়ারদেরকে নিয়ে। বিপিএলের প্রথম ও দ্বিতীয় আসরে চ্যাম্পিয়ন হয় ঢাকা গ্ল্যাডিয়েটরস।
২০১৫ সালে তৃতীয় আসরে নতুন দল হিসেবে প্রথমবার অংশগ্রহণ করেই শিরোপা জয় করে কুমিল্লা ভিক্টোরিয়ানস। পরবর্তী ২০১৬ আসরে ঢাকা ডায়নামাইটস শিরোপা পুনরুদ্ধার করে।
বিপিএলের ৫ম আসর ২০১৭ সালের ২রা নভেম্বর থেকে শুরু হয়। এতে নতুন ফ্রাঞ্চাইজি হিসেবে আবার ফিরেছে সিলেট সিক্সার্স। বিপিএল এর বর্তমান চ্যাম্পিয়ন হচ্ছে রংপুর রাইডার্স, যারা বর্তমান বিপিএল এর পঞ্চম আসরে ঢাকা ডাইনামাইটসকে পরাজিত করেছে।


title: প্রিমিয়ার লীগ

text: ১৯৯২–৯৩ থেকে চালু হওয়া প্রিমিয়ার লীগে এগারজন ভিন্ন ভিন্ন খেলোয়াড় শীর্ষ গোলদাতার খেতাব জিতেছেন। ২০০৫-০৬ সালে থিয়েরি অঁরি ২৭ গোল করে টানা তৃতীয় বারের মত শীর্ষ গোলদাতার খেতাব জিতেছেন। শিয়ারারও অবশ্য টানা তিনবার শীর্ষ গোলদাতা হয়েছিলেন (১৯৯৪-৯৫ থেকে ১৯৯৬-৯৭ পর্যন্ত)। অন্যান্য একাধিক বার হওয়া শীর্ষ গোলদাতারা হলেন মাইকেল ওয়েন ও জিমি ফ্লয়েড হ্যাসলবেইঙ্ক, উভয়ে দু’বার এ খেতাব জিতেছেন। এক মৌসুমে সর্বোচ্চ ৩৪ গোলের রেকর্ড করেছেন এন্ড্রু কোল নিউক্যাসলের পক্ষে ও অ্যালান শিয়ারার ব্ল্যাকবার্নের পক্ষে। কোলের রেকর্ড হয়েছে ১৯৯৩–৯৪ মৌসুমে, শিয়ারারের ১৯৯৪–৯৫ মৌসুমে। দুটিতেই ছিল ৪২টি করে খেলা (২২টি দলের অংশগ্রহণে)। পরবর্তীতে দলের সংখ্যা কমে ২০টি ও খেলার সংখ্যা কমে ৩৮টি হয়। ৩৮ খেলার মৌসুমে সর্বোচ্চ গোলের রেকর্ড করেন শিয়ারার ৩১ টি গোল করে, ১৯৯৫–৯৬ মৌসুমে।


title: মোহাম্মাদ নবী

text: ২০১৩ সালের জানুয়ারি-ফেব্রুয়ারিতে বাংলাদেশে অনুষ্ঠিত বাংলাদেশ প্রিমিয়ার লীগে নবী সিলেট রয়ালস এর হয়ে খেলেন এবং তার অসাধারণ নৈপূন্য প্রদর্শনের মাধ্যমে তার দল সেমি-ফাইনালে খেলতে সামর্থ হয়। তিনি ১৩ ম্যাচে ১৬ উইকেট লাভ করেন এবং টুর্ণামেন্টে টপ ব্যাটসম্যানদের মধ্য অন্যতম একজন ছিলেন। আন্দ্রে রাসেল এর ইনজুরির কারণে নবী দলে জায়গা পান। শেষ খেলায় ঢাকা গ্ল্যাডিয়েটরস এর বিরুদ্ধে নবী ক্রিস গেইল এর উইকেট লাভ করেন। উক্ত খেলায় গেইল দ্রুত গতিতে মাত্র ৫১ বলে ১১৪ রানের একটি ঝড়ো ইনিংস উপহার দেন যাতে করে তার দল সহজেই ফাইনাল খেলায় প্রবেশ করতে সামর্থ্য হয়। উক্ত খেলায় নবী দুই উইকেট নেন (ইকোনমি ৪.২৫)। অপর সেমি ফাইনালে চিটাগং কিংস এর বিরুদ্ধে নবী আরও ২টি উইকেট লাভ করেন কিন্তু তাদের জয়কে তারা থামাতে পারেননি।


title: বাংলাদেশ প্রিমিয়ার লীগের অধিনায়কগণের তালিকা

text: ২০১১ সাল হতে বাংলাদেশ জাতীয় ক্রিকেট দল-এর বর্তমান অধিনায়ক মুশফিকুর রহিম, অধিনায়ক হিসেবে বিপিএল-এ সবচেয়ে বেশি ম্যাচে অংশগ্রহণ করেছেন। বিপিএল-এ খেলা ২৪ টি ম্যাচের প্রতিটিতেই তিনি অধিনায়ক ছিলেন এবং তাঁর সর্বমোট জয়ের হার ৬৬.৬৬%। ১০০% জয়ের হার নিয়ে ঢাকা গ্ল্যাডিয়েটরস-এর মোশাররফ হোসেন এর বিপিএল-এ সবচেয়ে ভাল জয়ের হার রয়েছে। যদিও তিনি মাত্র একটি ম্যাচে অধিনায়কত্ব করেছেন। অন্তত ১ টি ম্যাচের অধিক ম্যাচে দলকে নেতৃত্ব দিয়েছেন, তাদের মধ্যে ব্রেন্ডন টেলর-এর জয়ের হার সবচেয়ে ভাল। তাঁর জয়ের হার ৬ ম্যাচে ৮৩.৩৩%। তবে যারা অন্তত ১০ টি ম্যাচে অধিনায়কত্ব করেছেন তাদের মধ্যে মাশরাফি বিন মর্তুজা-এর বিপিএল-এ সবচেয়ে ভাল জয়ের হার রয়েছে। ২১ টি ম্যাচে তাঁর জয়ের হার ৭৬.১৯%। মুশফিকুর রহিম ও মাশরাফি বিন মর্তুজা উভয়েই ১৬ টি করে ম্যাচে অধিনায়ক হিসেবে জয় পেয়েছেন। একইভাবে অন্তত ১০টি ম্যাচে অধিনায়কত্ব করা খেলোয়াড়দের মধ্যে শাহরিয়ার নাফীস-এর বিপিএল-এ সবচেয়ে খারাপ জয়ের হার রয়েছে। ১৪ টি ম্যাচে তাঁর জয়ের হার ২৮.৫৭%। ১০টি করে পরাজয় নিয়ে শাহরিয়ার নাফীস ও মাহমুদুল্লাহ রিয়াদ অধিনায়ক হিসেবে হারের তালিকায় সবার উপরে। শুধুমাত্র অলোক কাপালি, শাহরিয়ার নাফীস, মুশফিকুর রহিম এবং লু ভিনসেন্ট দুটি দলের হয়ে বিপিএল-এ অধিনায়কত্ব করেছেন। অলোক কাপালি ও লু ভিনসেন্ট উভয়েই বরিশাল বার্নার্স ও সিলেট রয়্যালস-এর হয়ে অধিনায়কত্ব করেছেন। শাহরিয়ার নাফীস বরিশাল বার্নার্স ও খুলনা রয়েল বেঙ্গলস-এর অধিনায়কত্ব করেছেন। অপরদিকে মুশফিকুর রহিম দুরন্ত রাজশাহী ও সিলেট রয়েলস-কে নেতৃত্ব দিয়েছেন।


text: পিটার ট্রেগো অধিনায়ক হিসেবে কোন জয় ছাড়া সবচেয়ে বেশি ম্যাচে অংশ নিয়েছেন। তিনি ৫ টি ম্যাচে তাঁর দলকে নেতৃত্ব দেন এবং ৫টিতেই তাঁর দল পরাজিত হয়। ৬ জন খেলোয়াড় সিলেট রয়ালস-কে, ৫ জন খেলোয়াড় দুরন্ত রাজশাহী-কে, ৪ জন খেলোয়াড় বরিশাল বার্নার্স-কে, তিনজন করে খেলোয়াড় চিটাগাং কিংস, ঢাকা গ্ল্যাডিয়েটরস ও খুলনা রয়েল বেঙ্গলস এবং ২ জন খেলোয়াড় রংপুর রাইডার্স-কে নেতৃত্ব দিয়েছেন। অন্তত এক ম্যাচে হলেও অধিনায়কত্ব করা এই ২২ জনের মধ্যে ১৬ জন বাংলাদেশের খেলোয়াড়। বাকি ৬ জনের মধ্যে ২ জন শ্রীলঙ্কার এবং ১ জন করে অস্ট্রেলিয়া, ইংল্যান্ড, নিউজিল্যান্ড ও জিম্বাবুয়ের।


title: ২০১৯ বাংলাদেশ প্রিমিয়ার লীগ

text: ২০১৯ বিপিএল মৌসুম, যা বিপিএল ৬ বা টিভিএস (স্পনসরশিপের কারণে) দ্বারা পরিচালিত ইউসিবি বিপিএল ২০১৯ নামেও পরিচিত, হচ্ছে বাংলাদেশের শীর্ষস্থানীয় পেশাদার টুয়েন্টি২০ ক্রিকেট ফ্র্যাঞ্চাইজি লীগ বাংলাদেশ প্রিমিয়ার লীগের (বিপিএল) ৬ষ্ঠ মৌসুম। এই প্রতিযোগিতাটি বাংলাদেশ ক্রিকেট বোর্ড (বিসিবি) কর্তৃক সংগঠিত হয়, যেখানে সাতটি শহর থেকে সাতটি দল অংশগ্রহণ করে থাকে। এই প্রতিযোগিতায় প্রতিটি দলে ৪ জন করে বিদেশি খেলোয়াড় খেলতে পারবে, যেখানে পূর্ববর্তী মৌসুমে ৫ জন করে বিদেশি খেলোয়াড় খেলত। রংপুর রাইডার্স হচ্ছে এই প্রতিযোগিতার বর্তমান চ্যাম্পিয়ন দল।


title: শেখ রাসেল ক্রীড়া চক্র

text: শেখ রাসেল ক্রীড়া চক্র বাংলাদেশের একটি ফুটবল ক্লাব। দলটি বাংলাদেশ প্রিমিয়ার লীগে খেলে থাকে। ২০১২ সালে দলটি ফেডারেশন কাপ জয় করে যা ছিল দলটির প্রথম কোন বড় শিরোপা জয়। ২০১২-১৩ মৌসুমে দলটি বাংলাদেশ প্রিমিয়ার লীগে চ্যাম্পিয়ন হয়।


title: বোল্টন ওয়ান্ডারার্স ফুটবল ক্লাব

text: ফুটবল লীগের প্রতিষ্ঠাতা সদস্য বোল্টন ছিল ১৯২০ দশকের সফল ক্লাব। এসময় তারা তিনবার এফএ কাপ জিতেছে। ন্যাট লফটহাউজের দেয়া একমাত্র গোলে ১৯৫৮ সালে তারা চতুর্থ বারের মত কাপটি জেতে। ১৯৮৭ সালে ক্লাবটি সবচেয়ে খারাপ সময় অতিবাহিত করেছে। এসময় ক্লাবটি চতুর্থ বিভাগে নেমে গিয়েছিল। শীর্ষ বিভাগে ৩১ বছর অনুপস্থিতির পর ১৯৯৫ সালে তারা আবার প্রিমিয়ার লীগে ফেরৎ আসে। বর্তমানে তারা ২০০০ সাল থেকে অবিচ্ছিন্নভাবে প্রিমিয়ার লীগে খেলছে। ২০০৫–০৬ মৌসুমে তারা প্রথমবারের মত ইউরোপীয় প্রতিযোগিতায় অংশ নেয়, তারা উয়েফা কাপের শীর্ষ ৩২ ক্লাবে স্থান পায়। প্রিমিয়ার লীগের ২০০৬-০৭ মৌসুমে ৭ম অবস্থানের কারনে ২০০৭-০৮ মৌসুমেও বোল্টন উয়েফা কাপে খেলার সুযোগ পাচ্ছে।


title: চেন্নাই সুপার কিংস

text: চেন্নাই সুপার কিংস ইন্ডিয়ান প্রিমিয়ার লীগের সবচেয়ে সফল টিম যারা তিনবার আই পি এল খেতাব জিতেছে এবং প্রত্যেক বছর এই টিমটি প্লে-অফে পৌঁছায়। ২০১৫ সালের আই পি এল ৮ এ তাদের কাছে তাদের জয়ের ধারা বজায় রাখবার সুযোগ ছিল কিন্তু ২০১৫ সালের আই পি এলে তারা রানার্স হয়। তারাই হল প্রথম কোন ভারতীয় দল যারা চ্যাম্পিয়ন্স লীগ টোয়েন্টি-২০ জিতেছিল। এই দলের হয়ে সর্বাধিক রান করেছেন তিন জন খেলোয়াড় এবং তারা হলেন মহেন্দ্র সিং ধোনি, সুরেশ রায়না এবং মাইকেল হাসি, এবং সর্বাধিক উইকেট নিয়েছেন আলবি মরকেল, রবিচন্দ্রন অশ্বিন, ডোয়েন ব্র্যাভো। ২০১২ সালে চেন্নাই সুপার কিংসের ব্র্যান্ড মূল্য ছিল মার্কিন ডলার ৭৫.১৩ মিলিয়ন, যা তাদেরকে আই পি এলের সবচেয়ে মুল্যবান দল করে তোলে।


title: জাফর ইকবাল (ফুটবলার)

text:
জাফর ইকবাল একজন বাংলাদেশী ফুটবলার যিনি লেফট উইং এ খেলেন।তিনি বর্তমানে বাংলাদেশ প্রিমিয়ার লীগ ক্লাব চট্টগ্রাম আবাহনীর হয়ে খেলেন।
২০১৬ সালে আরামবাগ ক্রীড়া সংঘের হয় খেলে পেশাদার ফুটবল জীবন শুরু করেন।৯ আগস্ট ২০১৬ তারিখে ২০১৬ বাংলাদেশ ফুটবল প্রিমিয়ার লীগে ব্রাদার্স ইউনিয়নের বিপক্ষে তিনি তার সর্বপ্রথম গোল করেন।২০১৬ বাংলাদেশ ফেডারেশন কাপের সেমিফাইনালে গোল করে তার দলকে ফাইনালে উঠতে সহায়তা করেন। ওই মৌসুমে তার অনবদ্য নৈপুণ্যের কল্যাণে আরামবাগ ক্রীড়া সংঘ প্রিমিয়ার লীগে শেখ রাসেল ক্রীড়া চক্র ও ঢাকা মোহামেডান এর মতো ঐতিহ্যবাহী ক্লাবের থেকে উপরে থেকে শেষ করে।


title: পিলু মমতাজ

text: ২০০১ সালে ঈদে প্রচারিত বিটিভির জনপ্রিয় ম্যাগাজিন অনুষ্ঠান হানিফ সংকেতের ইত্যাদিতে আজম খান, ফেরদৌস ওয়াহিদ, ফকির আলমগীরের সাথে "দিন আসে দিন যায়" গানটি পরিবেশন করেন। মঞ্চে শেষবারের মত ২০১০ সালে ষষ্ঠ সিটিসেল-চ্যানেল আই মিউজিক অ্যাওয়ার্ডস অনুষ্ঠানে গান পরিবেশন করেছিলেন। ২০১২ সালে তাঁর মৃত্যুর পর মমতাজ আলী খান সংগীত একাডেমী ও লেজার ভিশন ব্যানারে তার গানে অ্যালবাম "ছিল কোন দিন" প্রকাশিত হয়। এই অ্যালবামের সঙ্গীতায়োজন করেছেন আবিদ হোসাইন। এই অ্যালবামের কয়েকটি উল্লেখযোগ্য গান হলো — "আমি শত্রুকে আপন", "বাতাসে আজ", "কানে কানে বলো", "কতদিন যে", "ছিলে কোন দিন", "কোন এক মধুর" ইত্যাদি।


title: টেইলর সুইফট

text: ২০০৭ এর ৭ নভেম্বর সুইফট সিএমএ হরিযন এ্যাওয়ার্ড লাভ করেন। এই পুরস্কার বিতরণী অনুষ্ঠানে তিনি “আওয়ার সং” গানটি পরিবেশন করেন। এই গানটি ২০০৭ এর ২২শে ডিসেম্বরে তালিকায় প্রথম স্থান লাভ করে। ১৯৯৮ সালের জানুয়ারির পর এটিই সুইফটের তালিকায় অবস্থানের ভিত্তিতে সবচেয়ে সফল সঙ্গীত। গানটি ছয় সপ্তাহ কান্ট্রি সঙ্গীতের তালিকায় প্রথম অবস্থানে ছিল। এছাড়া বিলবোর্ড হট ১০০ তালিকায় এটি ১৬তম অবস্থানে ছিল। সুইফট তাঁর প্রথম পরিবর্ধিত অ্যালবাম "সাউন্ড অফ দ্য সিজন: দ্য টেইলর সুইফট হলিডে কালেকশন" প্রকাশ করেন ২০০৭ এর ১৬ই অক্টোবর। এটি অবশ্য তাঁর প্রথম প্রকাশিত অ্যালবামের মত সফল হয়নি। তাওবে এই অ্যালবামের কেবল একটি গান “লাস্ট ক্রিস্টমাস” জনপ্রিয় হয়; অ্যালবামটিতে সুইফটের নিজের লেখা গানগুলো স্থান পেয়েছে। ২০০৮ সালের গ্র্যামি পুরস্কারের সফল নতুন শিল্পী বিভাগের জন্য মনোনীত হয়। কিন্তু ঐবার তিনি এ পুরস্কারটি অর্জন করতে পারেননি। তাঁর প্রথম অ্যালবামের চতুর্থ গান “পিকচার টু বার্ন” ২০০৮ এর প্রথমদিকে প্রকাশিত হয় এবং বিলবোর্ড কান্ট্রি সঙ্গীত তালিকায় ২০০৮ এর বসন্তে ৩ নম্বর অবস্থানে উঠে আসে।


title: সৌলফ্লাই

text:
সৌলফ্লাই মার্কিন যুক্তরাষ্ট্র অ্যারিজোনা ভিত্তিক মার্কিন মেটালব্যান্ড গানের দল। শুরুর দিকে তাঁদের গানের মূল কথা ছিল আধ্যাত্মিকতা ও ধর্মীয় বিশ্বাস। তবে পরের দিকে সেখানে যুক্ত হয়েছে যুদ্ধ, আগ্রাসন, নির্যাতন, ক্রোধ, ঘৃণাসহ এমন নানা বিষয়। ম্যাক্স ক্যাভালেরা ছিলেন সেপলতুরা দলের অন্যতম সদস্য। ১৯৯৬ সালে তিনি বিখ্যাত সেই থ্রাশ মেটাল দল ব্যক্তিগত কিছু কারণে ত্যাগ করে পরবর্তী সময়ে গড়ে তোলেন সোলফ্লাই। তাঁদের টি অ্যালবামের মধ্যে ছয়টি বিলবোর্ড শীর্ষ ২০০-এর মধ্যে অবস্থানের মধ্য দিয়েই বের হয়েছিল। তাঁদের আট নাম্বার অ্যালবামটি এনস্লেইভড ২০১২ সালের ১৩ মার্চ বের হয়।
সৌলফ্লাই গানের ধারায় উঠে আসে মেটালের বহুমাত্রিক ঘরানার সঙ্গে ব্রাজিলের আদিবাসীদের সংগীতের অনন্য মিশ্রণ।


title: মিথুন শর্মা

text: মিঠুন ২০১৩ সালের বলিউডের প্রেম ভিত্তিক চলচ্চিত্র আশিকি ২ এর বিখ্যাত হিন্দি গান তুম হি হো সুরস্রষ্টা হিসেবে সর্বাধিক সুপরিচিত। গানটি সমালোচকদের পাশাপাশি শ্রোতাদের দ্বারা প্রশংসিত হয়েছিল এবং কয়েক সপ্তাহ ধরে বিভিন্ন ভারতীয় সংগীত নিয়ে আলোচনাভিত্তিক তালিকার শীর্ষে ছিল। মিঠুন শ্রেষ্ঠ সঙ্গীত পরিচালনার জন্য ফিল্মফেয়ার পুরস্কার পেয়েছেন, এবং ২০১৪ সালে ৫৯ তম ফিল্মফেয়ার অ্যাওয়ার্ডস-এর সেরা গীতিকারের জন্য মনোনয়ন পান। তিনি ইউটিউবে সর্বাধিক স্ট্রিমড হিন্দি গান "সানাম রে" লিখেছেন এবং সুর করেছেন। ২০১৬ সালে গ্লোবাল ইন্ডিয়ান মিউজিক অ্যাকাডেমি অ্যাওয়ার্ডস এ "২০১৬ এর সর্বাধিক স্ট্রিমড গানের" স্রষ্টা হিসেবে তিনি পুরস্কার পান।


title: স্টিভ এঞ্জেলো

text:
স্টিভেন অ্যাঞ্জেলো জোসেফসন ফ্রেগজিয়ানিস (জন্ম ২২ নভেম্বর, ১৯8২) একজন গ্রিক সুইডিশ ডিজে, রেকর্ড প্রযোজক, রিমিক্সার এবং রেকর্ড লেবেল মালিক। তিনি সুইডিশ হাউস মাফিয়া এর একজন সক্রিয় সদস্য।
এঞ্জেলো গ্রীসের অ্যাথেন্সের একটি গ্রিক পিতা ও সুইডিশ মায়ের কাছে জন্মগ্রহণ করেন। সুইডেনের স্টকহোমে তাঁর ভাই অ্যান্টোনি জোসেফসন (যিনি AN21 হিসাবে কাজ করেন) সহ। এঞ্জেলো ১২ বছর বয়সে DJ-ing শুরু করেন।
এঙ্গেলো এককন টার্নটেবিলিস্ট হিসেবে শুরু করেন, টিনেজের পর তিনি ইলেকট্রনিক মিউজিক শোনা শুরু করেন।


title: সাঁসো কি মালা পে

text: সাঁসো কি মালা পে () একটি ভজন সঙ্গীত। গানটির মূল গায়িকা হলেন মীরাবাঈ (১৪৯৮ - ১৫৫৭)। গানটি হিন্দু ধর্মের ভগবান কৃষ্ণের গুণকীর্তণে লেখা হয়েছিল। পরবর্তীকালে গানটি অনেক বিখ্যাত গায়ক গেয়েছিলেন এবং এটি ভারতীয় উপমহাদেশের কিংবদন্তি গায়ক নুসরাত ফাতেহ আলীর প্রিয় গান ছিল। ১৯৭৯ সালে তিনি যখন ভারত সফর করছিলেন তখন প্রথমবারের মত তিনি এই গানটি গেয়েছেলেন। গানটি কাউয়ালী কনসার্টের সবচেয়ে জনপ্রিয় গানগুলোর একটি।


title: (আই জাস্ট) ডাইড ইন ইয়োর আর্মস

text:
(আই জাস্ট) ডাইড ইন ইয়োর আর্মস হলো বিখ্যাত ব্রিটিশ ব্যান্ড কাটিং ক্রিউ এর সবচেয়ে জনপ্রিয় গান। এই গানটির গীতিকার ব্যান্ডটির সদস্য নিক ভ্যান ইড। গানটি লেখেন নিক ভ্যান ইডি নিজেই। গানটি রিলিজ হয় ২৫ শে জুলাই ১৯৮৬ সালে। এছাড়া গানটির দুটি মিউজিক ভিডিও প্রকাশ করা হয়।
এটি যুক্তরাষ্ট্র, কানাডা এবং ফিনল্যান্ডে টপ চার্টে উঠে আসে। এছাড়াও টপ ফাইভে উঠে আসে যথাক্রমে যুক্তরাজ্য, আফ্রিকা, সুইডেন এবং সুইজারল্যান্ডে।


title: টেইলর সুইফট

text: “শুড আই হ্যাভ সেইড নো” ছিল টেইলর সুইফটের অপর একটি সফল গান যা ২০০৮ এর ২৩শে আগস্ট বিলবোর্ড তালিকায় প্রথম স্থান লাভ করে। ২০০৮ এর জুনে অনুষ্ঠিত নাশিভিলের সিএমএ মিউজিক ফেস্টিভ্যাল-এ সুইফট একটানা আট ঘণ্টা ভক্তদের অটোগ্রাফ দিয়েছিলেন। ১৯৯৬ সালে জনপ্রিয় কান্ট্রি সঙ্গীতশিল্পী গার্থ ব্রুকসের একটানা ২৩ ঘণ্টা অটোগ্রাফ স্বাক্ষরের পরে এটিই সবচেয়ে দীর্ঘ সময়ব্যাপী অটোগ্রাফ দেয়ার ঘটনা। ২০০৮ এর গ্রীষ্মে সুইফট তাঁর পরবর্তি পরিবর্ধিত অ্যালবাম "বিউটিফুল আইস" প্রকাশ করেন, এটি কেবল ওয়ালমার্টে বিক্রিয় হয়েছিল। এটি প্রকাশিত হোয়ার প্রথম সপ্তাহেই ৪৫০০০ কপি বিক্রয় হয়ে যায়। অ্যালবামটি বিলবোর্ডের টপ কান্ট্রি অ্যালবামের তালিকার শীর্ষে এবং বিলবোর্ড ২০০ তালিকার নবম অবস্থানে উঠে আসে।এসময় তাঁর প্রথম প্রকাশিত অ্যালবাম তালিকার দুই নম্বর অবস্থানে ছিল। অর্থাৎ তালিকার শীর্ষ দুই অবস্থানই ছিল সুইফটের দখলে, ১৯৯৮ সালে লিন রাইমসের পর সুইফটই প্রথম শিল্পী যিনি তা অর্জন করতে সক্ষম হন। সুইফট সাধারণত অ্যাকুয়িস্টিক গিটার বাজায়।


title: সুইডিশ হাউস মাফিয়া

text: সুইডিশ হাউস মাফিয়া একটি সুইডিশ হাউস মিউজিকের সুপারগ্রুপ যা অ্যাক্সওয়েল, স্টিভ এঞ্জেলো এবং সেবাস্তিয়ান ইনগ্রোসোকে নিয়ে গঠিত। দলটি আনুষ্ঠানিকভাবে ২০০৮ সালে প্রতিষ্ঠিত হয়েছিল এবং ডিজে ম্যাগ শীর্ষ ১০০ ডিজে পোল ২০১১ এ দশে স্থান লাভ করেছিল এবং তাদেরকে "মূলধারার প্রগ্রেসিভ হাউস সঙ্গীতগুলির মুখ" বলা হয়েছিল। ২০১২ সালে তারা স্থান পেয়েছিল ডিজে ম্যাগ শীর্ষ ১০০ পোলের ১২তম হয়। ২৪ জুন, ২০১২ তারিখে এই গ্রুপ ঘোষণা করেছিল যে তারা বিভক্ত হবে। তাদের চূড়ান্ত পারফরমেন্স ২৪ শে মার্চ, ২০১৩ তারিখে আল্ট্রা মিয়ামিতে ছিল। পরবর্তী পাঁচ বছরে অ্যাঞ্জেলো এককভাবে কাজ করেছিল, এক্সএওয়েল এবং ইনগ্রোসো দুজনে একসাথে কাজ করছিলেন। ২৫ শে মার্চ, ২০১৮-এ, দলটি ২০১৮ সালে মিয়ামির আল্ট্রা মিউজিক ফেস্টিভালের ২০ তম বার্ষিকী উপলক্ষে একটি বিস্ময়কর সেটের মাধ্যমে পুনরায় মিলিত হয়।


title: মাইলি সাইরাস

text: ৪ নভেম্বর ২০০৮ এ হলিউড রেকর্ডস ক্রিসমাসের উপর ভিত্তি করে একটি সিডি যার নাম ""অল রয়াপড আপ"" বের করে। এই রেকর্ডে সাইরাস নিজের মতো করে ক্রিসমাসের বিখ্যাত গান "স্যান্টা ক্লজ ইজ কামিং টু টাউন" গেয়েছিলেন। সাইরাস সহ লেখিকা এবং গায়িকা হিসেবে "বোল্ট" এর সাউন্ডট্র্যাকের দুটি গান গেয়েছিলেন। একটি গানে "বোল্ট" এর তারকা জন ট্রাভোল্টাকে ও দেখা গেছে যার নাম "আই থট আই লস্ট ইউ"। পরে এই গানটি শ্রেষ্ঠ সৃজনশীল গান বিভাগে গোল্ডেন গ্লোব আওয়ার্ড মনোনয়ন পায়। "হানা মন্টানা:দা মুভি সাউন্ডট্র্যাক" থেকে তার একক গান "দা ক্লাইম্ব" প্রথম মুক্তি পাওয়ার পর বিলবোর্ড হট ১০০ তালিকায় ছয় নম্বরে ছিলো। এই গানটি "সি ইউ এগেন" (যা তালিকায় ১০ নম্বর স্থান পায় ) এবং "৭ থিংস" এর (যা তালিকায় ৯ নম্বর স্থান পায়) পর মুক্তিপ্রাপ্ত গানের মধ্যে তালিকায় সর্বচ্চো স্থান পাওয়ার জন্য বিশেষ মর্যাদা পায়।"হানা মন্টানা ৩" নামে আরো একটি "হানা মন্টানা " সাউন্ডট্র্যাক (তৃতীয় মৌসুমের জন্য) তিনি প্রকাশ করেন ৩ জুলাই ২০০৯ এ।


title: বোতাম ফুল

text: বোতাম ফুল () গ্লোব অ্যামারান্থ, মখমলি, ভাডামালি, এবং ব্যচেলর বাটন হিসাবে সাধারণভাবে পরিচিত, হল অ্যামারান্থাসিয়া পরিবারের "গোমফ্রেনা" গণের একটি ভোজ্য উদ্ভিদ। বৃত্তাকার ফুলের পুষ্পবিন্যাসে দৃশ্যত প্রভাবশালী বৈশিষ্ট্য রয়েছে, এবং চাষের ক্ষেত্রে ম্যাজেন্টা, রক্তবর্ণ, লাল, কমলা, সাদা, গোলাপি, এবং লাইলাক রঁজন বৈচিত্র্যের (বা শেডের) ফুল চাষের প্রচারণা করা হয়। পুষ্প মস্তকের মধ্যে, সত্যিকারের ফুল ছোট আকারের এবং অস্পষ্ট হয়ে থাকে।


title: কপৌ ফুল

text: কপৌ ফুল বা শেয়াললেজী অর্কিড () (বৈজ্ঞানিক নাম: "Rhynchostylis retusa") হচ্ছে একটি ফুটন্ত অর্কিড। এই অর্কিড বনেজঙ্গলে সহজেই পাওয়া যায়। এই অর্কিডের ফুলের শাখায় শতাধিক গোলাপি ফুল ফোটে। শীতে এবং বসন্তের শুরুতে ফুল ফোটে। বাংলাদেশে সহজলভ্য অর্কিডের মধ্যে সবচেয়ে সুন্দর। এদের পাতা খাদাল, লম্বা, বায়ুমূল পুরুষ্টু ও ছড়ান। পাতার কক্ষ থেকে ২৫-৩৫ সেমি লম্বা ঝুলন্ত মঞ্জরিতে ঠাসা ফুল থাকে। ফুল বেগুনি-সাদা এবং সামান্য সুগন্ধি থাকে।


title: বেলি ফুল

text: বেলি বা বেলী (), (বৈজ্ঞানিক নাম: "Jasminum sambac") "জেসমিন" গণের এক প্রকারের সুগন্ধী সাদা ফুল। এই প্রজাতির গাছের উচ্চতা এক মিটার হতে পারে। এদের কচি ডাল রোমশ। পাতা একক, ডিম্বাকার, ৪-৮ সেমি লম্বা হয়। পাতা গাঢ়-সবুজ এবং মসৃণ। গ্রীষ্ম ও বর্ষায় একটি থোকায় কয়েকটি ফুল ফোটে। ফুলের আকার ও গড়ন অনুসারে কয়েকটি জাত আছে। কলম ও শিকড় থেকে গজান চারায় চাষ করা যায়। শীতকালে ছেঁটে দেয়া লাগে এবং টবেও ভালোভাবে জন্মান যায়।


title: টাইম ফুল

text: টাইম ফুল, () হল একটি ফুলগাছ যেটি পরচুলাচাচাই পরিবারের অন্তর্গত। এটি আর্জেন্টিনা, ব্রাজিলের দক্ষিণাঞ্চল, উরুগুয়ে এবং প্রায় সময় বাগানে চাষ করা হয়। এর আরো অনেক নাম আছে। এদের মধ্যে উল্লেখযোগ্য রোজ মস, এগারটার ফুল, মেক্সিকান গোলাপ, মস রোজ, ভিয়েতনামের গোলাপ, সূর্য গোলাপ, পাথর গোলাপ, এবং মস রোজ পার্সলে ।


title: ফুলকপি

text: ফুলকপি ব্রাসিকেসি পরিবারভুক্ত "ব্রাসিকা অলেরাসিয়া" ("") প্রজাতির সবজিগুলোর একটি। এটি একটি বার্ষিক ফসল যা বীজের মাধ্যমে বংশবিস্তার করে। সাধারণতঃ ফুলকপির ফুল অর্থাৎ সাদা অংশটুকুই খাওয়া হয় আর সাদা অংশের চারপাশে ঘিরে থাকা ডাঁট এবং পুরু, সবুজ পাতা দিয়ে স্যুপ রান্না করা হয় অথবা ফেলে দেওয়া হয়। ফুলকপি খুবই পুষ্টিকর একটি সবজি; এটি রান্না বা কাচা যে কোন প্রকারে খাওয়া যায়, আবার এটি দিয়ে আচারও তৈরি করা যায়।


title: শিউলি ফুল

text: শিউলি ফুল (বৈজ্ঞানিক নাম: "Nyctanthes arbor-tristis") হচ্ছে "নিক্টান্থেস" ("Nyctanthes") প্রজাতির একটি ফুল। এটি দক্ষিণ এশিয়ার দক্ষিণ-পূর্ব থাইল্যান্ড থেকে পশ্চিমে বাংলাদেশ, ভারত, উত্তরে নেপাল, ও পূর্বে পাকিস্তান পর্যন্ত এলাকা জুড়ে দেখতে পাওয়া যায়। এটি শেফালী নামেও পরিচিত। এই ফুল পশ্চিমবঙ্গের ও থাইল্যান্ডের কাঞ্চনাবুরি প্রদেশের রাষ্ট্রীয় ফুল। শিউলি গাছ নরম ধূসর ছাল বা বাকল বিশিষ্ট হয় এবং ১০ মিটারের মত লম্বা হয়। গাছের পাতা গুলো ৬-৭ সেন্টিমিটার লম্বা ও সমান্তরাল প্রান্তের বিপরীতমুখী থাকে। সুগন্ধি জাতীয় এই ফুলে রয়েছে পাঁচ থেকে সাতটি সাদা বৃতি ও মাঝে লালচে-কমলা টিউবের মত বৃন্ত। এর ফল চ্যাপ্টা ও বাদামী হৃদপিণ্ডাকৃতির। ফলের ব্যাস ২ সেন্টিমিটার এবং এটি দুই ভাগে বিভক্ত। প্রতিটি ভাগে একটি করে বীজ থাকে। এই ফুল শরৎকালে ফোটে। এর ফুলগুলি রাতে ফোটে এবং সকালে ঝরে যায়।ভারতীয় উপমহাদেশে এই ফুলকে দুর্গা পূজার আগমনি ফুুলের মর্যাদা দিয়েছে। শরৎ ও হেমন্ত কালের শিশির ভেজা সকালে ঝরে থাকা শিউলি অসম্ভব সুন্দর দৃশ্য তৈরি করে।


title: কুঞ্জলতা

text: এই ফুল গুলি সকালে ফোটে বলে একে সূর্যকান্তি বলে। পাঁচ কোনা বিশিষ্ট তারকাকৃতি ফুল হয় বলে একে তারালতা নামেও ডাকা হয়। এটি একবর্ষজীবি লতা, ১-৩ মিটার লম্বা হয়। এর পাতা ২-৯ সেমি লম্বা, গভীরভাবে খন্ডিত, পাতার প্রত্যেক পাশে ৯-১৯টি করে খন্ড থাকে। এর ফুল ৩-৪ সেমি লম্বা এবং ২ সেমি ব্যাসবিশিষ্ট, মাইক আকৃতির, পাপড়িতে ৫টি সূচালো অগ্রভাগ থাকে। এটি লাল, গোলাপি বা সাদা হতে পারে। এর ফুল হয় গ্রীষ্মকালে। ফুল ঝরে গিয়ে ছোট ফল হয়, যাতে কালো বীজ থাকে। বীজ থেকে এর বংশ বিস্তার হয়।


title: কলকে ফুল

text: কলকে বা হলদে করবী বা পীতকরবী (বৈজ্ঞানিক নাম: "Thevetia peruviana") এপোসিনাসি পরিবারের একটি উদ্ভিদ প্রজাতি। ওয়েস্ট ইন্ডিজে পীতকরবীর ফল ‘লাকি নাট’ নামে পরিচিত। সমবৈজ্ঞানিক নামের 'থিভেটিয়া' শব্দ থেকে বোঝা যায় এর আদি নিবাসের কথা। ষোড়শ শতাব্দিতে ফরাসী দরবেশ ও উদ্ভিদ সংগ্রাহক ‘আঁদ্রে থিভেট’ একে আবিষ্কার করেন দক্ষিণ আমেরিকায়, হয়ত পেরু অঞ্চলে, যেকারণে বৈজ্ঞানিক নামের এপিথেট-এ উল্লেখ করা হয় ‘পেরুভিয়ানা’।


title: তিসি

text:
তিসি(ইংরেজি:Linseed, বৈজ্ঞানিক নামঃ "linum usitatissimum") তেল ও আঁশ উৎপাদনকারী গুল্ম। মিশরে লিনেন জাতীয় বস্ত্র তৈরীতে এর ব্যবহার শুরু হয়। বর্তমানে তেল বীজ ও আঁশ হিসাবে ব্যবহার হয়।
এটি ৩০ থেকে ৮০ সেঃ মিঃ উঁচু হয়। ফুল নীল, সাদা বা হালকা গোলাপী হয়। প্রতিটা ফুলে পাঁচটি করে পাপড়ি থাকে। ভোর বেলা ফুল ফোটে এবং বিকালে ঝড়ে যায়। কান্ডের বাকল বা ছাল থেকে আঁশ তৈরি হয়।
আশ সংগ্রহের জন্য উদ্ভিদের কান্ড পানির নিচে ৭-২১ দিন রেখে আঁশ সংগ্রহ করা হয়। জাগ দেওয়া ও আঁশ সংগ্রহ পাট হতে আঁশ সংগ্রহের মতো।


title: গোলাপ

text: গোলাপ এক প্রকার সুপরিচিত ফুল যা আধুনিক মানুষের কাছে সৌন্দর্যের প্রতীক ও ভালোবাসার প্রতীক হিসেবে সমাদৃত। গোলাপকে ফুলের রাণী বলা হয়। "Rosaceae" পরিবারের "Rosa" গণের এক প্রকারের গুল্ম জাতীয় গাছে গোলাপ ফুল ফুটে থাকে। প্রায় ১০০ প্রজাতির বিভিন্ন বর্ণের গোলাপ ফুল রয়েছে। গোলাপ পাঁপড়ির গড়ন ও বিন্যাসে একরূপ নান্দনিকতা রয়েছে যা মানুষকে আকৃষ্ট করে। সুগন্ধী গোলাপের ঘ্রাণও মানুষের প্রিয়। তবে গোলাপের নিজস্ব কোন গন্ধ নেই। গন্ধ উৎপাদনের কোন ক্ষমতা গোলাপের নেই। অনেক বর্ণের গোলাপ জন্মে থাকে।যেমন গোলাপী, লাল, হলুদ, সাদা, সবুজ ইত্যাদি। ইতোমধ্যে "গার্ডেন রোজ" নামে বিভিন্ন হাইব্রিড গোলাপেরও উৎপাদন করা হচ্ছে। যেগুলো একই সাথে একই ফুলের পাপড়িতে দুই বা ততোধিক রঙের হতে পারে।


title: ম্যানচেস্টার বাই দ্য সী (চলচ্চিত্র)

text: ছবিটি একাডেমি পুরস্কারে ছয়টি বিভাগে মনোনয়ন লাভ করে এবং শ্রেষ্ঠ অভিনেতা (কেসি অ্যাফ্লেক) ও শ্রেষ্ঠ মৌলিক চিত্রনাট্য (কেনেথ লোনারম্যান) বিভাগে পুরস্কার অর্জন করে। এছাড়া গোল্ডেন গ্লোব পুরস্কারে পাঁচটি বিভাগে মনোনয়ন লাভ করে এবং সেরা অভিনেতা বিভাগে পুরস্কার অর্জন করে।চলচ্চিত্রটির উদ্বোধনী প্রদর্শনী হয় ২০১৬ সালের ২৩ জানুয়ারি সানড্যান্স চলচ্চিত্র উৎসবে। সনি পিকচার্স ক্ল্যাসিক্‌স, ইউনিভার্সাল পিকচার্স, লায়ন্সগেট ও ফক্স সার্চলাইটকে পিছে ফেলে অ্যামাজন স্টুডিওজ $১০ মিলিয়নের বিনিময়ে যুক্তরাষ্ট্রে চলচ্চিত্রটি পরিবেশনার স্বত্ব লাভ করে। $১৭.৫ মিলিয়ন দিয়ে দ্য বার্থ অফ অ্যা ন্যাশন ছবির স্বত্ব লাভ করার পর এটিই দ্বিতীয় সর্বোচ্চ স্বত্ব বিনিময়। পরে অ্যামাজন লায়ন্সগেটের মালিকানাধীন রোডসাইড অ্যাট্রাকশন্স সহযোগী পরিবেশক হিসেবে ঘোষণা দেয়।


title: এমা টমসন

text: ১৯৯২ সালে টমসন "হাওয়ার্ড এন্ড" ছবিতে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। ১৯৯৩ সালে "দ্য রিমেইনস অব দ্য ডে" ছবিতে অভিনয়ের জন্য শ্রেষ্ঠ অভিনেত্রী এবং "ইন দ্য নেম অব দ্য ফাদার" ছবিতে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৯৫ সালে টমসন "সেন্স অ্যান্ড সেন্সিবিলিটি" ছবির চিত্রনাট্য রচনা করেন এবং এতে শ্রেষ্ঠাংশে অভিনয় করেন। এই ছবির জন্য তিনি শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার ও শ্রেষ্ঠ অভিনেত্রী বিভাগে বাফটা পুরস্কার লাভ করেন। তাঁর অন্যান্য উল্লেখযোগ্য চলচ্চিত্র ও টেলিভিশন নাটকগুলোর মধ্যে রয়েছে "দ্য হ্যারি পটার চলচ্চিত্র ধারাবাহিক", "উইট" (২০০১), "লাভ অ্যাকচুয়ালি" (২০০৩), "অ্যাঞ্জেলস ইন আমেরিকা" (২০০৩), "ন্যানি ম্যাকফে" (২০০৫), "স্ট্রেঞ্জার দ্যান ফিকশন" (২০০৬), "লাস্ট চান্স হার্ভি" (২০০৮), "মেন ইন ব্ল্যাক থ্রি" (২০১২), "ব্রেভ" (২০১২), এবং "বিউটি অ্যান্ড দ্য বিস্ট" (২০১৭)। ২০১৩ সালে তিনি "সেভিং মিস্টার ব্যাংকস" চলচ্চিত্রে অভিনয় করে প্রশংসিত হন এবং কয়েকটি পুরস্কারের মনোনয়ন লাভ করেন।


title: স্যালি হকিন্স

text: হকিন্স উডি অ্যালেন পরিচালিত দুটি চলচ্চিত্র, "ক্যাসান্ড্রাস ড্রিম" (২০০৭) ও "ব্লু জেসমিন" (২০১৩) এ অভিনয় করেন। "ব্লু জেসমিন" চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। তিনি "মেড ইন ড্যাগেনহাম" (২০১০), "প্যাডিংটন" (২০১৪), "মদি" (২০১৬), এবং "প্যাডিংটন টু" (২০১৭) চলচ্চিত্রে শ্রেষ্ঠাংশে অভিনয় করেন। কল্প-বিজ্ঞান ধর্মী "দ্য শেপ অব ওয়াটার" (২০১৭) চলচ্চিত্র মূক পরিষ্কারক চরিত্রে অভিনয় করে তিনি প্রশংসা অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কারের মনোনয়ন লাভ করেন।


title: লরেন্স অব অ্যারাবিয়া (চলচ্চিত্র)

text: ৩৫তম একাডেমি পুরস্কারে ছবিটি ৭টি বিভাগে পুরস্কার লাভ করে: শ্রেষ্ঠ চলচ্চিত্র ও পরিচালনা, মৌলিক সুর, চিত্রগ্রহণ, চিত্রসম্পাদনা, শিল্প নির্দেশনা ও শব্দগ্রহণ; এবং শ্রেষ্ঠ অভিনেতা, পার্শ্ব অভিনেতা ও শ্রেষ্ঠ গৃহীত চিত্রনাট্য বিভাগে মনোনয়ন লাভ করে। ২০তম গোল্ডেন গ্লোব পুরস্কারে ছবিটি শ্রেষ্ঠ নাট্য চলচ্চিত্র ও শ্রেষ্ঠ পরিচালকসহ ৬টি বিভাগে পুরস্কার লাভ করে। এছাড়া ১৬তম বাফটা পুরস্কারে ছবিটি শ্রেষ্ঠ চলচ্চিত্র - যে কোন উৎস ও শ্রেষ্ঠ ব্রিটিশ চলচ্চিত্রসহ ৪টি বিভাগে পুরস্কার লাভ করে।


title: মুলাঁ রুজ!

text: ২০০১ সালের ১১ মে কান চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং পরে ২৪ মে অস্ট্রেলিয়া ও ১ জুন যুক্তরাষ্ট্রে মুক্তি পায়। ৭৪তম একাডেমি পুরস্কার আয়োজনে ছবিটি শ্রেষ্ঠ চলচ্চিত্রসহ আটটি বিভাগে মনোনয়ন লাভ করে এবং শ্রেষ্ঠ শিল্প নির্দেশনা ও শ্রেষ্ঠ পোশাক পরিকল্পনা বিভাগে পুরস্কার লাভ করে। ডিজনির বিউটি অ্যান্ড দ্য বিস্ট (১৯৯১) চলচ্চিত্রের দশ বছর পর এটি প্রথম সঙ্গীতধর্মী চলচ্চিত্র, যা একাডেমি পুরস্কারে শ্রেষ্ঠ চলচ্চিত্রের মনোনয়ন লাভ করে। এছাড়া চলচ্চিত্রটি গোল্ডেন গ্লোব পুরস্কারে ছয়টি বিভাগে মনোনয়ন লাভ করে এবং সেরা সঙ্গীতধর্মী বা কমেডি চলচ্চিত্র, সেরা সঙ্গীতধর্মী বা কমেডি চলচ্চিত্রের অভিনেত্রী ও সেরা মৌলিক সুর বিভাগে পুরস্কার লাভ করে এবং বাফটা পুরস্কার-এ ১২টি বিভাগে মনোনয়ন লাভ করে ও ৩টি বিভাগে পুরস্কার লাভ করে।লিওনার্দো ডিক্যাপ্রিও ক্রিস্টিন চরিত্রের জন্য অডিশন দিয়েছিলেন। তিনি ইতিপূর্বে ব্যাজ ল্যুরমন পরিচালিত "রোমিও + জুলিয়েট" চলচ্চিত্রে অভিনয় করেছিলেন। কিন্তু ল্যুরমন এই চরিত্রের জন্য আরও অল্পবয়সী অভিনেতা চান এবং ইউয়ান ম্যাকগ্রেগরকে নির্বাচন করার পূর্বে হিথ লেজার ও জেক ইলেনহলদের এই চরিত্রে নেওয়ার ব্যাপারে চিন্তা করেন।


title: দ্য শশাঙ্ক রিডেম্পশন

text: চলচ্চিত্রটি ১৯৯৪ সালে ৬৭তম একাডেমি পুরস্কারে সাতটি বিভাগে মনোনয়ন লাভ করে, যা স্টিফেন কিংয়ের কাজ অবলম্বনে নির্মিত কোন চলচ্চিত্রের মধ্যে সর্বোচ্চ, কিন্তু কোন বিভাগে পুরস্কার লাভ করে নি। এছাড়া ছবিটি ৫২তম গোল্ডেন গ্লোব পুরস্কারে দুটি মনোনয়ন লাভ করে; রবিন্স ও ফ্রিম্যান স্ক্রিন অ্যাক্টরস গিল্ড পুরস্কারে প্রধান অভিনেতার ভূমিকায় অনন্য অভিনয়ের পুরস্কারের জন্য মনোনয়ন লাভ করেন; ড্যারাবন্ট ডিরেক্টরস গিল্ড অব আমেরিকা পুরস্কারে শ্রেষ্ঠ পরিচালক বিভাগে মনোনয়ন লাভ করে; এবং চিত্রগ্রাহক রজার ডিকিন্স আমেরিকান সোসাইটি অব সিনেম্যাটোগ্রাফার্স পুরস্কারে চিত্রগ্রহণে অনন্য অবদানের জন্য পুরস্কার লাভ করেন।


title: উইলেম ডাফো

text: "শ্যাডো অব দ্য ভ্যাম্পায়ার" (২০০০) ছবিতে মাক্স শ্রেক ভূমিকার জন্য শ্রেষ্ঠ পার্শ্ব অভিনেতা বিভাগে তার দ্বিতীয় একাডেমি পুরস্কারের মনোনয়নের পর তাকে সুপারহিরো চলচ্চিত্র "স্পাইডার-ম্যান" (২০০২) ছবিতে নরমান অসবর্ন, "ওয়ান্স আপন আ টাইম ইন মেক্সিকো" (২০০৩) ও "থ্রিপল এক্স: স্টেট অব দ্য ইউনিয়ন" (২০০৫) ছবিতে খলচরিত্রে দেখা যায়। ২০০৯ সালে তিনি লার্স ফন ট্রায়ার পরিচালিত পরিক্ষণধর্মী "অ্যান্টিক্রাইস্ট" চলচ্চিত্রে শ্রেষ্ঠাংশে অভিনয় করেন। পরবর্তীতে তিনি "দ্য ফল্ট ইন আওয়ার স্টারস", "জন উইক", ও "দ্য গ্র্যান্ড বুদাপেস্ট হোটেল" (২০১৪), "দ্য গ্রেট ওয়াল" (২০১৬), "মার্ডার অন দি অরিয়েন্ট এক্সপ্রেস" ও "দ্য ফ্লোরিডা প্রজেক্ট" (২০১৭) ছবিতে অভিনয় করেন। "দ্য ফ্লোরিডা প্রজেক্ট" ছবিতে তার কাজের জন্য তিনি শ্রেষ্ঠ পার্শ্ব অভিনেতা বিভাগে তার তৃতীয় একাডেমি পুরস্কারের মনোনীত হন।


title: স্পাইডার-ম্যান ২

text: স্পাইডার-ম্যান ছবির উদ্বোধনী প্রদর্শনী হয় ২০০৪ সালের ২২ জুন ফিলিপাইনের মান ভিলেজ থিয়েটারে এবং যুক্তরাষ্ট্রে ছবিটি সাধারণ ও আইম্যাক্স প্রেক্ষাগৃহে মুক্তি পায় ২০০৪ সালের ৩০ জুন। ছবিটি সমালোচকদের প্রশংসা লাভ করে এবং ব্যবসায়িকভাবেও সফল হয়। বিশ্বব্যাপী $৭৮৩.৮ মিলিয়ন আয় করা ছবিটি ২০০৪ সালের তৃতীয় সর্বোচ্চ আয়কারী চলচ্চিত্র। ছবিটি ৭৭তম একাডেমি পুরস্কারে শ্রেষ্ঠ ভিজুয়াল ইফেক্টসের জন্য পুরস্কার লাভ করে এবং শ্রেষ্ঠ শব্দ সম্পাদনা ও শ্রেষ্ঠ শব্দ সংযোজনের জন্য মনোনীত হয়। এছাড়া স্যাটার্ন পুরস্কারে ছবিটি শ্রেষ্ঠ ফ্যান্টাসি চলচ্চিত্র এবং স্যাম রেইমি শ্রেষ্ঠ পরিচালকের পুরস্কারসহ পাঁচটি পুরস্কার লাভ করে। এই ছবিটিকে অন্যতম সেরা সুপারহিরো চলচ্চিত্র হিসেবে অভিহিত করা হয় এবং এর সাফ্যলের ধারাবাহিকতায় এর অনুবর্তী পর্ব "স্পাইডার-ম্যান ৩" (২০০৭) নির্মিত হয়।স্পাইডার-ম্যান ২ ছবিটি শ্রেষ্ঠ ভিজুয়াল ইফেক্টস বিভাগে একাডেমি পুরস্কার লাভ করে এবং দুটি বিভাগে (শ্রেষ্ঠ শব্দ সম্পাদনা ও শ্রেষ্ঠ শব্দ সংযোজন) একাডেমি পুরস্কারের মনোনয়ন লাভ করে। কিন্তু শ্রেষ্ঠ শব্দ সম্পাদনা বিভাগে "দ্য ইনক্রেডিবলস" এবং শ্রেষ্ঠ শব্দ সংযোজন বিভাগে "রে" চলচ্চিত্রের কাছে হেরে যায়। ছবিটি শ্রেষ্ঠ ফ্যান্টাসি চলচ্চিত্র, শ্রেষ্ঠ পরিচালক, শ্রেষ্ঠ অভিনেতা, শ্রেষ্ঠ লেখনী, এবং শ্রেষ্ঠ বিশেষ ইফেক্টসের জন্য স্যাটার্ন পুরস্কার লাভ করে এবং শ্রেষ্ঠ পার্শ্ব অভিনেতা ও শ্রেষ্ঠ সঙ্গীতের মনোনয়ন লাভ করে। বাফটা পুরস্কারে ছবিটি শ্রেষ্ঠ ভিজুয়াল ইফেক্টস ও শ্রেষ্ঠ শব্দগ্রহণ বিভাগে মনোনয়ন লাভ করে কিন্তু যথাক্রমে "দ্য ডে আফটার টুমরো" ও "রে"-এর কাছে হেরে যায়।


title: শার্লি ম্যাকলেইন

text: ছয়বার একাডেমি পুরস্কারে মনোনীত ম্যাকলেইন প্রামাণ্যচিত্র "দ্য আদার হাফ অব দ্য স্কাই: আ চায়না মেমোইর" (১৯৭৫) পরিচালনার জন্য শ্রেষ্ঠ পূর্ণদৈর্ঘ্য প্রামাণ্যচিত্র বিভাগে একাডেমি পুরস্কারের মনোনয়ন লাভ করেন এবং "সাম কেম রানিং" (১৯৫৮), "দি অ্যাপার্টমেন্ট" (১৯৬০), "ইর্মা লা দুশ" (১৯৬৩) ও "দ্য টার্নিং পয়েন্ট" (১৯৭৭) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন ও "টার্মস অব এনডিয়ারমেন্ট" চলচ্চিত্রের জন্য শ্রেষ্ঠ অভিনেত্রী বিভাগে অস্কার লাভ করেন। তিনি "আস্ক অ্যানি গার্ল" (১৯৫৯) ও "দি অ্যাপার্টমেন্ট" (১৯৬০) চলচ্চিত্রের জন্য দুইবার শ্রেষ্ঠ বিদেশি অভিনেত্রী বিভাগে বাফটা পুরস্কার লাভ করেন, এবং বিশেষ টিভি অনুষ্ঠান "জিপসি ইন মাই সোল"-এর জন্য একটি এমি পুরস্কার লাভ করেন। এছাড়া তিনি পাঁচটি প্রতিযোগিতামূলক গোল্ডেন গ্লোব পুরস্কার লাভ করেন এবং ১৯৮৮ সালে তাকে গোল্ডেন গ্লোব সেসিল বি. ডামিল পুরস্কার প্রদান করা হয়।


title: জর্জ ক্লুনি

text: ক্লুনি ২০০৫ সালে মধ্যপ্রাচ্য নিয়ে নির্মিত থ্রিলার চলচ্চিত্র "সিরিয়ানা"য় অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং "গুড নাইট, অ্যান্ড গুড লাক" চলচ্চিত্রের জন্য শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কারের মনোনয়ন লাভ করেন। পরে ২০০৭ সালে থ্রিলারধর্মী "মাইকেল ক্লেটন", ২০০৯ সালে হাস্যরসাত্মক-নাট্যধর্মী "আপ ইন দ্য এয়ার", ও ২০১১ সালে "দ্য ডিসেন্ডেন্ট্‌স" চলচ্চিত্রের অভিনয়ের জন্য শ্রেষ্ঠ অভিনেতা বিভাগে এবং ২০১১ সালে "দি আইডিজ অফ মার্চ" চলচ্চিত্রের জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কারের মনোনয়ন লাভ করেন। ২০১২ সালে তিনি রাজনৈতিক থ্রিলারধর্মী "আর্গো" চলচ্চিত্রের জন্য সহ-প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার লাভ করেন। তিনি একমাত্র ব্যক্তি যিনি ছয়টি ভিন্ন বিভাগে একাডেমি পুরস্কারের মনোনয়ন লাভ করেছেন।


title: বাংলাদেশে বিবাহপ্রথা

text: কনের গায়ে হলুদের ভূষণে হলুদ শাড়ি-লাল পাড়ের প্রচলন যুগ-যুগান্তরের। অধুনা (২০১১) গায়ে হলুদে হলুদ, লাল, সবুজ, নীল, সাদা, বেগুনী ইত্যাদি বৈচিত্র্যময় রঙের জামদানি শাড়ির প্রচলন লক্ষণীয়। কেউবা বৈচিত্র্য আনতে কাতান, গরদ কিংবা গ্রাফিক্যাল প্রিন্টের শাড়িও পরে থাকেন। চওড়া পাড়ের সুতি শাড়ি বহুযুগ থেকে আধুনিক যুগ অবধি বিরাজমান। কেউ কেউ সিল্ক এমনকি মসলিনও পরে থাকেন। অতীতে কুচি দেয়া ব্লাউজের প্রচলন থাকলেও অধুনা (২০১১) কামিজ কাটের ব্লাউজ, কন্ট্রাস্ট ব্লাউজের প্রচলন দেখা যায়। এছাড়াও শীতকালে অনুষ্ঠিত বিয়েতে ব্লাউজের সাথে কেউ কেউ লং জ্যাকেট পরে থাকেন। ব্লাউজের রং বিভিন্ন রকমের হতে পারে। অন্যান্য অনুষঙ্গের মধ্যে রয়েছে খোঁপার কাঁটা, বিছা, নুপুর; হাতে বটুয়া ইত্যাদি।


title: প্রাণী উপাসনা

text: অনেক ধর্ম গবাদি পশুকে পবিত্র গণ্য করে, বিশেষ করে ভারত এবং নেপালের হিন্দু ধর্মে, কিন্তু অগ্নি উপাসনায়ও, এবং প্রাচীন গ্রীক এবং মিশরীয় ধর্মে। প্রচুর মেষপালক গবাদি পশু এবং মহিষকে শ্রদ্ধা করত যাদের উপর তাদের জীবিকা নির্ভর করত এবং ষাঁড় হত্যা একটি বলির অনুষ্ঠান।


title: হিরাকুদ বাঁধ

text:
ক্যাটল আইল্যান্ড হিরাকুদ জলাধারের প্রান্তিক সীমার পয়েন্টগুলির একটিতে অবস্থিত, একটি প্রাকৃতিক আশ্চর্য।মানুষের কোন চিহ্ন ছাড়াই, সম্পূর্ণ দ্বীপ টি বন্য গবাদি পশু দ্বারা অধিকৃত। এটি [[সংবলপুর] থেকে , যা বেলপাহাড়-বানরপালি পরিসরের কুমারবন্ধ গ্রামের কাছে অবস্থিত। এটি হিরাকুদ বাঁধ থেকে [[লঞ্চ (নৌকা)]] লঞ্চে করে পৌঁছানো যায়, নদীপথে এর দূরত্ব প্রায় এর কাছাকাছি।।
দ্বীপটি প্রকৃতপক্ষে একটি নিমজ্জিত পাহাড়ের অঙ্গিশ, এবং বাঁধ নির্মাণের আগে এটি একটি উন্নত গ্রাম ছিল। পুনর্বাসনের সময় গ্রামবাসীরা তাদের কিছু গরু পিছনে ফেলে রেখেছিল; যখন বাঁধ নির্মাণ শেষ হয়, গবাদি
পশুরা পাহাড় পর্বতএর উপর বসতি স্থাপন করে এবঙ্গি সময়ের সাথে সাথে অভি্যোজিত হয়ে বন্য প্রকৃতির হয়ে ওঠে। মানবজাতির কাছ থেকে দূরে থাকায়, গবাদি পশুগুলি এখন অত্যন্ত দ্রুতগামী এবং সহজে ধরা যায় না। ঘন বনের মধ্যে পর্বতমালায় বাস করার ফলে, তাদের আকৃতি সাধারণ গৃহপালিত গবাদি পশুর চেয়ে বড়, প্রায় সবার গায়ের রঙ সাদা। কাছাকাছি অধিবাসীরা সময় থেকে এইসব প্রাণীদের শিকার করার চেষ্টা করে, কিন্তু এই শিকার খুব কমই সফল হয়েছে। এই প্রাণীগুলি বন্য পশুর জীবন ফিরে যাওয়া পশুর বংশের একটি বিপরীত চিত্র প্রদান করে।


title: শঙ্খনীল কারাগার (চলচ্চিত্র)

text: রাবেয়া মধ্যবিত্ত দম্পতি মতিন উদ্দিন ও শিরিনের মেয়ে। গায়ের রং কালো হওয়ায় তার জন্য ভালো পাত্র পাওয়া যায় না। অপরদিকে মধ্যবিত্ত পরিবারে চলছে অভাব অনটন। ছোট ভাই খোকা চাকরীর অন্বেষণে ঘুরছে। ছোটবোন রুনুর জন্য ভাল বিয়ের প্রস্তাব আসে। এভাবে নানা ধরনের টানাপোড়েন আর সংগ্রামের মধ্য দিয়ে এগিয়ে যেতে হয় পরিবারটিকে।শঙ্খনীল কারাগার চলচ্চিত্রের সঙ্গীত পরিচালনা করেছেন খন্দকার নুরুল আলম। গীত রচনা করেছেন মোহাম্মদ রফিকুজ্জামান। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, ও শাম্মী আখতার।


title: গরু

text: গবাদী পশু সাধারণত ষাঁড় হিসেবে আভিজাতিক চিহ্নের প্রতিনিধিত্ব করে থাকে।


title: ২০১০ ফিফা বিশ্বকাপের সমালোচনাসমূহ

text: পরবর্তীতে বাধা উপেক্ষা করেই ২৫ মে, জোহানেসবার্গের সকার সিটি স্টেডিয়ামে একটি ষাড় বলি দেওয়া হয়। স্টেডিয়ামের ভেতরেই একটি স্থানে এই পশু বলির কার্যক্রমটি অনুষ্ঠিত হয়। ষাড় বলি দেবার পর ঐতিহ্য অনুসারে এর অনুসারীরা হাঁটতে হাঁটতে, গান গেয়ে ও ড্রাম বাজিয়ে স্টেডিয়াম প্রদক্ষিণ করেন, এবং তাঁদের সংস্কৃতি অনুসারে স্টেডিয়ামকে আশীবার্দ করার কাজ সমাপ্ত করেন।


title: প্রাণী উপাসনা

text: মিশরীয় প্রাণী অর্চনাসমূহের মধ্যে প্রসিদ্ধ ছিল ষাঁড়েরটি, আপিস। তা কিছু নির্দিষ্ট চিহ্নের দ্বারা স্বতন্ত্র ছিল, এবং যখন বয়স্ক আপিস মারা যেত তখন নতুন একটি খোঁজা হত। আবিষ্কর্তাকে পুরস্কৃত করা হত, এবং নিলোপোলিসে ষাঁড়টিকে চার মাস শিক্ষাগ্রহণের মধ্যে দিয়ে যেতে হত। তার জন্মদিন বছরে একবার পালন করা হত যখন বাছুর, যাকে ধবল  সাদা হতে হবে, তার প্রতি বলি করা হত। একবার তার শিক্ষাগ্রহণ শেষ হলে মহিলাদের তাদের কাছে যাওয়া নিষেধ ছিল। তার কাছ থেকে নানা উপায়ে দৈববাণী সংগ্রহ করা হত। মৃত্যুর পর তাকে মমিতে পরিণত করা হত এবং পাথরের কবরে শায়িত করা হত। এরচেয়ে অল্প বিস্তৃত অর্চনা ছিল ম্নেভিসের, ওসিরিসের কাছেও পবিত্র বলে গণ্য।


title: বয়েই গেলো (টিভি ধারাবাহিক)

text: সেনগুপ্ত পরিবারের প্রধান হলেন "হরনাথ সেনগুপ্ত" (মনু মুখোপাধ্যায়)। এছাড়া রয়েছে তাঁর স্ত্রী, দুই ছেলে। বড় ছেলে "বোঁচাই"য়ের প্রথম স্ত্রী কোন অজ্ঞাত কারণে চলে গেছে এবং তাঁর মেয়ে "কৃষ্ণা সেনগুপ্ত" (মধুবনী ঘোষ)। "বোঁচাই" আবার বিয়ে করেন এবং তাঁদের "চন্দন" নামের এক ছেলে রয়েছে। "হরনাথের" ছোট ছেলে "ছোটাই" (সুরজিৎ বন্দ্যোপাধ্যায়) এর দুই মেয়ে। বড় মেয়ে "পলা সেনগুপ্ত" (সানন্দা বসাক) এবং মেয়ে "মীরা"। তাদের দুই বাড়িতেই কাজ করে "চম্পা" নামের এক কাজের মেয়ে। এছাড়া এই বাড়িতে প্রায় রোজই আসে হরনাথের নাতনি "রাধিকা" (নিবেদিতা বিশ্বাস)।


title: প্রজাত্যায়ন

text: পশু ব্যবস্থাপনা(animal husbandry) এর মাধ্যমে অনেক নতুন প্রজাতি সৃষ্টি করা হয়েছে, তবে এই কার্যক্রমগুলোর সূচনালগ্ন এবং কর্মপদ্ধতি খুব একটা পরিষ্কার না। উদাহরণস্বরুপ, গৃহপালিত ভেড়া শঙ্করীকরণের মাধ্যমে সৃষ্টি করা হয়েছিল এবং বর্তমানে তারা Ovis orientalis (তাদের অন্যতম পূর্বপুরুষ) প্রজাতির সাথে প্রজননে অক্ষম। গবাদি পশুকে অবশ্য ষাঁড়, চমরি গাই এবং Bos gaurus প্রজাতির মত একই প্রজাতির বিভিন্ন উপ-প্রজাতি হিসেবে ধরা যায়, কারণ এরা সবাই নিজেদের মধ্যে প্রজননে সক্ষম।


title: সাত ভাই চম্পা (১৯৬৮-এর চলচ্চিত্র)

text: দরবেশের বরে অন্তঃসত্ত্বা হন ছোট রানী। সন্তান প্রসবের সময় ছয় রানী ছোট রানীর আঁতুড় ঘরে অন্য কাউকে ঢুকতে দেয় না। তারা ঘুমের ওষুধ খাইয়ে অজ্ঞান করে রাখে ছোট রানীকে। ছোট রাণী অজ্ঞান থাকা অবস্থায় একে একে সাত পুত্র ও এক কন্যা সন্তান জন্ম নেয়। কিন্তু সাত ছেলেকে আঁতুড়ঘর থেকেই সরিয়ে ফেলে ছয় রানী। তাদের রাজবাড়ির পেছনে বাগানে পুতে ফেলে। তবে রানীদের অগোচরে একমাত্র রাজকন্যাকে বাঁচাতে পারে মালিনী সই। ছয় রানী বাদশাহকে বলে ছোট রানী সাতটি কুকুর ছানা জন্ম দিয়েছে। ডাইনি মনে করে ছোট রানীকে বনবাসে পাঠান বাদশাহ। এদিকে দরবেশের বরে সাত রাজপুত্র চাঁপা ফুল হয়ে ফুটে থাকে গাছে।


title: কলাইকুন্ডা বিমান বাহিনী স্টেশন

text:
এখন ভারতীয় এয়ার ফোর্স তার বর্তমান সেনা ঘাঁটি-এর রানওয়ে ব্যবহার করার জন্য বেসামরিক বিমান অনুমতি দিতে সম্মত।আইএএফ সূত্রে জানা যায়, পরিকল্পনাটি এগিয়ে চলেছে এবং বেসামরিক টার্মিনালটি শীঘ্রই শুধুমাত্র বঙ্গের সেবা দিতে পারে না, তবে ঝাড়খণ্ড ও উড়িষ্যা
রাজ্য সরকার ইতোমধ্যে আমাদের সাথে যোগাযোগের একটি সংস্থাটি নিযুক্ত করেছে।বেসামরিক বিমান আমাদের রানওয়ে ব্যবহার করে এবং তারপর বিদ্যমান সামরিক সুবিধা দক্ষিণে একটি পৃথক টার্মিনালে সরানো হলে আমাদের কোন সমস্যা নেই।যে সমস্ত নির্মাণের প্রয়োজন সেগুলি রানওয়ে থেকে একটি বেসামরিক টার্মিনালে একটি উচ্চ গতির করিডোর হয় যার জন্য জমি পাওয়া যায়।এই করিডরটি এনএইচ 6 (মুম্বাই রোড) এবং দক্ষিণ পূর্ব রেললাইনের খড়গপুর-টাটা বিভাগের রেলপথ অতিক্রম করবে।
ঘাঁটির সুবিধা মধ্যে রয়েছে, একটি বাজার, ব্যাংক, চলচ্চিত্র অডিটোরিয়াম, হাসপাতাল এবং একটি স্কুল, যেমন, এয়ার ফোর্স স্কুল, কলাইকুন্ডা।


title: দুবাই মেট্রো

text: দুবাই মেট্রো (আরবি: مترو دبي) সংযুক্ত আরব আমিরাতের দুবাই শহরের একটি দ্রুত গতির রেল ব্যবস্থা। এই মেট্রো ব্যবস্থাটি কার্যকরী রেড লাইন এবং গ্রিন লাইন'সহ, চারটি পরিকল্পনাধীন লাইন (নীল, বেগুনি, পিঙ্ক এবং গোল্ড লাইনে) নিয়ে গঠিত। প্রথম দুটি মেট্রো লাইন শহরের কেন্দ্র স্থলে ভূগর্ভে এবং শহরের উপকন্ঠ বা উপনগরী এলাকাতে উড়ালপথে (এলিভেটেড রেলওয়ে) চালিত হয়। সমস্ত ট্রেন সম্পূর্ণ স্বয়ংক্রিয় এবং চালকহীন, এবং, স্টেশনগুলি এয়ারকন্ডিশন করা হয়েছে, এটিকে সম্ভব করার জন্য প্ল্যাটফর্ম প্রান্তের দরজা ব্যবহার করা হয়েছে। স্থাপত্য সংস্থা এডাস দুবাই মেট্রোর জন্য ৪৫ টি স্টেশন, দুটি ডিপো এবং একটি নিয়ন্ত্রণ কেন্দ্র ডিজাইন করেছেন। আল ঘুরাইর বিনিয়োগ গোষ্ঠীটি ছিল মেট্রো রেলের নির্মাতা।


title: তিরুপতি বিমানবন্দর

text: ১৯৯৩ সালের ১৫ নভেম্বর ইন্ডিয়ান এয়ারলাইন্সের ফ্লাইট ৪৪০ (আইসি -৪৪০), এয়ারবাস ৩০০বি২ (নিবন্ধিত ভিটি-ইডিভি), মাদ্রাজ (এখন চেন্নাই) থেকে নির্ধারিত ফ্লাইটে হায়দ্রাবাদে চালানো হয়, কিন্তু বিমানটি তিরুপতি বিমানবন্দরের কাছে ধানের জমিতে পড়ে যায়। খারাপ আবহাওয়ার কারণে এটি ঘটেছিল দেওয়া হয়েছিল এবং জ্বালানির পরিমান কমে এসেছিল। কোন বড় আঘাত ছিল কিন্তু বিমান মেরামত করার জন্য ক্ষতিগ্রস্ত হয়েছিল। .


title: বিশাখাপত্তনম বিমানবন্দর

text:
বিশাখাপত্তনম বিমানবন্দর (আইএটিএ: ভিটিজ, আইসিএও: ভিওভিজ) ভারতের একটি বিশিষ্ট আন্তর্জাতিক বিমানবন্দর। এটি অন্ধ্রপ্রদেশের বৃহত্তম ও ব্যস্ততম বিমানবন্দর। এই বিমানবন্দর ভারতীয় নৌবাহিনীর একটি বেস এবং এটি আইএনএস ডেগা নামে একটি সিভিল এনক্লেভ হিসাবে কাজ করে। এটি এনএডি এক্স রোড এবং গাজুয়াক শহর এলাকায় মধ্যে অবস্থিত। একটি নতুন টার্মিনাল এবং রানওয়ে নির্মাণ সঙ্গে, ২১ শতকের শুরুতে বিমানবন্দরের উল্লেখযোগ্য বৃদ্ধির অভিজ্ঞতা হয়েছে; এবং দুবাই, সিঙ্গাপুর, কুয়ালালামপুর এবং কলম্বোতে আন্তর্জাতিক উড়ান চলাচল করে বিমানবন্দরটি থেকে। বিমানবন্দরটি ৩৫০ একর এলাকা জুড়ে অবস্থান করছে।
১৯৮১ সালে, বিমানবন্দরটি প্রতিদিন একটি উড়ান দিয়ে বেসামরিক বিমান পরিচালনা শুরু করে। সেই সময় মূল রানওয়ে ছিল ৬,০০০ ফুট (১,৮০০ মিটার) দীর্ঘ এবং একটি নতুন ১০,০০৭ ফুট (৩,০৫০ মিটার) দীর্ঘ এবং ৪৫ মিটার (১৪৮ ফুট) প্রশস্ত রানওয়ে ১৫ জুন ২০০৭ সালে উদ্বোধন করা হয়েছিল যাতে মাঝারি আকারের ও প্রশস্ত দেহের বিমান বিমানবন্দর থেকে পরিচালনা করা যায়। রানওয়ে ২৮-য়ে ল্যান্ডিং সিস্টেম (ILS) স্থাপন করা হয় এবং এই ব্যবস্থা প্রথমে শুধুমাত্র সামরিক বিমানগুলির পরিচালনা জন্য প্রাথমিকভাবে ব্যবহৃত হয়। পরে ৩০ শে মার্চ ২০০৮ থেকে আইএলএস ব্যবস্থা বাণিজ্যিক বিমানের জন্য চালু করা হয়। ২০ ফেব্রুয়ারি ২০০৯ সালে বিমানবন্দরে একটি নতুন টার্মিনাল উদ্বোধন করা হয় এবং ২৭ মার্চ তা চালু করা হয়।


title: ওসমানী আন্তর্জাতিক বিমানবন্দর

text: বিমান বাংলাদেশ এয়ারলাইন্স আবুধাবি, দোহা, দুবাই, লন্ডনের হিথ্রো ও জেদ্দা থেকে সিলেটে নিয়মিত ফ্লাইট পরিচালনা করে। এছাড়া অন্যান্য বেসরকারি বিমান সংস্থা অভ্যন্তরীণ ফ্লাইট পরিচালনা করে।


title: মালয়েশিয়া এয়ারলাইন্স ফ্লাইট ৩৭০

text: ১৫ই মার্চ, মালয়েশিয়ান প্রধানমন্ত্রী নাজিব রাজাক একটি সংবাদ সম্মেলনের ঘোষণা দেন এবং তিনি স্যাটেলাইট এবং রাডার তথ্যের উপর ভিত্তি করে বলেন, বিমানটি কেউ ভেবেচিন্তে রাডার থেকে বিচ্ছিন্ন করে দিয়েছে। তিনি বলেন, ‘প্লেনটি দিক পরিবর্তন করে মালয়েশিয়ার উপর দিয়েই ভারতের দিকে অগ্রসরের চেষ্টা করে। প্লেনের ভেতরে অবস্থানরত যেকেউ এই কাণ্ড ঘটিয়েছে।’ তিনি আরো বলেন বিমানটি নিখোঁজ হওয়ার পর সম্ভবত আরো সাত ঘন্টা আকাশে উড়েছিল। দক্ষিণ চীন সাগর ও থাইল্যান্ড উপসাগরে অনুসন্ধান তৎপরতা বন্ধ করা হয়েছিল। ১৬ মার্চ তারিখে অনুসন্ধানে অংশগ্রহণকারী দেশের সংখ্যা বাংলাদেশ সহ ২৮শে উন্নীত হয়। শেষ পর্যন্ত মালয়েশিয় সরকার ঘোষণা করে যে উড্ডয়নের এক ঘণ্টা পর আকাশ থেকে হারিয়ে যাওয়া বিমানটি সমুদ্রে পড়ে এবং বিধ্বস্ত হয়। বহু তল্লাশী করেও সমুদ্রের তলদেশে নিখোঁজ বিমানের কোন ধ্বংসাবশেষ চিহ্নিত করা যায় নি।


title: নেতাজি সুভাষচন্দ্র বসু আন্তর্জাতিক বিমানবন্দর

text: নেতাজী সুভাষ চন্দ্র বসু আন্তর্জাতিক বিমানবন্দর (আগেকার নাম: দমদম বিমানবন্দর) ভারতের একটি বিমানবন্দর। এটি পশ্চিমবঙ্গের রাজধানী কলকাতা শহর থেকে ১৭ কিলোমিটার দুরে অবস্থিত৷ এর দুইটি সমান্তরাল রানওয়ে আছে। এর ৩টি প্রান্তিক আছে: একটি অভ্যন্তরীন প্রান্তিক, একটি আন্তর্জাতিক প্রান্তিক আর একটি মালবাহী প্রান্তিক। ভারতের স্বাধীনতা আন্দোলনের একজন বিশিষ্ট নেতা নেতাজী সুভাষচন্দ্র বসুর নামে এই বিমানবন্দরের নামকরণ করা হয়েছিল, আগে দমদম বিমানবন্দর নামে পরিচিত ছিল।


title: মুলতান আন্তর্জাতিক বিমানবন্দর

text: বিমানবন্দরটি থেকে সবচেয়ে বেশি বিমান পরিচালনা করে পাকিস্তান ইন্টারন্যাশনাল এয়ারলাইন্স।টি মুলতানা বিমানবন্দর থেকে দেশের মধ্যে করাচি,লাহোর,কুয়েটা মত বিমানবন্দরে বিমান পরিচালনা করে।এছাড়া এখান থেকে ওমান এয়ার মাস্কট বিমানবন্দর এয়ারবুল করাচি বিমানবন্দরে,ফ্লাইদুবাই দুবাই ইন্টারন্যাশনাল বিমানবন্দরে বিমান পরিচালনা করে।এছাড়াও কয়েকটি ছোট বিমান পরিবহন সংস্থা দেশের বিভিন্ন বিমান বন্দরে সঙ্গে মুলতান বিনবন্দরে বিমান পরিচালনা করে।শাহেন এয়ার মদিনা,দুবাই,করাচি, রিয়াদ , শারজা প্রভৃতি বিাানবন্দরে বিমান পরিচালনা করে।টাবন এয়ার বিমানবন্দরটি থেকে মাশহাদ বিমানবন্দরে বিমান পরিচালনা করে।২০১৫-২০১৬ সালে বিমান বন্দরটি থেকে ৯,০৪,২৯৫ জন যাত্রী ও ৮ হাজারের বেশি বিমান চলাচল করেছে।বিমনবন্দরটি থেকে প্রতি বছর যাত্রী চলাচল ও বিমান চলাচল বৃদ্বি পাচ্ছে।


title: বাংলাদেশে বিমান চালনার ইতিহাস

text: ১ জুলাই ২০০৫ ঃদুবাই থেকে ছেঁড়ে আসা বিমান ফ্লাইট বি জি ০৪৮ ভারী বৃষ্টির কারণে শাহ আমানত আন্তর্জাতিক বিমানবন্দরের ২৩ নং রানওয়েতে অবতরণের সময় পিছলিয়ে যায় । এমসি ডনেল ডগলাস ডি সি ১০-৩০ বিমানটিতে আগুন ধরে যায় এবং ডান পাখা থেকে ইঞ্জিন বিচ্ছিন্ন হয়ে যায় ।বিমানে থাকা ২০১ জন যাত্রী ও ১০ জন ক্রুর মধ্যে ১০ জন আহত হলেও কারো মৃত্যু ঘটেনি ।[৩৫][৩৬]


title: জেব্বাল আলী বন্দর

text: পোর্ট জেব্বাল আলী দুবাইয়ের এক্সপ্রেসওয়ে সিস্টেম এবং দুবাই আন্তর্জাতিক বিমানবন্দর কার্গো ভিলেজের সাথে যুক্ত। কার্গো গ্রামীণ সুবিধা কার্গো হ্যান্ডলিং করতে সক্ষম, যা জাহাজ থেকে বিমানের জন্য চার ঘন্টা ট্রানজিট সম্ভব।. ডিপিএর বাণিজ্যিক ট্রাকিং সার্ভিস পরিবহন কন্টেইনার এবং পোর্ট জেব্বাল আলী, পোর্ট রশিদ এবং বাকি সংযুক্ত আরব আমিরাতে প্রতিদিন সাধারণ মাল পরিবহন।


title: খোন্দকার মনোয়ার হোসেন

text: ১৯৪৪ সালে মনোয়ার হোসেন মানিকগঞ্জের ভিক্টোরিয়া স্কুল থেকে মাধ্যমিক পাশ করেন। তিনি দেবেন্দ্র কলেজ ও প্রেসিডেন্সি কলেজের শিক্ষার্থী ছিলেন। তিনি ১৯৪৮ সালে গণিত, বাংলা, ইংরেজি ও অর্থনীতি বিষয়ে কলকাতা বিশ্ববিদ্যালয় থেকে বি. এ (পাস) ডিগ্রী লাভ করেন। পরের বছর, তিনি কলকাতা বিশ্ববিদ্যালয় থেকে গণিত থেকে একটি সন্মান ডিগ্রী লাভ করেন। এছাড়াও মনোয়ার হোসেন প্রথম শ্রেণীর ফলাফল সহ ঢাকা বিশ্ববিদ্যালয় পরিসংখ্যান বিভাগ থেকে ১৯৫০ এবং ১৯৫৪ সালে মাষ্টার্স পাশ করেন। তিনি অর্থনীতি বিষয়ের মাষ্টার্স সম্পন্ন করেন। তিনি তাঁর শিক্ষা জীবনে লন্ডন বিশ্ববিদ্যালয়, কেমব্রিজ বিশ্ববিদ্যালয় এবং লন্ডন স্কুল অব ইকোনমিক্স এর শিক্ষার্থী ছিলেন। তিনি মরিস জর্জ কেনডাল এর অধীনে তাঁর গবেষনা কাজ সম্পন্ন করেন।


title: হিরোশি হারা (স্থপতি)

text: হিরোশি হারা ১৯৫৯ সালে টোকিও বিশ্ববিদ্যালয় থেকে বিএ ডিগ্রি লাভ করেন। এরপরে ১৯৬১ সালে এমএ এবং ১৯৬৪ সালে একই বিশ্ববিদ্যালয় থেকে পিএইচডি ডিগ্রি লাভ করেন। ১৯৬৪ সালে তিনি টোকিও বিশ্ববিদ্যালয়ে সহযোগী অধ্যাপক হিসেবে যোগ দেন এবং ১৯৬৯ সালে ইনস্টিটিউট অব ইন্ড্রাস্ট্রিয়াল সাইন্সে তিনি সহযোগী অধ্যাপক হন। ১৯৬৮ সালে হার্ভার্ড বিশ্ববিদ্যালয়ের সামার সেমিনারে যোগ দেন। ১৯৭০ সাল থেকে, তিনি আতেলিয়ের Φ সাথে চুক্তিবদ্ধ থেকে নকশা করেছেন। ১৯৮২ সালে, টোকিও বিশ্ববিদ্যালয়ের ইনস্টিটিউট অব ইন্ড্রাস্ট্রিয়াল সাইন্সের অধ্যাপক হন। ১৯৯৭ সালে একই বিশ্ববিদ্যালয়ে এমিরেটস অধ্যাপক হন। ১৯৯৯ সালে "হিরোশি + আতেলিয়ের Φ" নামে নকশা করা বন্ধ করে দেন।


title: সারা হোসেন

text:
সারা হোসেন একজন বাংলাদেশী আইনজীবী যিনি বাংলাদেশ সুপ্রিম কোর্টের উকিলসভার একজন আইনজীবি হিসেবে কাজ করেন এবং বাংলাদেশ লিগ্যাল এইড অ্যান্ড সার্ভিসেস ট্রাস্টের নির্বাহী পরিচালক (বিএলএএসটি)। তিনি মার্কিন সেক্রেটারি অফ স্টেট কর্তৃক প্রদত্ত ২০১৬ সালের ইন্টারন্যাশনাল উইমেন অব কারেজ অ্যাওয়ার্ড পুরস্কার গ্রহন কারি একজন নারী। সারা হোসেন "নারীর বিরুদ্ধে সহিংসতার" উপর বাংলাদেশে প্রথম আইন প্রণয়নের ক্ষেত্রে একটি গুরুত্বপূর্ণ ভূমিকা রাখে, যা ২০১০ সালে আইন হয়ে গিয়েছিল। তিনি ফতোয়া সহিংসতার বিষয়ে অভিযোগ করেন এবং সহিংসতার বিরুদ্ধে বিশেষ ভূমিকা রাখার জন্য তিনি পরিচিত,যেখানে
তিনি ফতোয়া নারী ও মেয়ে শিশুদের অবমাননাকরা এবং হিংসাত্মক শাস্তি প্রদানের বিষয়ে বিরোধীতা করেন। তিনি ধর্ষণ এবং যৌন হামলায় শিকার নারীদের আইনগত মামলায় দুই আঙুল পরীক্ষার পদ্ধতির বিরোধিতা করেন। সারা হোসেন সহ-সম্পাদনা করেন 'সম্মান' লিন ওয়েঞ্চম্যানের সাথে :অপরাধ, প্রতিবাদ ও নারী নির্যাতনের উপর।


title: মেহরাব হোসেন (ক্রিকেটার, জন্ম ১৯৮৭)

text: আমেরিকান ইন্টারন্যাশনাল ইউনিভার্সিটি-বাংলাদেশ থেকে পড়াশোনা করেন তিনি। বয়সভিত্তিক খেলায় প্রভূতঃ সফলতা লাভের প্রেক্ষিতে জাতীয় দলের পক্ষে খেলার সুযোগ পান। ২০০৬ সালে অনূর্ধ্ব-১৯ ক্রিকেট বিশ্বকাপে অংশগ্রহণ করেন। অনূর্ধ্ব-১৯ দলের সদস্যরূপে ১২টি একদিনের আন্তর্জাতিকে অংশ নিয়ে ২১৩ রান সংগ্রহের পাশাপাশি ১৬ উইকেট দখল করেছেন। বাংলাদেশ একাডেমি দলের অধিনায়করূপে পাকিস্তান সফরে যান।


title: সিরাজুদ্দীন হোসেন

text:
সিরাজুদ্দীন হোসেন ১৯২৯ সালের মার্চ মাসে জন্মগ্রহণ করেন ৷ মাত্র সাড়ে ৩ বছর বয়সে তিনি তাঁর বাবাকে হারান। তাঁর চাচা মৌলবী মোহাম্মদ ইসহাক তাঁর পরিবারের সাহায্যে এগিয়ে আসলেও পারিবারিক ভুল বোঝাবুঝির কারণে তিনি চাচার কাছ থেকে সরে আসেন৷ চাচার কাছে থাকাকালীন সময়ে তিনি মুর্শিদাবাদের নবাব বাহাদুর স্কুল, যশোর জেলা স্কুলে পড়াশোনা শুরু করেন৷ পরে যশোরের ঝিকরগাছার কাছে মিছরিদিয়াড়া গ্রামের এক বিধবার বাড়িতে জায়গির থেকে ঝিকরগাছা স্কুলে পড়াশোনা করতে থাকেন৷ ঐ পরিবার সিরাজুদ্দীন হোসেনকে নিজের ছেলের মতো স্নেহ করত৷ পড়াশোনার ফাঁকে ফাঁকে তিনি বৃদ্ধার ছেলেদের চাষাবাদের কাজেও সাহায্য করতেন এবং তাদের জন্য মাঠে ভাত নিয়ে যেতেন৷ ম্যাট্রিক পরীক্ষা নিকটবর্তী হলে সেই উদারপ্রাণ বৃদ্ধা তাঁর বাড়ির একটি বড় মোরগ বিক্রি করে ফি-এর ঘাটতির টাকার সংস্থান করে দেন৷
তারপর তিনি ম্যাট্রিক পাশ করেন এবং যশোর মাইকেল মধুসূদন দত্ত কলেজে আইএ-তে ভর্তি হন৷ আইএ পাশ করার পর সিরাজুদ্দীন হোসেন কলকাতার ইসলামিয়া কলেজে বিএ পড়া শুরু করলেও কলেজ জীবনে বই কেনার মতো আর্থিক স্বচ্ছলতা তাঁর ছিল না৷ অন্যের বই আর শিক্ষকদের লেকচারের উপর ভিত্তি করে নিজের তৈরি নোটের মাধ্যমে তিনি লেখাপড়া করেন।
১৯৪৭ সালে ছাত্রাবস্থায় তিনি 'দৈনিক আজাদ'-এ সাংবাদিকতা শুরু করেন এবং পরে তিনি 'আজাদ'-এর বার্তা সম্পাদক হন৷ সে সময় এত অল্প বয়সে বার্তা-সম্পাদকের পদে কাজ করার সৌভাগ্য আর কারো হয়নি৷ ১৯৫২ সালে ২১ ফেব্রুয়ারি থেেক ২৮ ফেব্রুয়ারি পর্যন্ত আজাদ পত্রিকায় সিরাজুদ্দীন হোসেন ভাষা আন্দোলনের পক্ষে বলিষ্ঠ সাংবাদিকতা করেন। ১৯৫৪ সালে যুক্তফ্রন্ট ভেঙে গেছে-এই রকম একটি সংবাদ পত্রিকার প্রধান শিরোনাম করার জন্য সম্পাদক মওলানা আকরাম খাঁ রেখে যান। কিন্তু যুক্তফ্রন্ট অফিস থেকে যুক্তফ্রন্ট না ভাঙার বিষয়টি জানিয়ে একটি বিবৃতি পাঠানোয় সিরাজুদ্দীন হোসেন দায়িত্বশীল সাংবাদিকতার নিক্তিতে সংবাদটি বিচার করে ছেপেছিলেন। মওলানা আকরাম খাঁর নির্দেশ অমান্য করেছিলেন। পরদিনই মওলানা সিরাজুদ্দীন হোসেনকে চাকরিচ্যুত করেন। এরপর তিনি ঢাকার ইউএসআইএস অফিসে জুনিয়র এডিটর হিসবে কিছুদিন কাজ করেন৷ ১৯৫৪ সালে তিনি তফাজ্জল হোসেন মানিক মিয়া সম্পাদিত ইত্তেফাকের বার্তা সম্পাদক হিসেবে যোগ দেন। এখানে তিনি পশ্চিম পাকিস্তানি শাসকচক্রের বিরুদ্ধে বিভিন্ন বিষয়ে লেখালেখি করেন।১৯৫৪ সালে 'আজাদ'-এর সঙ্গে তাঁর সম্পর্ক ছিন্ন হওয়ার এক বছর পর তিনি 'ইত্তেফাক'-এর বার্তা সম্পাদক পদে নিযুক্ত হন৷ ১৯৬৬ সালে আইয়ুবী দুঃশাসনামলে ইত্তেফাক বন্ধ হয়ে গেলে সিরাজুদ্দীন হোসেন সংবাদ প্রতিষ্ঠান পিপিআই -এর ব্যুরো চীফ হিসেবে কাজ করেন।সিরাজুদ্দীন হোসেন দীর্ঘদিন ইত্তেফাকের বার্তা সম্পাদক থাকার পর ১৯৭০ সালে নির্বাহী সম্পাদক নিযুক্ত হন।


title: নিনা হোসেন

text:
শিশুদের জন্য প্রতিযোগিতা হার্ড স্পেল সিজন ১ এর তিনি শব্দ উচ্চারক ছিলেন,পরবর্তীততে তিনি স্টার স্পেল এর ও সঞ্চালক ছিলেন যেটি মূলত ছিলো বিখ্যাত ব্যাক্তিদের নিয়ে করা অনুষ্ঠান। যখন স্টার স্পেল পূর্ন সিরিজে রূপান্তর হল , তখন তিনি আইটিভিতে যোগদান করলেন তখন অনুষ্ঠানটি মিশাল হোসেন পরিচালনা করতেন এবং হার্ড স্পেল সিজন ২ ও তিনি পরিচালনা শুরু করেছিল।
২০০৪ এর নভেম্বরে তিনি আইটিএন চ্যানেলে যোগ দিয়েছিলো আইটিভির আইটিভি ইভেনিং নিউজ এ সঞ্চালক হিসেবে যখন ম্যারি নাইটিঙ্গেল মাতৃত্বের ছুটি নিয়েছিলো। নাইটিঙ্গেলের পুনরায় যোগদানের ফলে নিনা আইটিভি দুপুরের খবর,আইটিভি বিকেলের খবর,আইটিভি দশটার খবর,আইটিভি সাপ্তাহিক বুলেটিন পরিচালনা করতেন।


title: আবুল হোসেন (জেনারেল)

text: আবুল হোসেন ১৯৮০ সালের ফেব্রুয়ারি বাংলাদেশ মিলিটারি একাডেমিতে যোগ দেন। তিনি বুয়েট থেকে পুরকৌশল বিষয়ে ডিগ্রি লাভ করেছেন। তিনি চট্টগ্রাম বিশ্ববিদ্যালয় থেকে বিএসসি, জাতীয় বিশ্ববিদ্যালয় থেকে ডিফেন্স স্টাডিজে মাস্টার্স ডিগ্রি লাভ করেন। তিনি ঢাকার ডিফেন্স সার্ভিস কমান্ড এন্ড স্টাফ কলেজ এবং ন্যাশনাল ডিফেন্স কলেজে পড়াশোনা করেছেন। এছাড়া তিনি আমেরিকান ইন্টারন্যাশনাল ইউনিভার্সিটি অব বাংলাদেশ থেকে ইএমবিএ এবং বাংলাদেশ ইউনিভার্সিটি অব প্রফেশনালস থেকে এমফিল (পার্ট-১) সম্পন্ন করেছেন।


title: হাজেরা

text: ভিন্ন একটি ঐতিহ্য মতে, হাজেরা ছি্লেন মিশরের বাদশাহ্‌র বোন, যিনি তাকে এই ভেবে স্ত্রী হিসেবে ইব্রাহিমকে প্রদান করেন যে, সারা ইব্রাহিমের বোন। ইবনে আব্বাসের মতে, ইসমাইলের জন্মের ফলে তার ও সারার মধ্যে সংঘাত বাধে। সারা তখনও বন্ধ্যা। ইব্রাহিম হাজেরা ও তাদের ছেলেকে একটি জায়গায় নিয়ে আসেন যার নাম পারান-আরাম বা (আরবীতে ফারান, পরবর্তীতে মক্কার চারিদিকে অবস্থিত ভূমি)। এই সফরের উদ্দেশ্য ছিল হাজেরার "বহিস্কার" নয় বরং "পুনর্বাসন"। ইব্রাহিম হাজেরা ও ইসমাইলকে একটি গাছের নিচে রেখে চলে যান এবং তাদেরকে কিছু পানি দিয়ে যান। হাজেরা জানতে পারেন যে খোদার নির্দেশেই ইব্রাহিম তাকে এই ফারান মরুভূমিতে রেখে যাচ্ছেন, এবং তিনি খোদার সিদ্ধান্ত মেনে নেন। মুসলিম বিশ্বাস মতে, খোদা এই কাজের নির্দেশ দিয়ে ইব্রাহিমকে পরীক্ষা করেছেন।


title: রুডল্‌ফ ক্রিস্টোফ ইউকেন

text: রুডল্‌ফ ইউকেন জার্মানির নিম্ন স্যাক্সনি (Niedersachsen) অংশের পূর্ব ফ্রাইজলান্ড্ অঞ্চলের অন্তর্গত অরিচ শহরে জন্মগ্রহণ করেন। তার জন্ম তারিখ ১৮৪৬ সালের জানুয়ারি ৫। অল্প বয়সেই বাবাকে হারান। এরপর বড় হয়েছেন মূলত মায়ের আদর-স্নেহ ও শাসনে। তার প্রাথমিক পড়াশোনা সম্পন্ন হয় জার্মানির গ্যোটিঙেনে। প্রাথমিক অধ্যয়ন শেষে গ্যোটিঙেন ও বার্লিন বিশ্ববিদ্যালয়ে পড়াশোনা করেন। এখান থেকে কৃতিত্বের সাথে পাশ করেন। তার পড়াশোনার বিষয় ছিল দর্শন এবং তার প্রিয় দার্শনিক ধারা ছিল এরিস্টটল-এর দর্শন। তিনি সুইজারল্যান্ডের বাসেল এবং জার্মানির জেনাতে অবস্থিত বিশ্ববিদ্যালয়দ্বয়ে অধ্যাপনা করেছেন। বাসেলে শিক্ষকতা করেছেন ১৮৭১ থেকে ১৮৭৪ সাল পর্যন্ত আর জেনাতে ১৮৭৪ থেকে ১৯২০ সাল অর্থাৎ তার শেষ বয়স অবধি। এছাড়া তিনি ১৯১৪ সালে টোকিও বিশ্ববিদ্যালয় এবং ১৯২২ সালে হার্ভার্ড বিশ্ববিদ্যালয়ে এক্সচেঞ্জ অধ্যাপক হিসেবে কাজ করেছেন।


title: সারা ইসহাক

text: সারা ইসহাক হচ্ছেন একজন ব্রিটিশ-ইয়েমেনী চলচ্চিত্র নির্মাতা। তিনি ১৯৮৪ সালের ২৯ মে এডিনবার্গে জন্মগ্রহণ করেন এবং মাত্র দুই বছর বয়সে তিনি ইয়েমেনে চলে আসেন। তিনি ১৭ বছর পর্যন্ত ইয়েমেনের সানাতে তার শৈশব অতিবাহিত করেন। তিনি তার শিক্ষা সম্পন্ন করার জন্য এক দশক পরে পুনরায় এডিনবার্গে ফিরে আসেন। অতঃপর তিনি সমালোচকদের দ্বারা প্রশংসিত স্বল্পদৈর্ঘ্যের চলচ্চিত্র "কারামা হ্যাজ নো ওয়ালস" (২০১২) তৈরি করেন। তিনি এই স্বল্পদৈর্ঘ্যের চলচ্চিত্রের জন্য স্কটল্যান্ডে অনুষ্ঠিত ব্রিটিশ একাডেমি অব ফিল্ম অ্যান্ড টেলিভিশন আর্টসে "সেরা নতুন প্রতিভা" পুরস্কারের বিভাগে মনোনীত হন। পরবর্তীতে তিনি "ওয়ান ওয়ার্ল্ড মিডিয়া পুরস্কার" এবং একাডেমি পুরস্কারের সেরা তথ্যচিত্র বিভাগে মনোনীত হন। ২০১৩ সালে, তিনি তার প্রথম ফিচার চলচ্চিত্র "দ্য মালবেরি হাউস"-এর কাজ সম্পন্ন করেন। এই চলচ্চিত্রটি ২০১১ সালের তার ইয়েমেনী পরিবারের সাথে সংগঠিত এক বিপ্লবের পৃষ্ঠপোষকতা নিয়ে তৈরি করা হয়েছিল।


title: উত্তর-পূর্ব সীমান্ত রেল

text: উত্তর-পূর্ব সীমান্ত রেলওয়ে (; ) ভারতের ১৭টি রেল-জোনের অন্যতম ও বৃহত্তম বিভাগ; এর সদরদপ্তর অসম রাজ্যের মালিগাঁও গুয়াহাটিতে অবস্থিত।উত্তর-পূর্ব সীমান্ত রেলওয়ের মানচিত্রে থাকা রাজ্যগুলি হ'ল- অসম, মেঘালয়, পশ্চিমবঙ্গ, বিহার, নাগাল্যান্ড, ত্রিপুরা, অরুণাচল প্রদেশ, মিজোরাম ও মণিপুর। এই জোনটি উত্তর পূর্বাঞ্চলের আটটি (সিকিমকে ধরে) রাজ্য তথা উত্তরবঙ্গ ও পূর্ব বিহারেও পরিষেবা প্রদান করে আসছে ।


title: পশ্চিমবঙ্গের জেলা

text: পশ্চিমবঙ্গের সীমান্তে তিনটি রাষ্ট্র নেপাল, ভুটান ও বাংলাদেশ এবং পাঁচটি ভারতীয় রাজ্য সিক্কিম, বিহার, ঝাড়খণ্ড, ওড়িশা ও অসম অবস্থিত। সিক্কিম ও ভুটান রাজ্যের উত্তরে, নেপাল উত্তর-পশ্চিমে, বিহার ও ঝাড়খণ্ড পশ্চিমে, ওড়িশা দক্ষিণ-পশ্চিমে, বঙ্গোপসাগর দক্ষিণে, এবং বাংলাদেশ ও অসম পূর্বে অবস্থিত। পশ্চিমবঙ্গই ভারতের একমাত্র রাজ্য যার উত্তরে হিমালয় ও দক্ষিণে বঙ্গোপসাগর। এই দুইয়ের মধ্যে পশ্চিম সীমান্ত দিয়ে গঙ্গা রাজ্যে প্রবেশ করে পদ্মা নাম ধারণ করে বাংলাদেশে প্রবেশ করেছে। তবে বাংলাদেশে প্রবেশের পূর্বে এর প্রধান শাখানদী হুগলি বিচ্ছিন্ন হয়ে দক্ষিণে প্রবাহিত হয়ে বঙ্গোপসাগরে পড়েছে।


title: পশ্চিমবঙ্গের জেলা

text: ভারতীয় ইউনিয়নের পূর্বাঞ্চলীয় রাজ্য পশ্চিমবঙ্গের সীমান্তে নেপাল, ভুটান, বাংলাদেশ (অতীতের পূর্ববাংলা) এবং ভারতের বিহার, ঝাড়খণ্ড, ওড়িশা, অসম ও সিক্কিম রাজ্য অবস্থিত। রাজ্যের উত্তরে হিমালয় পর্বতমালা ও দক্ষিণে বঙ্গোপসাগর অবস্থিত। এর মধ্যবর্তী অঞ্চলে গঙ্গা পূর্বমুখে এবং তার শাখানদী হুগলি দক্ষিণে প্রবাহিত হয়ে বঙ্গোপসাগরে পতিত হয়েছে। রাজ্যের উত্তরবঙ্গ অঞ্চলে অবস্থিত শিলিগুড়ি করিডোর উত্তর-পূর্ব ভারতের সঙ্গে দেশের মূল ভূখণ্ডের সংযোগ রক্ষা করছে। পশ্চিমবঙ্গ একাধিক ভৌগোলিক অঞ্চলে বিভক্ত। যেমন, দার্জিলিং হিমালয় পার্বত্য অঞ্চল, তরাই ও ডুয়ার্স অঞ্চল, রাঢ় অঞ্চল, পশ্চিমের উচ্চভূমি ও মালভূমি অঞ্চল, উপকূলীয় সমভূমি অঞ্চল, সুন্দরবন এবং গাঙ্গেয় বদ্বীপ অঞ্চল।


title: পূর্বাচল

text: পূর্বাচল বা পূর্বাচল প্রদেশ উত্তর-পূর্ব ভারতের একটি প্রস্তাবিত রাজ্যের নাম। ভারত বিভাগের পর অসমের বাঙালি নেতৃবৃন্দ অসমের অ-অসমীয়া ভাষাভাষি অঞ্চলগুলো নিয়ে একটি পৃথক রাজ্যের পরিকল্পনা করেন। ১৯৪৮ সালে প্রথমবার পূর্বাচলের প্রস্তাব পেশ করা হয়। ১৯৫৪ সালে কাছাড় রাজ্য পুনর্গঠন কমিটির পক্ষ থেকে পুনরায় পূর্বাচলের প্রস্তাব পেশ করা হয় রাজ্য পুনর্গঠন কমিশনের কাছে। প্রস্তাবিত পূর্বাচল রাজ্য প্রাথমিকভাবে অসমের কিছু পাহাড়ি ও সমতল জেলা, কিছু সীমান্ত অঞ্চল এবং দুই দেশীয় রাজ্য মণিপুর ও ত্রিপুরা নিয়ে গঠিত হওয়ার কথা ছিল।


title: ভারতের ভূগোল

text: প্রকৃত নিয়ন্ত্রণরেখা ভারত ও গণপ্রজাতন্ত্রী চীনের মধ্যবর্তী সীমান্তরেখা। ভারতীয় রাজ্য জম্মু ও কাশ্মীর, হিমাচল প্রদেশ, উত্তরাখণ্ড, সিক্কিম ও অরুণাচল প্রদেশ বরাবর ৪,০৫৭ কিলোমিটার দৈর্ঘ্য জুড়ে এই সীমান্ত প্রসারিত। উভয় রাষ্ট্রই কাশ্মীর উত্তর-পূর্বাঞ্চলের উপর নিজ কর্তৃত্ব দাবি করে। ১৯৬২ সালে ভারত-চীন যুদ্ধের পর এই অঞ্চল চীনের দখলে চলে যায়। ভারত-মায়ানমার সীমান্তের দৈর্ঘ্য ১,৬৪৩ কিলোমিটার (১,০২১ মাইল)। এই সীমান্ত ভারতের উত্তর-পূর্বাঞ্চলীয় সীমান্ত রাজ্যগুলির সীমানা-বরাবর প্রসারিত। উত্তর-পূর্ব ভারতে হিমালয় অঞ্চলে ভারত-ভুটান সীমান্তের দৈর্ঘ্য ৬৯৯ কিলোমিটার (৪৩৪ মাইল) এবং উত্তর ভারতে হিমালয়ের পাদদেশ-অঞ্চলে ভারত-নেপাল সীমান্তের দৈর্ঘ্য ১,৭৫১ কিলোমিটার (১,০৮৮ মাইল)। ভুটান, নেপাল ও বাংলাদেশ সীমান্ত দ্বারা সংকীর্ণায়িত শিলিগুড়ি করিডোর উপদ্বীপীয় ভারতের সঙ্গে উত্তর-পূর্ব ভারতের সংযোগ রক্ষা করছে।